**Lakásgazdálkodási feladatok**

|  |  |  |
| --- | --- | --- |
| **Módosított előirányzat:** | **35 775** | **ezer Ft** |
| **Éves tény:** | **0** | **ezer Ft** |
| **Teljesítés:** | **0,0** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Bérlakások értékesítéséhez kapcsolódó kiadások**

|  |  |  |
| --- | --- | --- |
| Módosított előirányzat: | 35 775 | ezer Ft |
| Éves tény: | 0 | ezer Ft |
| Teljesítés: | 0,0 | % |

2014. év tekintetében nem történt kifizetés. A 2014. évre tervezett felújítások nem valósultak meg.

**Városépítési feladatok**

|  |  |  |
| --- | --- | --- |
| **Módosított előirányzat:** | **6 749 396** | **ezer Ft** |
| **Éves tény:** | **817 528** | **ezer Ft** |
| **Teljesítés:** | **12,11** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Bérlakások értékesítéséhez kapcsolódó városrehabilitációs kiadások**

|  |  |  |
| --- | --- | --- |
| Módosított előirányzat: | 236 798 | ezer Ft |
| Éves tény: | 39 106 | ezer Ft |
| Teljesítés: | 16,51 | % |

A bérlakások értékesítéséhez kapcsolódó városrehabilitációs kiadások a fővárosi tulajdonban lévő lakások elidegenítéséhez kapcsolódóan merülnek fel. Az előirányzat forrása a Fővárosi Önkormányzat bérlakás-értékesítési számlájának bevétele. A költségekkel csökkentett lakásértékesítési bevétel törvényi rendelkezés alapján lakáscélokra és az ezekhez kapcsolódó infrastrukturális beruházásokra használható fel. Különösen új lakás építésére, új vagy használt lakás megvásárlására, felújításra, illetve korszerűsítésre. Az 1993. évi LXXVIII. törvény 2007. VI. 27-től a bevétel felhasználásának lehetőségét kiterjesztette a városrehabilitációra is.

A 2014. évi előirányzat a korábbi években társasházak és lakásszövetkezeti lakóépületek által pályázaton elnyert, vissza nem térítendő támogatások fedezetéül szolgált, érvényben lévő szerződések alapján, amelyek utólag, a vállalt határidőn belül benyújtott tételes elszámolást követően kerültek kifizetésre. Terveztük a 2014. évi városrehabilitációs pályázat kiírását, azonban erre a pénzügyi év végéig vezetői döntés miatt nem került sor.

**Városrehabilitáció fővárosi kiegészítése I-II. ütem**

|  |  |  |
| --- | --- | --- |
| Módosított előirányzat: | 635 684 | ezer Ft |
| Éves tény: | 560 | ezer Ft |
| Teljesítés: | 0,09 | % |

Az előirányzat a volt állami tulajdonú lakások privatizációja során alakult társasházas lakóépületek és az ún. lakásszövetkezeti lakóépületek felújítási munkáinak, valamint a kerületi önkormányzatoknak a lakástörvény szerinti befizetésekből, a törvény szerint a 2007. június 27. előtt nem támogatható rehabilitációs munkáinak támogatását szolgálta pályázatok útján az akkor hatályos 2/2005. (II.10.) sz. Főv. Kgy. rendeletben foglaltak szerint. A városrehabilitáció fővárosi támogatása címen tervezett előirányzat az 1997-2011. években a kerületi önkormányzatok által pályázaton elnyert támogatás 2011. december 31-ig igénybe nem vett maradvány összege, amely a korábbi években kötött szerződések alapján vállalt kötelezettségekre került tervezésre. A támogatottak által tervezett projektek meghiúsulása miatt az előirányzatból csekély összeg került felhasználásra. A szerződések lejártak, és lezárásra kerültek.

**TÉR\_KÖZ pályázat (Városrehabilitációs keret)**

|  |  |  |
| --- | --- | --- |
| Módosított előirányzat: | 5 397 231 | ezer Ft |
| Éves tény: | 775 792 | ezer Ft |
| Teljesítés: | 14,37 | % |

Az előirányzat forrása a kerületi önkormányzatok által az elidegenített önkormányzati tulajdonú lakások vételár ráfordításokkal csökkentett összegének – törvényi rendelkezés értelmében a Fővárosi Önkormányzathoz befizetett – 50%-os hányada, amely összeg 2013. január 1-jén az elkülönített számlán rendelkezésre állt.

A 27/2013. (IV.18.) Főv. Kgy. rendelet meghatározza a Fővárosi Városrehabilitációs Keret bevételeinek forrását és a felhasználás szabályait, a támogatható programokat.

A 1993. évi LXXVIII. törvény (Lakástörvény: a továbbiakban: Ltv.). 63.§ (1) és (2) bek., valamint a 63/A.§ értelmében azok a kerületi önkormányzatok nyújthattak be pályázatot, akik a befizetési kötelezettségüket teljesítették, vagy ennek halasztott teljesítéséről a Fővárosi Önkormányzattal megállapodást kötöttek.

A pályázattal elérhető programok keretében támogatás vehető igénybe a városkép és városi környezet javítását, az épített, természeti és kulturális örökség, valamint a helyi identitás megőrzését, megújítását, s ezáltal az érintett városrészek vonzerejének növelését szolgáló programok megvalósításához. TÉR\_KÖZ néven 2013-ban került meghirdetésre a pályázat a kerületi önkormányzatok részére:

A) „Közterületek komplex megújítása”,

B) „Közösségi célú városrehabilitációs programok” témákban.

A Fővárosi Közgyűlés a 1832/2013. (11. 14.) számú határozatával döntött a TÉR\_KÖZ városrehabilitációs pályázaton támogatást elnyert projektek együttműködési megállapodásainak jóváhagyásáról.

A kerületi önkormányzatok részére összesen 5,3 millió Ft támogatás került megítélésre. A támogatási szerződések 2014. évben kerültek megkötésre, a pénzügyi teljesítés 2014. IV. negyedévben indult.

A Városrehabilitációs Keret előirányzata nyújt fedezetet továbbá négy darab, IX. kerületi Önkormányzattal 2010-ben kötött megállapodásnak, amelyek 2014-ben módosításra kerültek.

**2014-2020-as programozási időszak tervdokumentumaihoz kapcsolódó eszközbeszerzés**

|  |  |  |
| --- | --- | --- |
| Módosított előirányzat: | 2 131  | ezer Ft |
| Éves tény: | 2 070  | ezer Ft |
| Teljesítés: | 97,14  | % |

Az engedélyokirat terhére a Városépítési Főosztály által igényelt eszközök kerültek beszerzésre a KMOP uniós forrás felhasználásával 2 131 ezer Ft értékben.

**Városháza projekt megvalósítása, előkészítés**

|  |  |  |
| --- | --- | --- |
| Módosított előirányzat: |  150 000 | ezer Ft |
| Éves tény: | 0  | ezer Ft |
| Teljesítés: | 0,0  | % |

A 2014-es év folyamán elkezdődött a feladat előkészítésének első, hivatalon belüli része a Városépítési, az Üzemeltetési  és a Beruházási Főosztályok közreműködésével. Az előkészítő munka eredményeként összeállításra került dokumentáció vezetői döntésre vár. 2014 év során a projekt pénzügyi előirányzatából kifizetés nem történt.

**Óbudai Gázgyár területen lévő 47-es épület, valamint Óraház épületének fejlesztése, előkészítés**

|  |  |  |
| --- | --- | --- |
| Módosított előirányzat: |  177 552 | ezer Ft |
| Éves tény: | 0  | ezer Ft |
| Teljesítés: | 0,0  | % |

A volt óbudai Gázgyár Budapest Főváros Önkormányzatának még tulajdonában lévő részén fellelhető műemléki és gazdasági értékkel bíró épületeinek felújításához és megóvásához, valamint a terület hasznosítási koncepciójának kialakításához elengedhetetlenül szükséges volt egy kulturális, műszaki és gazdasági szempontokat tárgyaló megvalósíthatósági tanulmány készítése, amelyet a BVV Zrt. saját hatáskörben és saját pénzből elkészíttetett. A tanulmány alapján 2015. évben vezetői döntést követően a területen lévő műemléki értékkel nem bíró épületek bontása, az építési engedélyezési tervek készítése, hatósági engedélyek beszerzése és a terület előkészítése várható.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**Margitsziget tervezés**

|  |  |  |
| --- | --- | --- |
| Módosított előirányzat: | 150 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2014-ben nem került sor a céltartalék felhasználására.

**Közlekedési feladatok**

|  |  |  |
| --- | --- | --- |
| **Módosított előirányzat:** | **82 481 061** | **ezer Ft** |
| **Éves tény:** | **57 518 458** | **ezer Ft** |
| **Teljesítés:** | **69,74** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Újköztemető főbejárat előtti körforgalom létesítése**

|  |  |  |
| --- | --- | --- |
| Módosított előirányzat:  |  28 957 | ezer Ft |
| Éves tény:  |  348 | ezer Ft |
| Teljesítés: |  1,20 | % |
|  |  |  |

A beruházás forgalomba helyezése 2011-ben megtörtént. A befejező munkálatokat követően a projekt pénzügyileg is lezárható. A BDK Budapest Dísz- és Közvilágítási Kft-vel a kiépült közvilágítási hálózat vagyonjogi rendezése megtörtént. A projekt során kiváltásra került villamos felsővezeték tartóoszlop használatbavételi engedélyezési eljárása folyamatban van. A projekt aktiválása részben megtörtént. 2015. évben ELMŰ maradványérték rendezése (kártalanítás) várható, majd pótaktiválással zárul a projekt.

**XIX.-XX. kerület Nagykőrösi út menti lakóterületek zaj elleni védelme**

|  |  |  |
| --- | --- | --- |
| Módosított előirányzat: | 4 610 | ezer Ft |
| Éves tény: | 250 | ezer Ft |
| Teljesítés: | 5,42 | % |

Az érvényes okirat szerinti I. ütem kivitelezési munkái 2010-ben, a II. ütem (XIX. ker. Kund u.-Határ u., XX. ker. Kossuth u.-Határ u. között) kivitelezése a szerződés szerint 2011. június 30-án befejeződött. A létesítmény végleges forgalomba helyezése még nem történt meg, tekintettel arra, hogy birtokvédelmi per van folyamatban, amelynek jogi rendezése miatt várhatóan 4,1 millió Ft kifizetése várható. Ennek rendezéséig a lebonyolítói szerződésből visszatartásra került egy közel 0,5 millió Ft-os összeg.

**BKK megvalósításában tervezett feladatok**

**Böszörményi út fejlesztésének előkészítése**

|  |  |  |
| --- | --- | --- |
| Módosított előirányzat: | 20 000 | ezer Ft |
| Éves tény: | 150 | ezer Ft |
| Teljesítés: | 0,75 | % |

A Budapest XII. kerületében található Böszörményi út kialakítása forgalombiztonsági szempontokat figyelembe véve kedvezőtlen a keskeny peronok miatt. Az út kialakítása méltatlan a városrészközponti szerepéhez képest. A villamospálya a 2013. évi részleges felújítás ellenére korszerűtlen műszaki kialakítású. Az út burkolata nem megfelelő, a parkolási felületek rendezetlenek, a gyalogátkelőhelyek nem akadálymentesítettek, a járdák szélessége nem megfelelő. A felsoroltak komplex szemlelétű felújítással orvosolandók, melyre 2014. második félévében közbeszerzési eljárás került kiírásra. Az eljárás 2015. januárban az eredményhirdetéssel zárult. Az előirányzatból felhasznált összeg a közbeszerzési eljáráshoz kapcsolódik.

**Széchenyi István tér és környéke lakosságbarát fejlesztése**

|  |  |  |
| --- | --- | --- |
| Módosított előirányzat: | 2 000 | ezer Ft |
| Éves tény: | 1 715 | ezer Ft |
| Teljesítés: | 85,75 | % |

A Széchenyi tér és környéke, valamint a József Attila utca megújítása szerepel a programban. A projektet a BKK készíti elő Megvalósítási Megállapodás keretében. A tér engedélyezési terve elkészült, az engedélyezési eljárás jelenleg folyamatban van, amelynek eredményeként többszöri hiánypótlás nyomán 2014. II. negyedévében az építési engedély határozat kiadásra került, azonban Európai Uniós forrás hiányában a projekt nem kerül megvalósításra. Az előirányzat-felhasználás a megvalósíthatósági tanulmányhoz kapcsolódó végszámlát foglalja magába.

**P+R rendszerű parkolók előkészítése és kivitelezése**

|  |  |  |
| --- | --- | --- |
| Módosított előirányzat: | 943 261 | ezer Ft |
| Éves tény: | 92 980 | ezer Ft |
| Teljesítés: | 9,86 | % |

A feladat célja a belső kerületek tehermentesítése a közúti forgalomtól, a közösségi közlekedést használók részarányának növelése és a közúti közlekedésből eredő környezeti, egészségügyi és gazdasági ártalmak csökkentése. Ma fővárosunkban igen elmaradott a kombinált közlekedés infrastruktúrája, melynek egyik legfontosabb eleme a P+R, illetve a B+R parkolók hálózata. Budapest közigazgatási határain belül a Parking Kft. 2011. augusztusi adatai szerint közel 4600 P+R parkoló férőhely áll rendelkezésre, azonban ezek jelentős része a belső városrészben találhatóak, így nem képesek funkciójukat betölteni.

A feladat részét képezi a gyalogosok és kerékpárosok Szentendrei úton illetve Köles utca-Mozaik utca irányú leágazó sávján történő átvezetésének tervezése is. A Szentendrei úton jelzőlámpás biztosítás tervezése szükséges, az új csomópontot a forgalomirányító központra kell kötni, valamint illeszteni kell a Szentendrei út közúti hangolási rendszeréhez. A Köles utcai közúti átjáró és a Batthyány tér irányú peron között új fénysorompós biztosítású gyalogos és kerékpáros átjáró tervezésére került sor.

A BKK 2012-ben összeállította a P+R fejlesztésekre vonatkozó koncepciót. Ez a koncepció vizsgálja, hogy a fővárosi kötöttpályás közlekedési hálózat mely pontjai mentén javasolt P+R parkolókat létesíteni a párhuzamos bevezető útvonalak zsúfoltságának csökkentése, az autós közlekedők számára jól használható alternatíva felkínálása érdekében. A koncepcióban 9 helyszínen szerepel parkolók kiépítésére, vagy bővítésére javaslat, amelyből 4 hév vonal mentén, 3 metróvonal mentén, 2 pedig villamos vonal mentén helyezkedik el.

A kaszásdűlői helyszínen a P+R parkoló kivitelezési munkái 2014-ben lezárultak. Az Etele téren az M4-metro átadásához kapcsolódóan egy ideiglenes 245 férőhelyes P+R parkoló épült meg 2014-ben. A végleges P+R parkoló kivitelezési tervdokumentációja elkészült, és az engedélyeztetési eljárás elindult. Békásmegyer helyszínen a tervezési-engedélyeztetési munkák vállalkozási szerződése 2014.december 17-én aláírásra került és a tervezési munkák megkezdődtek. 2014-ben építési engedélyt kapott: Akadémia park, Örs vezér téri, Pillangó u., Cinkota és Csepeli helyszínek. Az Örs vezér téri P+R parkoló engedélye fellebbezés miatt nem emelkedett jogerőre. A Hűvösvölgyi P+R parkoló engedélyezési eljárása elindult 2014-ben. A KÖKI Terminál, az Újpest Városkapu és Kőbánya-Kispest helyszíneken a meglévő P+R parkolók technikai fejlesztésének (sorompók, beléptető rendszerek kiépítése) előkészítési munkái folytak 2014-ben. Kivitelezés 2015-ben várható.

**Forgalomtechnikai intézkedések**

|  |  |  |
| --- | --- | --- |
| Módosított előirányzat: | 207 400 | ezer Ft |
| Éves tény: | 33 878 | ezer Ft |
| Teljesítés: | 16,33 | % |

A korábban „Közösségi közlekedés előnyben részesítése négy buszsáv kialakítása” és „Kiskorrekció 2013-2015” feladatokból egy összevont „Forgalomtechnikai intézkedések” megnevezésű költségvetési sor került betervezésre. A „Közösségi közlekedés előnyben részesítése négy buszsáv kialakítása” részfeladat esetében a létesítési helyszínek a következők: XII. ker. Krisztina krt., XX. ker. Jahn Ferenc kórház előtti szakasz, II. Hűvösvölgy BKV végállomás, XI. ker. Kosztolányi Dezső tér és a Móricz Zsigmond krt. között.

**XII. ker. Krisztina körút**

2014-ben a kivitelezési munkák elkészültek. Műszaki átadás-átvétel lezárult 2014. 07. 31-én.

**II. kerület, Hűvösvölgyi BKV végállomás**

A tervező a bírálati terveket leszállította. Véleményezést követően a kiviteli terveket 2013. február 21-én készültek el. A Hűvösvölgyi BKV végállomás projekt az építési engedélyt 2013. december 19-én kapta meg. Az engedélyezés elhúzódott, 2014. január 31-én került kiadásra, így az engedélyes, kiviteli szintű tervek csak 2014. február 19-én lettek leszállítva. Budapest Főváros Kormányhivatala Közlekedési Felügyelete kiadta a gyalogátkelőhely áthelyezési engedélyt, amely jogerőre emelkedett.

A megismételt közbeszerzési eljárásban egy ajánlat érkezett. Hiánypótlást kiírására került sor, amelyet 2014. október 27-én teljesített az ajánlattevő. Az ajánlati ár meghaladta a becsült értéket. Az összegezés 2014. november 13-án kiküldésre és a szerződés aláírásra került.

**XX. kerület Köves út (Jahn Ferenc kórház)**

A XX. kerület, Jahn Ferenc kórház előtt a 36-os autóbusz útvonalának egyszerűsítése projekt esetében az engedélyezés elhúzódott, 2014. január 31-én került kiadásra, így az engedélyes, kiviteli szintű tervek csak 2014.02.19-én lettek leszállítva. A munkaterület átadás-átvételi eljárás 2014. 10. 16-án megtörtént. A Műszaki átadás-átvételi eljárás 2014. 12. 19-én megkezdődött.

A „Kiskorrekciók 2013-2015” részfeladat esetében új gyalogátkelőhely kerülnek létesítése 40 helyszínen, meglévő gyalogátkelőhely forgalombiztonságának javítása 37 helyszínen, új jelzőlámpa létesítése 11 helyszínen, valamint kisebb építési munkák és forgalmi rend módosítással járó korrekciók megvalósítása 21 helyszínen. 2014-ben két tervezési csomag került meghatározásra. 2014. évi I. tervezési csomag: Vállalkozó a szerződés kapcsán a 4. helyszín teljesítésével késedelembe esett, szerződésmódosítás van folyamatban. A 2014. évi II. tervezési csomag esetében a nyílt eljárás kezdeményezése, és a bírálóbizottsági alakuló ülést követően az ajánlattételi felhívás véglegesítése megtörtént.

**XVIII. kerületi csomópontok forgalombiztonsági fejlesztése, tervezés, kivitelezés**

|  |  |  |
| --- | --- | --- |
| Módosított előirányzat: | 360 000 | ezer Ft |
| Éves tény: | 50 302 | ezer Ft |
| Teljesítés: | 13,97 | % |

A XVIII. kerületi csomópontok forgalombiztonsági fejlesztése feladat két részből áll:

**Béke tér rendezése**

A Budapest XVIII. kerület Béke tér tervezését és kivitelezését foglalja magába a feladatrész, két ütemben. Az I. ütem keretében a parkrendezési feladat elkészült, átadása 2014. december 31-én megtörtént. A II. ütem esetében, a tervezés, a Tervezővel megkötött szerződés felbontása miatt késedelemben van. A Béke tér II. ütem elvégzendő feladataira az új közbeszerzési eljárás előkészítése folyamatban van, ezáltal a kivitelezés is húzódik.

**Margó Tivadar utca-Baross utca körforgalom**

A Budapest XVIII. kerület, Baross utca-Margó Tivadar utca csomópontja tervezését és kivitelezését foglalja magában a feladatrész. 2014. december 1-jén a vállalkozó részéről aláírásra került a tervezési vállalkozási szerződés 2. sz. módosítása, amely alapján a befejezési határidő 2015. február 28. Az útépítési engedély, a gyalogátkelőhely engedélye kiadásra, TMÁ elfogadásra, 2014. október 9-én aláírásra került. A vezetékjogi eljárás elindításának minden akadálya megszűnt. A látványtervek elkészültek. A vezetékjogi engedélyezési eljáráshoz szükséges valamennyi dokumentum beszerzése megtörtént.

**Széll Kálmán tér fejlesztése**

|  |  |  |
| --- | --- | --- |
| Módosított előirányzat: | 2 863 204 | ezer Ft |
| Éves tény: | 13 049 | ezer Ft |
| Teljesítés: | 0,46 | % |

A projekt során a tér új burkolatot kap, elkészül valamennyi, a tér működéséhez szükséges térelem. Elbontásra kerül valamennyi a tér átláthatóságát zavaró vagy minőségileg nem megfelelő építmény, többek között metrókijárat földszintes szárnyai, továbbá az egyéb kiskereskedelmi létesítmények. A metrókijárat épülete megújul, és részben átépítésre kerül. A Várfok utcai lépcső átépítésre kerül, az akadálymentesítés érdekében lift és mozgólépcső épül. Megvalósul a Várfok utca Széll Kálmán téri szakaszának lezárása a közúti forgalom elől. A Csaba utca lezárásra kerül a Krisztina körút-Várfok utca között, kizárólag gyalogos forgalmú utcává válik. A tér nyugati részén busztároló és buszvégállomási részek megújulnak és átalakulnak. A Széll Kálmán tér, Dékán utca, Retek utca és a Széna tér gyalogos és kerékpáros forgalma módosul.

A megvalósíthatósági tanulmányok és az engedélyezési tervek határidőre leszállításra kerültek. A 3D modell és a kapcsolódó bemutató videó elkészült és 2014. március 27-én, az Interneten megjelent. Az engedélyek rendelkezésre állnak.

A kivitelezési tender lezajlott, a szerződést 2014. november 24-én írták alá a nyertes Vállalkozóval. A vállalkozó a szerződés alapján a munkakezdéshez szükséges dokumentumokat benyújtotta, azok elfogadásra kerültek.

A Támogatási Szerződés III. által felhasználható források (1.000.000 ezer Ft) határideje 2014. december 31. volt, ezért az ezt biztosító államháztartási törvény módosítása vált szükségessé. A törvénymódosítás 2014. december 12-én lépett hatályba, így a források 2016. december 31-ig használhatóak fel. Fővárosi Önkormányzat és a Nemzeti Fejlesztési Minisztérium megvizsgálta annak a lehetőségét, hogy a négy Támogatási Szerződés egy Támogatási Szerződéssé kerüljön összevonására. Az ügy elindítása érdekében megtörténtek a szükséges intézkedések, hivatalos válasz még nem érkezett a kezdeményezésre.

**Káposztásmegyeri intermodális csomópont előkészítése**

|  |  |  |
| --- | --- | --- |
| Módosított előirányzat: | 3 365 | ezer Ft |
| Éves tény: | 3 365 | ezer Ft |
| Teljesítés: | 100,0 | % |

A káposztásmegyeri intermodális csomópont előkészítése a Budapest-Vác-Szob vasútvonalon létesítendő új megállóhely és a környezetében létesítendő helyi járati buszvégállomás, valamint a kapcsolódó P+R parkolók megvalósíthatósági tanulmányának elkészítése. 2014. március 18-án megérkezett az IMCS IV. és XV. kerületi szabályozási terv egyeztetési anyaga, valamint az ütemterv a további feladatokra vonatkozóan. A két érintett kerület jóváhagyta a leszállított tervezeteket. A végszámla beérkezett, a projekt lezárult.

**2014-2017 évi közúti forgalomirányítás fejlesztési programja**

|  |  |  |
| --- | --- | --- |
| Módosított előirányzat: | 525 223 | ezer Ft |
| Éves tény: | 6 566 | ezer Ft |
| Teljesítés: | 1,25 | % |

2014-ben megrendelt fejlesztési feladatok:

* 74 db forgalomirányító berendezés távfelügyeletre kötésének kivitelezése. Határidő: 2014. december 31. Készre jelentés megtörtént, 52 forgalomirányító berendezés távfelügyeletre kötését teljesítette a vállalkozó.
* 17 db forgalomirányító berendezés központra kötésének kivitelezése. Készre jelentés és a műszaki átadás-átvétel megtörtént.
* VJT kiépítése 3 helyszínre (KÖKI P+R, Hűvösvölgy P+R és Rákóczi tér P+R) a kivitelezés határideje 2015. május 31., előteljesítés elfogadásával.
* 34 csomópont esetében forgalomtól függő üzemmód bevezetése. Az 1. és a 2. csomagot a tervező leszállította, 29 helyszínen forgalomtól függő üzemmód tervezését 2014. november 14-én teljesítette, a harmadik csomag leszállításának határideje 2014. november 20-a volt.
* 10 forgalomirányító berendezés cseréjének kivitelezése. Készre jelentés és a műszaki átadás-átvétel megtörtént.

**A Margitszigeti északi fizető parkoló kapacitásának bővítése**

|  |  |  |
| --- | --- | --- |
| Módosított előirányzat: | 3 810 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat teljesítése során legalább 20%-os férőhelybővülés, előreláthatólag kb. 54 darab parkoló kialakítására kerül sor. A terveztetést egy tanulmányterv készítés előzi meg, amely egy már korábban megkötött tervezési keretmegállapodás részeként kerül lehívásra. Az eljárás lezajlott, az árajánlat megérkezett. Tárgyévben kifizetés nem történt.

**Hitellel tervezett fejlesztések**

**M2 metróvonal felújítása**

|  |  |  |
| --- | --- | --- |
| Módosított előirányzat: | 3 372 646 | ezer Ft |
| Éves tény: | 3 372 650 | ezer Ft |
| Teljesítés: | 100,0 | % |

Ismert, hogy a metróvonal teljes infrastruktúrájának felújítása a kitűzött ütemterv szerint évekkel ezelőtt megtörtént, egyedül az új szerelvények beszerzése, üzembe állítása és az ehhez kapcsolódó biztonsági rendszer kiépítése maradt hátra feladatként, a metró szerelvények késedelmes szállítása miatt.

A BKV Zrt. a Siemens rendszer forgalmi próbaüzemét 2014. május 1-jén üzemkezdettel a Nemzeti Közlekedési Hatóság által kiadott ideiglenes használatbavételi engedély alapján megindította. Az engedélyek kiadását követően tovább folytatódott a finomhangolás, az előkészített módosítások tesztelése, majd a szoftverek feltöltése, melyek végrehajtása jelenleg is zajlik.

A Választottbíróság 2014. július 14-én ítéletet hozott a Siemens és a BKV Zrt. között fennálló, BMC járműszállítás csúszásából adódó Siemens munkáinak hosszú távú felfüggesztése tárgyában. Az ítélet a BKV Zrt. számára 7,2 millió EUR megfizetése a Siemens részére. Az ítéletben szereplő díjat a BKV Zrt. 2014. augusztus 18-án kifizette. A Fővárosi Önkormányzat a projekt 2014. éves költségvetési forrásának terhére a 7,2 millió EUR nettó összeget megfizette a BKV Zrt. részére 2014. augusztus 26-án, a fennmaradó 28,7 millió Ft folyósítása szeptember 3-án megtörtént.

A Választottbírósági ítélet tárgyát képező témakörökön kívül további nyitott, vitatott kérdések is napirenden vannak a felek között. Ezen témakörök mindegyike pénzügyi követelést is jelent a másik féllel szemben.

**EU-s forrásokkal tervezett projektek**

**4. sz. metró (1. szakasz alapprojekt + 1. szakasz kapcsolódó beruházás) KÖZOP előleg állományváltozással**

|  |  |  |
| --- | --- | --- |
| Módosított előirányzat: | 73 496 400 | ezer Ft |
| Éves tény: | 53 775 581 | ezer Ft |
| Teljesítés: | 73,17 | % |

**ebből: 4. sz. metró DBR Metró Projekt Igazgatóság Menedzsment Költség**

|  |  |  |
| --- | --- | --- |
| Módosított előirányzat: | 686 400 | ezer Ft |
| Éves tény: | 633 576 | ezer Ft |
| Teljesítés: | 92,3 | % |

Budapest Főváros Önkormányzata 2014. évi költségvetésében a 4-es metró projekt címen betervezett 73 496,4 millió Ft előirányzat tartalmazza a DBR Metró Projekt Igazgatóság működési kiadásait.

**A projekt készültsége**

Az utasforgalmi próbaüzem 2014. március 28-i kezdetével az új metróvonal egyben ideiglenes használatbavételi engedélyt is kapott az NKH-tól (2014. március 26-ával, az UVH/VF/0193/34/2014 jelű határozat alapján), mely határozat jogerőre emelkedett április hónapban. A projekt eredményes zárásával kapcsolatban legfontosabb feladat a végleges használatbavételi engedély megszerzése, ehhez a Hatóság fentebb hivatkozott határozata, a Tanúsító (40130/PA\_005/2014/CU jelű) tanúsítványában foglaltak teljesítése, valamint az átadás-átvétel során fellelt hiányosságok kijavítása szükséges.

**Vonalalagutak és kapcsolódó műtárgyak**

**Kelenföld vasútállomás**

A Co-03-as szerződés meghosszabbított hibabejelentési határideje 2014. november 11. volt, de mivel a hibajavítást a vállalkozó teljes körűen nem végezte el, és ennek befejezésére 2015. május 31-ei határidőt jelölt meg, a hibajavítási határidő 2015. május 31-ig történő meghosszabbítására került sor. A vállalkozó által kiépített vízelvezető rendszert 2014. november 25-én a BKV Zrt. és a BKK Közút Zrt. üzemeltetésre átvette. A Jótállási Garanciával (Teljesítési Biztosítékkal), a Visszatartott Összeggel, a Hibabejelentési Időszakkal és a Hibák kijavításával kapcsolatos kérdések rendezéséről jegyzőkönyvbe foglalt megállapodás született a Megbízó és a Vállalkozó között, 2014. november 25-én. A Nemzeti Közlekedési Hatóság 2014. január 28-án kiadta a Peron-1, Peron, Peron+1 szintekkel kapcsolatosan a használatbavételi engedélyt.

**Bikás park (Tétényi út)**

Az állomás használatbavételi engedélye 2013. november 18-án jogerőre emelkedett.

**Újbuda Központ (Bocskai út)**

Az állomás használatbavételi engedélye 2013. december 4-én jogerőre emelkedett.

**Móricz Zsigmond körtér**

A Vállalkozó a vizesedési munkákat készre jelentette. A Vállalkozó a látszóbeton-felületek javítási munkáit elvégezte, ennek, valamint a szárazsági periódusnak a visszaellenőrzése 2014. március 12-én megtörtént. A vállalkozó teljesítette a 90 napos szárazsági periódust. Az NKH 2013. december 18-án kiadta a használatbavételi engedélyt. Az engedély 2014. január 22-én jogerőre emelkedett.

**Szent Gellért tér**

Az állomás használatbavételi engedélye 2014. január 22-én jogerőre emelkedett.

**Fővám tér állomás**

Az állomás használatbavételi engedélye 2013. december 14-én jogerőre emelkedett. A szivárgó rendszer egyéves próbaüzeme lezárult, azt az üzemeltető átvette. A Hibabejelentési Időszak végére a beépített szivárgó rendszer segítéségével a Vállalkozó a szárazsági kritériumokat teljesíteni tudta. A teljesítésigazolás 2014. szeptember 29. napjával kiadásra került.

**Kálvin tér állomás**

Az NKH 2013. december 30-án kiadta a használatbavételi engedélyt. Az állomás üzemi terei szárazak, a korábban megjelent penészesedést a Vállalkozó javította. A hibabejelentési idő 2014. szeptember 30-án lejárt. A 2014 szeptemberében bekövetkezett beázás miatt a beruházó kezdeményezte a hibabejelentési idő egyéves meghosszabbítását. A Mérnök határozatba foglalta a hibajavítási időszak 6 hónappal történő meghosszabbítását.

**Rákóczi tér állomás**

Az NKH 2013. december 5-én kiadta a használatbavételi engedélyt. A hibalistán szereplő hiányosságok megszüntetése megtörtént. A bejárásokon megállapításra került, hogy a hibajavítási időszak lezárható, és az ezt igazoló nyilatkozatot a Mérnök 2014. szeptember 3-i dátummal kiadta.

**II. János Pál pápa tér (Népszínház utca)**

Az NKH 2013. december 19-én kiadta a használatbavételi engedélyt. A Hibabejelentési Időszak lejárta előtt a Megbízó, a Mérnök és a Vállalkozó bejárást tartott; az ott feltárt hibákat a Vállalkozó 2014. november 4. napjáig kijavította, a Mérnök kiadta a Teljesítési Igazolást 2014. november 5-i határnappal.

**Keleti pályaudvar**

Az NKH 2013. december 31-én kiadta a használatbavételi engedélyt. A Hibabejelentési Időszak lejárta előtt a Megbízó, a Mérnök és a Vállalkozó bejárást tartott; az ott feltárt hibákat a Vállalkozó 2014. november 3. napjáig kijavította, a Mérnök kiadta a Teljesítési Igazolást 2014. november 4-i határnappal.

**Állomások belső beépítése**

A kiviteli munkák műszaki átadás-átvételi eljárásai lezajlottak, a hatósági engedélyezési eljárások befejeződtek, az utasforgalmi próbaüzem 2014. március 28-án megkezdődött. Az átadás-átvételi igazolást a KSZF 10.1 álcikkelye alapján a Mérnök az utolsó állomásra 2014. április 08-án kiadta. A Vállalkozónak a Hibabejelentési Időszak alatt teljesítendő jótállási kötelezettségeire vonatkozó Eljárásrendet az Üzemeltető, a Vállalkozó, a Mérnök és a Megbízó is jóváhagyta 2014.május 28-án.

**Vágányépítés**

A vonatforgalom által keltett zaj és rezgések miatt beérkezett lakossági panaszok miatt a Megbízó zaj- és rezgésméréseket végeztetett a Vállalkozóval 4 helyszínen. A méréseket 2013. december 11-12-én elvégezték. 2014. március hónapban további két helyszínen végeztetett a Megbízó zaj- és rezgésmérést. Mindkét esetben határértéken belüli értékeket mértek. A szerződése részét képező síncsiszolást a Vállalkozó 2014. július folyamán elvégezte. A csiszolás a várakozásokkal ellentétben nem eredményezte a zaj és rezgés csökkenését. A vonatokra felszerelt sínkenő berendezések hatástalanok voltak a csikorgásra. A fix telepítésű sínkenő berendezés próbaüzemeltetésére nem sikerült megállapodni. Több bemutató után közbeszerzési eljárást folytatott le a Megbízó sínkenő berendezések telepítésére. A nyertes Vállalkozó (MÁV-Thermit Kft.) 2014. novemberben három berendezést telepített és beüzemelt. 2014. decemberben elvégzett mérések alapján a berendezések megfelelően működnek, a csikorgás megszűnt.

**Rendszerek, áramellátás**

2014. március 28-án a NKH által kiadott ideiglenes használatbavételi engedéllyel megindult az utasforgalmi próbaüzem. Az átadás-átvételi eljárásokban meghatározott hibák és hiányosságok elhárítása folyamatban van. A BKV Zrt. kérte az ideiglenes használatbavételi engedély időtartamának meghosszabbítását 2015. december 31-ig.

**Metrószerelvények beszerzése**

Az utasforgalmi próbaüzem alatt 2014. év végéig több szoftvermódosítást is végre kellett hajtani, a járműpark a módosított szoftverekkel üzemel. A fékszoftver módosítási eljárása 2014. évben nem fejeződött be, eredmény 2015. évben várható. A járművek integrációja során felmerült hiányosságokat a BMC folyamatosan javítja. A tartalékalkatrészek tárgyában megegyezés született, bár a beszállítási árakat az Alstom vitatja; a kérdésben választottbírósághoz kíván fordulni. A szerződéses megállapodás alapján azonban a tartalékalkatrész beszállítások megkezdődtek, 2014. évben összesen 0,65 millió euró értékű alkatrész érkezett meg.

**Járműtelep**

A Vállalkozó 2013. februárban benyújtotta végső elszámolását. Ennek nyomán hosszú egyeztetés kezdődött a szerződés módosításáról, amelyek 2013. augusztus közepére megállapodással zárultak. A jóváhagyásról még nem született támogatói döntés (kormányhatározat), ezért az aláírás még nem történt meg. A hibabejelentési időszak 2015. január 13-án lezárult volna, de a Mérnök a még ki nem javított hibák mértékére tekintettel a hibabejelentési időszak meghosszabbítására tett intézkedéseket.

**EDR (kormányzati rádiórendszer)**

Az EDR műszaki átadás-átvételi eljárása 2014. március 14-én lezárult. Tulajdonjogi átadása az aktiválási javaslattal együtt a Főváros felé folyamatban van. Az üzemeltetői szerződést a BKV Zrt. 2014. március 3-án megkötötte, és 2014. március 15-én lépett hatályba.

**Kapcsolódó felszíni beruházások**

**Fővám tér és a Vámház körút átépítése**

A végleges forgalomba helyezési engedélyt a hatóság 2014. január 17-én adta ki, és az 2014. február 10-én jogerőre emelkedett. Az engedélyben előírt forgalomtechnikai felülvizsgálatra 2014. szeptember 29-én került sor, és a helyszíni szemle jegyzőkönyve szerint beavatkozás nem szükséges.

**Kálvin tér és a Múzeum körút átépítése**

A végleges forgalomba helyezési engedélyt a hatóság 2014. január 16-án adta ki, és az 2014. február 7-én jogerőre emelkedett. Az engedélyben előírt forgalomtechnikai felülvizsgálatra 2014. szeptember 29-én került sor, és a helyszíni szemle jegyzőkönyve szerint beavatkozás nem szükséges.

**Rákóczi téri mélygarázs**

A létesítményt a főpolgármester 2013. február 6-án nyitotta meg az autósforgalom részére. A mélygarázs rendeltetésszerűen üzemel. A hibajavítási időszak lezárását megelőző bejárásra 2014. október 20-án került sor, a Mérnök 2014. november 11. napjára kiadta a teljesítési igazolást.

**Baross tér és környéke felszínrendezés**

Az átadás-átvételi igazolás 2014. március 23-i teljesítési napra került kiadásra, az utasforgalmi próbaüzem megkezdése előtt. Az első körben felvett garanciális hibák kijavítási határideje 2014. szeptember 30., és a Vállalkozó kérte ennek a csapadékos időjárásra való tekintettel 2014. november 30-ig történő meghosszabbítását. A hibák kijavítását a Vállalkozó készre jelentette, a Mérnök a visszaellenőrzésre a bejárásokat összehívja. A további keletkező hibák bejelentés utáni javítása folyamatos.

**Őrmező kijárati műtárgy**

A szerződésre vonatkozó átadás-átvételi igazolást a Mérnök 2014. március 31-i napra állította ki. Ez a vállalkozási szerződés 3 fő elemből tevődik össze:

* az őrmezői kijárati műtárgy térszínig terjedő dobozszerkezet megépítése, három felszínre vezető lépcsősorral, amely 2013. novemberére elkészült;
* a Péterhegyi út új nyomvonalon történő meghosszabbítása a Neszmélyi úti csomópont és a „doboz”-műtárgy feletti térszíni ideiglenes autóbusz végállomásig, szinte végig a MÁV vágányokkal közel párhuzamos nyomvonalon (kevéssel több mint 800 m új út építésével), amely 2014. március 15-i véghatáridőre elkészült;
* autóbusz-állomás/ autóbusz-forduló, amely az utasforgalmi próbaüzem kezdetére elkészült.

**Őrmezői buszpályaudvar és P+R parkoló tervpályázata**

Az eszközváltó „A” terület buszterminál és P+R parkoló engedélyezési eljárása az épület tekintetében a BFKH I. ker. ÉÖH-nál 2014. október 28-án megkezdődött. Az út-, forgalomtechnika és támfalépítési engedélyezési eljárása a Tervező kérelme alapján a BFKH KF-nál 2014. október 22-én megkezdődött, egyeztetésre került sor 2014. november 25-én. A MÁV 8 vágány helyére („B” terület) kerülő P+R parkoló engedélyezési eljárásai közül a BFKH I. kerületi ÉÖH az eljárást 2015. január 26-ig felfüggesztette a telekalakítás befejezésének hiányában. Az engedély kiadásához szükséges köztes telekalakítási eljárás (2818/7 hrsz.) befejeződött, a földhivatali határozat megszületett. Az új helyrajzi számok alapján a Tervező elvégezte a lejárati műtárgy terveinek kijavítását, és a javított tervdokumentációt a Megbízó az ÉTDR rendszerben az I. kerületi ÉÖH-nak benyújtotta. Az NKH a bontási, illetve átalakítási munkákra a vasúthatósági engedélyt 2014. december 2-án kiadta. Az útépítési munkák építési engedélyét a BFKH KF 2014. december 15-én kiadta. A vasúti bontási és átalakítási munkák nyílt közbeszerzési eljárásának ajánlati dokumentációját a Megbízó összeállította, és azt a BKV IG. 2014. december 22-én jóváhagyta. A további jóváhagyások beszerzését a Megbízó folytatja. A Tervező 2014. december 18-án leszállította a P+R parkoló építési munkáinak bírálati kiviteli terveit, továbbá az ajánlati dokumentációhoz tartozó 3. kötetet, a költségvetési tételleírást és a beárazott költségvetést is, így a Megbízó ezekre a munkákra is elkezdheti az Ajánlati Dokumentáció összeállítását. A tervezési szerződés módosításához az NFM Projektvégrehajtási Főosztálya 2014. december 18-án hozzájárult.

**Parkolók létesítése – K2/F2/1 és K2/F2/2 sz. szerződések**

Az Etele térnél a Somogyi út meghosszabbítása mellett, a Volán buszpályaudvar után lévő, MÁV, illetve MNV tulajdonban lévő üres területen létesítendő 220 férőhelyes P+R parkoló bírálati engedélyezési tervei 2014. december 30-ra elkészültek, azokat elbírálásra a Mérnök és a Megbízó megkapta. A terület igénybevételéhez szükséges bérleti szerződés még nem jött létre, de a MÁV megadta a területen lévő közművek adatait, az MNV pedig hozzájárult a feltárási munkák elvégzéséhez. A Megbízó az elektromosenergia-igényt az ELMŰ-nél bejelentette. A munkák teljes befejezésének határideje 2015. augusztus 6. Őrmezőn, a Péterhegyi úti autóbusz-végállomás mellett létesítendő ideiglenes P+R parkolóra több vizsgálatot végzett a Tervező. A munkakezdés időpontját a Mérnök 2014. december 30-ában határozta meg, ennek megfelelően a bírálati engedélyezési tervek elkészítésének szerződéses határideje 2015.február 8. A munkák befejezésének határideje 2015. augusztus 27.

**M1-M7 csomópontok átépítése**

A tervező – a szerződésében foglaltaknak megfelelően – 2014. augusztus 1-jén a kivitelezési terveket teljes körűen leszállította. 2014. július 31-én a kivitelezési szerződés a Swietelsky Magyarország Kft.-vel aláírásra került. A kivitelezési tervdokumentációt a Vállalkozó 2014. augusztus 31-én megkapta. A kivitelezés megkezdése folyamatosan, ütemezetten történik. 2014. augusztus 26-án részmunkaterület átadásra került sor. A Vállalkozó elkészítette az I. ütemhez tartozó bázisütemtervet. 2014. november 17-én a teljes munkaterület a Vállalkozó részére átadásra került. A kerítésáthelyezés befejeződött, a FŐTÁV-vezeték ideiglenes és végleges kiváltási munkái megtörténtek. Folytatódtak a 10 kV-os ideiglenes vezetéképítések és a főpálya forgalomterelését is igénylő egyéb munkák is. Megkezdődtek a vízvezetékkiváltási és csatornaépítési munkálatok, továbbá a hírközlési kábelek alépítményi munkái. A fakivágási engedély alapján az érintett fák kivágása megtörtént. A főpályát érintő első forgalomtechnikai állapot 2014. október 26-án lépett életbe, majd ezt követően 2014. november 4-én az I. ütem 5/1 forgalomterelési állapot, 2014. november 24-én az I. ütem 5/2 forgalomterelési állapot került bevezetésre. Év vége előtt a 6. számú forgalomkorlátozási állapot telepítésére is sor került. Ennek eredményeként a Sasadi út sarkán is elkezdődhetett a közműépítés. A 2015 év végi befejezhetőség érdekében gyorsítási intézkedésekre fog sor kerülni. A Vállalkozóval megkezdődtek az egyeztetések, mely területeken, mely technológiai váltással, illetve milyen beavatkozással lesz lehetőség arra, hogy a létesítmény szerződésszerűen 2015 év végére elkészülhessen.

**XVII. Pesti úti buszsáv kialakítása**

|  |  |  |
| --- | --- | --- |
| Módosított előirányzat: | 70 739 | ezer Ft |
| Éves tény: | 47 319 | ezer Ft |
| Teljesítés: | 66,89 | % |

Az alapszerződés szerinti kivitelezői feladatok 90%-a 2013-ban teljesült. A 20 KV-os szabadvezeték hálózat kiváltására a Vállalkozói szerződés 2013. decemberi aláírásával a kivitelezői feladatok befejezése 2014. március 31-re módosult. A feladathoz 2014 évben 44 millió Ft KMOP támogatás és 4,9 millió Ft önerő támogatás lehívása megtörtént. Az aktiválás, valamint a projekt pénzügyi zárása megtörtént. 2015-ben az éves felülvizsgálat során a pénzmaradvány terhére javítások, valamint BDK maradványérték rendezése (kártalanítás) várható. A kifizetések rendezése után pótaktiválással zárul a projekt és elkezdődhet a fenntartási időszak.

**Csepeli gerincút kiépítése I. szakasz**

|  |  |  |
| --- | --- | --- |
| Módosított előirányzat: | 170 495 | ezer Ft |
| Éves tény: | 6 197 | ezer Ft |
| Teljesítés: | 3,63 | % |

2014 évben 21,2 millió Ft KMOP támogatás és 17,7 millió Ft ÖNERŐ támogatás lehívása történt meg. A projekt aktiválása, valamint pénzügyi zárása megtörtént. 2015-ben az éves felülvizsgálat során a pénzmaradvány terhére javítások, valamint ELMŰ maradványérték rendezése (kártalanítás) várható.

**Rákoskeresztúri buszkorridor**

|  |  |  |
| --- | --- | --- |
| Módosított előirányzat: | 101 247 | ezer Ft |
| Éves tény: | 4 409 | ezer Ft |
| Teljesítés: | 4,35 | % |

A projekt célja Rákoskeresztúr városközpont és Örs vezér tere között jobb szolgáltatási színvonalat nyújtó közösségi közlekedés biztosítása. A X. és XVII. kerületet érintő beruházás eredményeként az autóbuszjáratok a közúti dugóktól függetlenül, zavartalanul közlekedhetnek. Az öt útszakaszt érintő átalakítással csúcsidőben az autóbuszok menetideje a jelenlegi harmadával fog csökkenni. 2014 évben 3,9 millió Ft KMOP támogatás lehívása megtörtént. A projekt aktiválása, valamint pénzügyi zárása megtörtént. Egyéb kifizetés 2015–ben a folyamatban lévő MOL Zrt. és a TESCO Globál Áruházak Zrt. tulajdonában lévő területek megszerzése a pénzmaradvány terhére, valamint ELMŰ maradványérték rendezése (kártalanítás) várható.

**Észak-déli regionális gyorsvasút rekonstrukció I. ütem, előkészítése**

|  |  |  |
| --- | --- | --- |
| Módosított előirányzat: | 81 377 | ezer Ft |
| Éves tény: | 49 022 | ezer Ft |
| Teljesítés: | 60,24 | % |

Az előkészítés keretében megvalósíthatósági vizsgálat és a vonal Békásmegyer és Szentendre közötti szakaszára engedélyezési terv készült. Az engedélyezési eljárás lezárult az építési engedély kiadásra került. A beruházás a kivitelezésre vonatkozó pénzügyi forrással nem rendelkezik, ezért a tervezési szerződést le kell zárni. Ennek érdekében az NFÜ-vel (a Nemzeti Fejlesztési Ügynökség megszüntetésével összefüggő egyes kérdésekről szóló 475/2013. (XII. 17.) Korm. rendelet alapján jogutód 2014. január elsejétől: Miniszterelnökség) egyeztetések folynak.

**Budapest Szíve Program- Reprezentatív kaputérség kiépítése I. ütem**

|  |  |  |
| --- | --- | --- |
| Módosított előirányzat: | 35 055 | ezer Ft |
| Éves tény: | 18 485 | ezer Ft |
| Teljesítés: | 52,73 | % |

A Károly körút forgalomcsillapításának és közterületi megújításának I. üteme az Astoria kereszteződéstől a Deák térig tart, ahol a burkolatok cseréje mellett a növényállomány felújítása, a közművek cseréje és a közvilágítás berendezéseinek megújítása is megvalósult. A Dohány utca és a Deák tér között a két villamospálya széthúzásával 8 méter széles zöldsáv jött létre nyírt fasorral. A Károly körút Deák tér – Astoria közötti szakaszán kétoldali, egy-egy irányú kerékpársáv épült. Az aktiválás pénzügyileg 2013. december 31-el megtörtént. Megoldásra vár még az aktiválás műszaki alátámasztása és leegyeztetése az üzemeltetőkkel, valamint a projekt következtében áthelyezett és egyben felújított közmű elemek tulajdoni kérdése. A feladatra 2010-2012 között összesen 2 745,0 millió Ft KMOP támogatás lehívására került sor.

**Budapest Szíve Program – Hídfőterek és új pesti korzó kiépítése I. ütem**

|  |  |  |
| --- | --- | --- |
| Módosított előirányzat: | 16 272 | ezer Ft |
| Éves tény: | 42 192 | ezer Ft |
| Teljesítés: | 259,29 | % |

A projekt eredményeképpen megújult a Március 15. térnek az Erzsébet hídtól északra lévő része, és kis részben a déli rész is, valamint a Petőfi tér, hosszabbá vált a Duna-parti korzó, átalakult a Belgrád rakpart forgalomtechnikája, előkészítve a későbbi ütemben az V. kerület által megépítendő Erzsébet hídi le- és felhajtó kiépítését, továbbá megújult a Piarista tömb is.

Az aktiválás pénzügyileg 2013. december 31-el megtörtént. Megoldásra vár még az aktiválás műszaki alátámasztása és leegyeztetése az üzemeltetőkkel, valamint a projekt következtében áthelyezett és egyben felújított közmű elemek tulajdoni kérdése. A feladatra 2010-2012 között összesen 1 562,6 millió Ft KMOP támogatás lehívására került sor.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**Budapest XXII. kerület Városház téri fejlesztés**

|  |  |  |
| --- | --- | --- |
| Módosított előirányzat: | 175 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A XXII. kerületi önkormányzat elképzelése alapján elkészített részletes megvalósíthatósági tanulmány szerint a fejlesztés ilyen formában nem engedélyezhető, ezért egyeztetések kezdődtek meg a BKK Zrt. és az önkormányzat között. A hosszasan elnyúló egyeztetések jelentős időcsúszást eredményeztek, ami miatt a megvalósításra tervezett 2014. évi ütem változatlanul lekötetlenül maradt. A keretösszeg nem került felhasználásra.

**Vízgazdálkodási feladatok**

|  |  |  |
| --- | --- | --- |
| **Módosított előirányzat:** | **24 005 537** | **ezer Ft** |
| **Éves tény:** | **16 431 962** | **ezer Ft** |
| **Teljesítés:** | **68,45** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Diósd szennyvízcsatorna-hálózat fejlesztés**

|  |  |  |
| --- | --- | --- |
| Módosított előirányzat: | 2 591 | ezer Ft |
| Éves tény: | 2 591 | ezer Ft |
| Teljesítés: | 100,0 | % |

A feladat engedélyokirata kizárólag az előkészítésre irányult. A Főváros, mint gesztor által beszerzett tervezési, előkészítési munkákat Diósd pénzeszközátadása fedezi. A projekt kivitelezését az Érd és Térsége Szennyvízelvezetési és Szennyvíztisztítási Önkormányzati Társulás a Fővárostól függetlenül végezte. A tervezési feladatok lezárása megtörtént, a pénzeszköz átadása 2015. I. félévben történik meg.

**Érd szennyvíztisztító telep és szennyvízcsatorna-hálózat fejlesztése**

|  |  |  |
| --- | --- | --- |
| Módosított előirányzat: | 5 715 | ezer Ft |
| Éves tény: | 5 715 | ezer Ft |
| Teljesítés: | 100,0 | % |

A feladat engedélyokirata kizárólag az előkészítésre irányult. A Főváros, mint gesztor által beszerzett tervezési, előkészítési munkákat Érd pénzeszközátadása fedezi. A projekt kivitelezését az Érd és Térsége Szennyvízelvezetési és Szennyvíztisztítási Önkormányzati Társulás a Fővárostól függetlenül végezte. A tervezési feladatok lezárása megtörtént, a pénzeszköz átadása 2015. I. félévben történik meg.

**Tárnok szennyvízcsatorna-hálózat fejlesztés**

|  |  |  |
| --- | --- | --- |
| Módosított előirányzat: | 330 | ezer Ft |
| Éves tény: | 330 | ezer Ft |
| Teljesítés: | 100,0 | % |

A feladat engedélyokirata kizárólag az előkészítésre irányult. A Főváros, mint gesztor által beszerzett tervezési, előkészítési munkákat Tárnok pénzeszközátadása fedezte. A projekt kivitelezését az Érd és Térsége Szennyvízelvezetési és Szennyvíztisztítási Önkormányzati Társulás a Fővárostól függetlenül végezte. A tervezési feladatok lezárása és a pénzeszköz átadása 2014. évben megtörtént.

**Pesterzsébeti gyűjtőcsatorna**

|  |  |  |
| --- | --- | --- |
| Módosított előirányzat: | 314 438 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 5,3 km hosszú gyűjtőcsatorna átadása 2012. május 11-én 221 fm kivitelével megtörtént. A 221 fm-es szakaszon a tulajdonosok, illetve a területek használói miatt a munkaterület nem volt biztosítható. A hiányzó szakasz megépítését 2014-re volt tervezve. A végrehajtható kényszerszolgalmi jog elrendelése és a jogerős módosított vízjogi létesítési engedély nem került kiadásra, ezért teljesítés nem történt. A beruházást 2015-2016. években várhatóan megvalósul.

**Önkormányzati tulajdonú csatornák, átemelők és szennyvíztisztítók felújítása, rekonstrukciója 2009. évi ütem**

|  |  |  |
| --- | --- | --- |
| Módosított előirányzat: | 1 208 | ezer Ft |
| Éves tény: | 1 094 | ezer Ft |
| Teljesítés: | 90,56 | % |

2014-ben a feladat megvalósítására vonatkozó szerződések lezárultak. A műszaki ellenőri szerződések a garanciális feladatok 2015. évi lezárásáig tartanak.

**Önkormányzati tulajdonú csatornák, átemelők és szennyvíztisztítók felújítása, rekonstrukciója**

|  |  |  |
| --- | --- | --- |
| Módosított előirányzat: | 350 000 | ezer Ft |
| Éves tény: | 198 540 | ezer Ft |
| Teljesítés: | 56,73 | % |

A Fővárosi Önkormányzat 2013 évben szerződést kötött az „Észak-pesti szennyvíztisztító telepen GUINARD gyártmányú, iszapsűrítő centrifuga felújításának, átalakításának tervezése gyártmányú, iszapsűrítő centrifuga felújításának, átalakításának tervezése és kivitelezése” tárgyú feladatra, melynek átadása 2014. évben megtörtént.

**BKSZT Környezetkímélő beruházások**

|  |  |  |
| --- | --- | --- |
| Módosított előirányzat: | 143 256 | ezer Ft |
| Éves tény: | 39 945 | ezer Ft |
| Teljesítés: | 27,88 | % |

A feladat megvalósítására 2014. március 28-án megvalósítási megállapodás került aláírásra a Fővárosi Vízművek Zrt-vel. A Megállapodás alapján Üzemeltető Fővárosi Vízművek Zrt. az alábbi beruházásokat valósítja meg a Budapesti Központi Szennyvíztisztító Telepen:

* Biogáz kompresszor kapacitásbővítés
* Elfolyó csatorna turbinatelepítés
* Kifolyó műtárgy kialakítása
* Az elhasználódásból fakadó rekonstrukciók

A Kifolyó műtárgy kialakítása 2014-ben már elkészült, a többi beruházás elem 2015-ben kerül megvalósításra.

**Budapest-Budaörs Szennyvízelvezetési Beruházó Önkormányzati Társulástól átvett csatornavagyon ellenértéke**

|  |  |  |
| --- | --- | --- |
| Módosított előirányzat: | 5 005 739  | ezer Ft |
| Éves tény: | 5 005 739 | ezer Ft |
| Teljesítés: | 100,0 | % |

A Fővárosi Közgyűlés 455/2014. (IV.30.) Főv. Kgy. sz. határozatával, Budaörs Város Önkormányzat Képviselő-testülete 141/2014. (V.21.) ÖKT sz. határozatával döntött a Társulás megszüntetéséről. A Társulás megszűnésének napja 2014. május 30. A Társulás felosztandó 3 941,5 millió Ft + áfa értékű befejezetlen víziközmű, csatorna beruházás vagyonára a záróbeszámoló szerint a Főváros jogosult. A Fővárosi Közgyűlés 62/2015.(01.28.) Főv. Kgy. hat. sz. határozatával a záróbeszámolót jóváhagyta. A befejezetlen víziközmű, csatorna beruházás vagyon összegével egyező fővárosi követelés összege a Fővárosi Önkormányzat 2014. évi költségvetésében bevételként megtervezésre került. A vagyonátvétellel a bevétel teljesült.

**Állami támogatással tervezett feladatok**

**Római parti árvízvédelmi mű építése**

|  |  |  |
| --- | --- | --- |
| Módosított előirányzat: | 100 000 | ezer Ft |
| Éves tény: | 14 150 | ezer Ft |
| Teljesítés: | 14,15 | % |

A 2013. évi dunai árhullám levonulása során havária-közeli állapot alakult ki az Aranyhegyi-patak töltésén és a Barát-patak torkolatánál is. A patakok töltése sem szerkezetileg, sem magasságilag nem felelnek meg a 74/2014. (XII.23.) BM rendelettel hatályba lépett jogszabályi előírásoknak. A Csillaghegyi-öblözet területén egy esetleges árvízi elöntés 55.000 ember életét és vagyonbiztonságát veszélyezteti, így az Országos Vízügyi Főigazgatóság Tudományos Tanácsának véleménye alapján mindenképpen indokolt a tervek, és a védmű-építés szükséges hosszának teljes körű felülvizsgálata. A Római partra vonatkozóan megkötött tervezői szerződés engedélyezésére irányuló eljárást Budapest Főváros Önkormányzata visszavonta, abból a célból, hogy a teljes Csillaghegyi-öblözet árvízvédelmét megvalósítsa. A tervezővel való elszámolás folyamatban van.

**EU-s forrásokkal tervezett projektek**

**Dél-budapesti régió vízrendezése**

|  |  |  |
| --- | --- | --- |
| Módosított előirányzat: | 16 946 | ezer Ft |
| Éves tény: | 6 478 | ezer Ft |
| Teljesítés: | 38,23 | % |

A projektzárást követően a feladat aktiválása megtörtént. A záró kifizetési kérelmet a KSZ jóváhagyta, a támogatás lehívásra került. A kivitelezői, valamint műszaki ellenőri végszámla, továbbá a növénytelepítés ellenértékének megfizetése megtörtént.

**Irhás árok mederrendezése:**

A Vállalkozó szerződése lezárásra került.

**Hosszúréti patak mederrendezése:**

A Vállalkozó szerződése lezárásra került.

**Gyáli patak 7. ág mederrendezése:**

A teljes létesítmény műszaki átadására 2012. augusztus 21-én került sor. A patak üzemeltetési engedélye 2013. február 4-én jogerőre emelkedett, a híd és csatlakozó útszakaszok forgalomba helyezési engedélye 2013. március 27-én emelkedett jogerőre. A Vállalkozó a gázvezeték kiváltás szolgalmi jogának bejegyzése érdekében megkötötte a megállapodást az MNV Zrt-vel, az NFA-val, és a KKK-val. A gázvezetékre vonatkozó szolgalmi jog bejegyzése megtörtént. A vízvezeték esetében az eljáró Katasztófavédelmi Igazgatóság hatósági határozattal történő vízvezeték szolgalmi jogának bejegyzéséről meghozta határozatát, mely alapján a földhivatali bejegyzés folyamatban van. A vízvezeték szolgalmi jog bejegyzéséhez kapcsolódó elszámolás megkötésére az MNV Zrt-vel és az NFA-val a megállapodás előkészítése folyamatban van. A Vállalkozó szerződése nem került meghosszabbításra, vele az elszámolás folyamatban van.

**Budapest Központi Szennyvíztisztító Telep és kapcsolódó létesítményei**

|  |  |  |
| --- | --- | --- |
| Módosított előirányzat: | 1 888 775 | ezer Ft |
| Éves tény: | 1 471 098 | ezer Ft |
| Teljesítés: | 77,89 | % |

2014-ben a Budapest Központi Szennyvíztisztító Telep és kapcsolódó létesítményei beruházás keretében 2010-2013-ban elkészült projektelemek üzemszerűen működtek. A COL4 LOT2 kapcsolódó csatornázási munkák műszaki átadás-átvételi eljárásának lezárása 2013.11.13-án megtörtént. A végszámla 2014. januárban került kifizetésre. A könyvvizsgálói feladatok végzése lezárult. A III. tisztítási fokozat tervezési és kivitelezési munkák befejeződtek, a műszaki átadás-átvételi eljárás hibás és késedelmes teljesítés megállapítása mellett 2013. december 12-én megtörtént. A teljes rendszer komplex próbaüzemének lefolytatására 2013. július 4-én Megállapodás került aláírásra a Fővárosi Vízművek Zrt-vel, mely komplex próbaüzem 2014. június 12-én befejeződött. A Mérnök által az átadás –átvételi igazolás kiadása várhatóan 2015. április hónapban kerül kibocsátásra. A Budapesti szennyvíziszapok hosszú távú kezelése, ártalmatlanítása, hasznosítása tárgyban Megvalósíthatósági tanulmány készítésére vonatkozó vállalkozási szerződés megkötésére 2012. évben került sor. A Zárójelentést és mellékleteit a Vállalkozó összeállította, teljesítést igazoló Jegyzőkönyv 2013. december 18-án aláírásra került, mely alapján a vállalkozók a végszámlákat benyújtották és a Megrendelő által befogadásra kerültek. A végszámlák kifizetésére 2014. január hónapban került sor.

**Budapest Komplex Integrált Szennyvízelvezetése**

|  |  |  |
| --- | --- | --- |
| Módosított előirányzat: | 15 476 539 | ezer Ft |
| Éves tény: | 9 676 376 | ezer Ft |
| Teljesítés: | 62,52 | % |

A "Budapest Komplex Integrált Szennyvízelvezetése" (BKISZ) projekt célja, hogy a Főváros beépített, de csatornázatlan területein kiépüljenek a szennyvízcsatornák, és hálózatok, amelyek estében a 91/271/EGK irányelvvel és a 26/2002. (II.27.) Korm. rendelettel összhangban a csatornázás gazdaságossága igazolható.

A projekt megvalósításához a pályázatot benyújtó Budapest-Budaörs Szennyvízelvezetési Beruházó Önkormányzati Társulás, mint kedvezményezett részére 2013-ban támogatás került megítélésére. A KEOP-1.2.0/09-11-2011-0056 azonosító számú Támogatási Szerződést a Társulás kötötte meg. A Kormány a 1115/2014. (III. 6.) Korm. határozatával döntött a projekt szakaszolásának jóváhagyásáról, valamint a projekt második szakaszában felmerülő költségek fedezetének biztosításáról. A projekt második szakasza –III. tender 1. részterület és V. tender- a 2014-2020. programozási időszakban a Környezet és Energiahatékonysági Operatív Program (KEHOP) keretében valósul meg. A projekt módosított beruházási modellben történő megvalósítása érdekében a Társulást megalapító két tagönkormányzat döntött (455/2014.(IV.30.) Főv. Kgy. sz. határozat és 141/2014.(V.21.) ÖKT sz. határozat) a Tárulás megszűntetéséről és Együttműködési megállapodást kötött 2014. május 30-án, ezzel egyidejűleg került aláírásra a projekt Támogatási Szerződésének 1. sz. módosítása is, amelyben a korábbi kedvezményezett Társulás helyett a Főváros és Budaörs külön kedvezményezettként jelent meg, továbbá a 1115/2014. (III. 6.) Korm. határozat 3. pontja szerint a projekt második szakaszára vonatkozó műszaki tartalom a Támogatási Szerződésből törlésre került. Ennek megfelelően a Támogatási Szerződés módosítása rögzíti, hogy a projekt nettó összköltsége 25 750,1 millió Ft, amelyből elszámolható 25 032,1 millió Ft, a támogatás mértéke 83,1%, de legfeljebb nettó 20 812,9 millió Ft. 2014. szeptember 26-án került sor a Támogatási Szerződés 2. sz. módosítására, amelyben a projekt fizika befejezési határideje 2015. szeptember 30-ra változott. A projekt kivitelezése 2013. II. félévében kezdődött el a Társulás által. 2014. évben a projekt I szakaszában szereplő valamennyi részterületen megkezdődtek a kivitelezési munkák, illetve az I. tender és a III/2 részfeladat esetében a csatornázás határidőre elkészült. A XVI. XVIII. és XXIII. kerületekben a kivitelezési határidőt megelőzően rész műszaki átadás-átvételekre is sor került. A BKISZ II. szakaszában szereplő III/1. részfeladat (Dél-budai főművi elemek) kivitelezése is megkezdődött, amelynek forrásait a KEHOP-ban megkötendő Támogatási Szerződés aláírásáig teljes egészében a Főváros biztosítja. Az V. tender (budaörsi bevezetés) a Budaörssel megkötött Együttműködés Megállapodás alapján, a projekt II. szakaszában Budaörs beruházásában, KEHOP támogatással kerül megvalósításra. Jelenleg a vízjogi létesítési engedély meghosszabbítása és közbeszerzési dokumentáció előkészítése zajlik. A projekt forrásainak biztosításához a projekt által érintett kerületi önkormányzatok a velük megkötött Megállapodások alapján hozzájárulnak. A kerületek a területüket érintő hálózatfejlesztési elemek teljes elszámolható (nettó) építési költség 6%-át vállalták, amelynek rendezéséről a felek külön fizetési megállapodásban rendelkeznek.

**Csillaghegyi-öblözet teljes árvízvédelme (Római part II. szakasz) előkészítés**

|  |  |  |
| --- | --- | --- |
| Módosított előirányzat: | 100 000 | ezer Ft |
| Éves tény: | 9 906 | ezer Ft |
| Teljesítés: | 9,91 | % |

A 2013. évi dunai árhullám levonulása során havária-közeli állapot alakult ki az Aranyhegyi-patak töltésén és a Barát-patak torkolatánál is. A patakok töltése sem szerkezetileg, sem magasságilag nem felelnek meg a 74/2014. (XII.23.) BM rendelettel hatályba lépett jogszabályi előírásoknak. A tervezési terület változásával 2014. évben még nem kerülhetett kiírásra a tervezésre vonatkozó közbeszerzési pályázat. Az Országos Vízügyi Főigazgatóság Tudományos Tanácsának véleménye alapján került elkészíttetésre a „Csillaghegyi-öblözet árvízvédelme beruházás előkészítése – mozgómedrű kisminta vizsgálat”, amit a beszerzési szabályzatunk alapján kiválasztott VÍZ Mérleg Kft. készített el.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**BKISZ II. ütem előkészítés**

|  |  |  |
| --- | --- | --- |
| Módosított előirányzat: | 100 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az előirányzat a kerületi csatornázási feladatok előkészítési munkáira került megtervezésre. Tekintettel arra, hogy a kiegészítő kerületi csatornázási feladatok a BKISZ projekt tartalékkerete terhére megvalósíthatók, ezért jelen előirányzat felhasználása nem vált szükségessé.

**Árvízvédelmi művek rekonstrukció**

|  |  |  |
| --- | --- | --- |
| Módosított előirányzat: | 500 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 74/2014. (XII.23.) BM rendelettel hatályba lépett a folyók mértékadó árvízszintjének módosítása. A módosítás szükségessé teszi Budapest árvízvédelmi vonalának felülvizsgálatát, mivel az utóbbi években összegyűjtött árvízvédelmi tapasztalatok azt mutatták, hogy a korábban meglévőnek tartott biztonság hiányzik a védvonalrendszer jelentős szakaszán. A projekt keretében tételesen fel kell mérni a mintegy 93 kilométer hosszúságú fővárosi védvonalszakasz károsodásait, fel kell tárni a védképességet csökkentő felszín alatti meghibásodásokat, az árvíz- és a belvízvédekezésről szóló 10/1997. (VII. 17.) KHVM rendelet előírásai szerint.

**Környezetvédelmi feladatok**

|  |  |  |
| --- | --- | --- |
| **Módosított előirányzat:** | **10 637 927** | **ezer Ft** |
| **Éves tény:** | **5 155 870** | **ezer Ft** |
| **Teljesítés:** | **48,47** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Zajvédelmi térkép, előkészítés**

|  |  |  |
| --- | --- | --- |
| Módosított előirányzat: | 6 350 | ezer Ft |
| Éves tény: | 0 | ezer Ft |
| Teljesítés: | 0,0 | % |

A stratégiai zajtérkép elkészítéséhez a tervezett 6,4 millió Ft a zajszakértő munkájának fedezetét biztosította volna. A zajszakértő kiválasztása megtörtént, de a szerződésében szereplő első kifizetés feltétele a zajtérkép készítését végző vállalkozás kiválasztására vonatkozó közbeszerzés eredményes lezárása. Az informatikai és a szerzői jogi problémák miatt a közbeszerzési eljárás nem kezdődött meg, ezért a zajtérképre szánt forrás nem került felhasználásra.

**Orczy kert rehabilitációja**

|  |  |  |
| --- | --- | --- |
| Módosított előirányzat: | 78 880 | ezer Ft |
| Éves tény: | 6 399 | ezer Ft |
| Teljesítés: | 8,11 | % |

Az Orczy kert környezeti kármentesítésének záró dokumentációját a hatóság elfogadta, az előírás szerinti utó-monitoring munkák lezárultak, a beruházás befejeződött. A terület az új közszolgálati egyetem elhelyezéséhez szükséges. A fővárosi beruházás során keletkezett fapótlási kötelezettség még nem került teljesítésre.

**Flórián téri szoborcsoport környezetrendezés megvalósítása**

|  |  |  |
| --- | --- | --- |
| Módosított előirányzat: | 40 828 | ezer Ft |
| Éves tény: | 38 801 | ezer Ft |
| Teljesítés: | 95,04 | % |

A projekt kivitelezése, így az átadás-átvételi eljárás 2014. szeptemberben megtörtént. A fennmaradó szabad előirányzat a Flórián téri aluljáró dél-keleti homlokzatának újrafestésére kerül felhasználásra, amely 2015-ben valósul meg.

**XXIII. kerület Grassalkovich út növénytelepítés**

|  |  |  |
| --- | --- | --- |
| Módosított előirányzat: | 6 478 | ezer Ft |
| Éves tény: | 5 039 | ezer Ft |
| Teljesítés: | 77,79 | % |

A Soroksári Önkormányzat a feladat költségének 50%-át, azaz 3,2 millió Ft-ot megállapodás szerint átutalt a Fővárosi Önkormányzat részére. A tervezési feladat megvalósítására a tervező kiválasztása a beszerzési szabályzatunk alapján valósult meg. Az egyszerű eljárás keretében kiválasztott GARTEN STUDIO Kft. a terveket elkészítette, a szerződés alapján a díj 80%-a került kifizetésre. A fennmaradó 20% kifizetése a tervek kivitelezéséhez szükséges engedélyek beszerzését követően - várhatóan 2015. I. félévében – a szerződésben foglaltak alapján történik.

**EU-s forrásokkal tervezett projektek**

**A fővárosi szelektív hulladékgyűjtési rendszer kialakítása**

|  |  |  |
| --- | --- | --- |
| Módosított előirányzat: | 5 030 818 | ezer Ft |
| Éves tény: | 4 669 125 | ezer Ft |
| Teljesítés: | 92,81 | % |

A projekt négy részből áll, ezek az edényzet beszerzés, a célgépek beszerzése, a kötelező kommunikáció, valamint a szemléletformáló kommunikáció. A négy közbeszerzési eljárás közül az edényzet és a célgépek beszerzésével, a szemléletformáló kommunikációval, kapcsolatos eljárások eredményesen lezárultak. Mindhárom feladat esetében a szerződés teljesítése lezárult. A kötelező kommunikációs feladatok ellátása még folyamatban van.

**Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése**

|  |  |  |
| --- | --- | --- |
| Módosított előirányzat: | 5 064 414 | ezer Ft |
| Éves tény: | 421 041 | ezer Ft |
| Teljesítés: | 8,31 | % |

A feladat keretében Budapest Főváros Önkormányzata 93,86 %-os európai uniós támogatás és Fővárosi Közterület-fenntartó Zrt. 6,14 %-os önrész biztosítása mellett a következő beruházásokat valósítja meg:

1. Észak-Pesti Hulladéklerakó: a Fővárosi Hulladékhasznosító Műből kikerülő salak lerakására létesül, a meglévő, üzemelő Csömöri Hulladéklerakó teleppel közvetlenül határosan, kapacitása 600 000 t, ami 6 éven keresztül oldja meg a salak elhelyezését.

Az adásvételi szerződés megkötését követően Budapest Főváros Önkormányzata elállt a szerződéstől ellehetetlenülésre hivatkozva, így új helyszínen kerül megépítésre a Hulladéklerakó, mely helyszín kiválasztása folyamatban van.

1. „Nagy” válogatómű-előkészítő: már előválogatott anyagok közül a papír, műanyag és fém hulladékok további feldolgozásra és előkészítésre történő válogatását végzi, kapacitása évi 40 ezer tonna. Az ingatlan, a X. ker. Eszterlánc és Ezüstfa utcák sarkánál, a Fővárosi Önkormányzat tulajdonában áll. A tervezési szerződés megkötésre került, a tervezés folyamata lezárult. A tervezési szerződés lezárása folyamatban van. Kivitelezésre irányuló közbeszerzési eljárás utolsó lépeseként a KFF részéről kell a Szabályossági Tanúsítványnak megérkeznie.
2. Szemléletformáló és Újrahasználati Központok: két különböző helyszínen megvalósuló két azonos rendeltetésű létesítmény, melyek hármas szerepet töltenek be, egyrészt hagyományos hulladékgyűjtő udvar, másrészt a lakosságnak lehetőséget biztosít használt eszközeinek leadására, harmadrészt pedig a szemléletformálás jegyében lakossági tájékoztatók, környezettudatos nevelést célzó rendezvények, szakmai konferenciák helyszínéül szolgálnak. A Budapest XV. Károlyi Sándor u. földhasználati megállapodás a XV. ker.-i és a Fővárosi Önkormányzat között megkötésre került. A Budapest XVIII. Méta u.- Besence u. sarok lévő ingatlan esetében a kerületi Önkormányzat pályázattal földhasználati megállapodás megkötésére került sor. A tervezési szerződés megkötésre került, a tervezés folyamata lezárult. A tervezési szerződés lezárása folyamatban van. A KFF részéről a Szabályossági Tanúsítvány mindkét helyszínre megérkezett. A szerződéskötési moratórium után a kivitelezési szerződés megköthető, a kivitelezés megkezdhető.
3. Gépek, konténerek, mobiliák beszerzése a Szemléletformáló központokba és a Válogatóműbe. A közbeszerzési eljárás kiírása folyamatban van. A KFF részéről a Szabályossági Tanúsítványhoz hiánypótlás érkezett a Gépek és Konténerek beszerzésével kapcsolatban.
4. Mechanikai előkezelő: vegyes, kommunális hulladék mechanikai kezelését biztosító kezelőmű, célja a Pusztazámori Hulladékkezelő Központ területén lerakásra kerülő hulladék mennyiségének csökkentése az éghető frakciók kiemelésével a hulladékáramból, évi 150 000 tonna kapacitással. A helyi Önkormányzattal megállapodás született a földhasználati jogról. A tervezési szerződés megkötésre került, az építési engedély jogerőre emelkedett. A tervezés folyamata (tender anyagok összeállítása) 2015. március hónapban lezárult, az utolsó egyeztetések még folyamatban vannak, melyek még apróbb változtatásokat eredményezhetnek a tervben. Ezt követően a kivitelezési közbeszerzési eljárás elindítható.
5. Logisztikai és Szolgáltató Központ: a logisztikai folyamatokat racionalizáló központ, melynek legfontosabb feladata a Pusztazámori Hulladékkezelő Központtól és a Fővárosi Hulladékhasznosító Műtől távol eső kerületrészekben keletkezett és összegyűjtött kommunális hulladék fogadása, zárt konténerbe préselése, mely így tömörítve kedvezőbb üzemeltetési költségű és fajlagosan kisebb környezet hatású pótkocsis járműszerelvénnyel szállítható a lerakás, vagy égetés helyszínére. A XVII. ker. Ipacsfa utcai telekingatlan tulajdonjog rendezése megtörtént. A Dokumentáció összeállítása a tervezést követően lehetséges.
6. Eszközbeszerzések: lomdaráló és fémleválasztó beszerzése. A lomdaráló beszerzése megtörtént. A fémleválasztó berendezésre vonatkozóan a szerződést megkötésre került, a kivitelezés folyamatban van. A próbaüzem 2015. március 25. napján megkezdődött.
7. PR, kötelező és szemléletformáló kommunikáció:

A Kötelező kommunikációs szerződés keretében a Vállalkozó elkészítette a naprakész sajtólistát és az internetes honlapot, mindkettőt folyamatosan frissíti. Az „A” típusú táblákat jóváhagyás után kihelyezte a Károlyi Sándor utcában a FHHM területén, lábazatos, betonozott kivitelezéssel. A „B” típusú táblák jóváhagyást követően 2015. március első felében kerültek kihelyezésre a két szemléletformáló központ, valamint a a „Nagy” válogató helyszínén. A nyitó sajtótájékoztató és sajtóbejárás 2015. február 27-én megtartásra került a FHHM területén, a rendezvényről Vállalkozó fotódokumentációt készített. Kommunikációs tervet Vállalkozó folyamatosan frissíti, havonta jelentéseket, egyeztető megbeszélésekről jegyzőkönyveket készít. A megelőző lakossági fórumok, lakossági tájékoztató anyagok tervezési, előkészítési munkáit Vállalkozó megkezdte.

A Szemléletformáló kommunikációs szerződés keretében Vállalkozó negyedévente beszámolót készít. A Stakeholder-analízist, valamint a telefonos és online kutatásokat elvégezte, kommunikációs, stratégiai és akciótervet, valamint Válságkommunikációs tervet állított össze. A projekttel kapcsolatos sajtómegjelenéseket összegyűjti, archiválja, elemzi. Médiamix és Médiatervet állított össze a kommunikációs stratégiának megfelelően. A megbeszélésekről jegyzőkönyveket, emlékeztetőket készít. 2015. februári sajtóeseményre roll-upot készített, az egyéb grafikai és gyártási feladatok tervezését, előkészítését megkezdte.

A projekt a 4. sz. TSZ módosítással szakaszolásra került, a Mechanikai előkezelő, a Hulladéklerakó és a Logisztikai központ KEHOP forrásból fog megvalósulni.

**Kőbányai ’Kis-Pongrác’ lakótelep közvilágítási rendszerének korszerűsítése**

|  |  |  |
| --- | --- | --- |
| Módosított előirányzat: | 49 606 | ezer Ft |
| Éves tény: | 9 794 | ezer Ft |
| Teljesítés: | 19,74 | % |

A feladat részeként megvalósult a ’Kis-Pongrác’ lakótelep közvilágítási hálózatának korszerűsítése, új korszerű lámpatestek alkalmazásával. A beruházáshoz európai uniós forrás kapcsolódik. A „Kőbányai ’Kis-Pongrác’ lakótelep szociális célú városrehabilitációja” c., KMOP-5.1.1/A09-2f-2011-0001 azonosító számú támogatási szerződést X. Kerület Kőbányai Önkormányzat és az érintett társasházakból álló Konzorcium, mint kedvezményezett kötötte meg a Nemzeti Fejlesztési Ügynökséggel. A Konzorciumi megállapodás 3. sz. módosításával Budapest Főváros Önkormányzata konzorciumi tagként vesz részt a közműfejlesztés, világítás korszerűsítése projektelem megvalósításában. A feladat finanszírozására 39,2 millió forint európai uniós forrás került bevonásra, valamint 2014. évben 6,9 millió forint pénzeszköz került átvételre a X. Kerület Kőbányai Önkormányzattól, továbbá 3,5 millió forintot Budapest Főváros Önkormányzat saját forrásból biztosított. A projekt fizikai megvalósítása 2014. decemberben befejeződött. Az előirányzat 2014. évi tény adatában a saját forrásból teljesített kötelezettségek szerepelnek. A pénzügyi zárás 2015. évben valósul meg a támogatás és az elbontott BDK tulajdonú hálózat maradványértékének rendezésével.

**Soroksári közvilágítás bővítése**

|  |  |  |
| --- | --- | --- |
| Módosított előirányzat: | 34 290 | ezer Ft |
| Éves tény: | 5 521 | ezer Ft |
| Teljesítés: | 16,10 | % |
|  |  |  |

Budapest Főváros XXIII. kerület Soroksár Önkormányzat képviselő testületének kötelezettségvállalása és a 2014. április 11-én aláírt fejlesztési célú pénzeszköz átadás átvételi megállapodás alapján a költségek részbeni fedezetéül a Kerület részéről 8,9 millió Ft pénzeszköz átadására kerül sor a megvalósító Budapest Főváros Önkormányzata részére. A fenti összeg keretösszeg, az átadandó pénzeszköz összege a beruházás végösszegének és a Főváros által biztosítandó bruttó 25,4 millió különbözetével egyenlő. A pénzeszközátadás 2015. évben történik meg.

A közvilágítási hálózat tervezőjének és kivitelezőjének kiválasztására irányuló közbeszerzési eljárás 2014. évben lezárult és a vállalkozási szerződés 2014. augusztus 18-án a nyertes ajánlattevővel megkötésre került. A közvilágítási hálózat megtervezése mellett a nyertes ajánlattevő-vállalkozó feladatát képezi a közvilágítási hálózat energia ellátását szolgáló vezetékjogos ELMŰ hálózatbővítési kiviteli terv elkészítése is. Az ELMŰ hálózatbővítés megvalósítása ügyében az ELMŰ áramszolgáltatóval 2014. szeptember 26-án Hálózat Létesítési Megállapodások kerültek megkötésre (HLM-11502/-/2014 és HLM-11504/-/2014 sz.), amelyek alapján a 76/2011. (XII.21) NFM rendelet előírásai és a 868/2011. sz. MEH határozat értelmében az áramszolgáltató tulajdonába kerülő közcélú villamoshálózatra csatlakozásért csatlakozási díj fizetendő, melynek összege 4,3 millió Ft+ÁFA, mely az áramszolgáltató részére 2014. évben megfizetésre került.

Soroksár Önkormányzata a vállalkozó által elkészített kiviteli tervekre a tulajdonosi és a közútkezelői hozzájárulását jelentős késéssel adta meg, ezért a vállalkozó a tervezési munka vezetékjogos ELMŰ hálózatbővítési részét a 2014. év folyamán nem tudta befejezni. Így a tervezési munka számlájának benyújtása és a kifizetés áthúzódott 2015. évre. Vállalkozó a közvilágítási kiviteli tervet 2014. november 28-ig elkészítette, így ekkor elkezdhette a közvilágítási hálózat kivitelezését, melynek befejezése és számlázása az energia ellátás hiánya miatt áthúzódik 2015. évre.

**Állami támogatással tervezett feladatok**

**Margitszigeti szökőkút átépítése**

|  |  |  |
| --- | --- | --- |
| Módosított előirányzat: | 2 551 | ezer Ft |
| Éves tény: | 0 | ezer Ft |
| Teljesítés: | 0,0 | % |

A műszaki átadás átvételi eljárás 2013. június 26-án megtörtént. Az előirányzaton fennmaradt összeg a vállalkozó által benyújtott pótmunka elfogadását követően kerülhet felhasználásra.

**Cséry-telep kármentesítésének előkészítése**

|  |  |  |
| --- | --- | --- |
| Módosított előirányzat: | 56 928 | ezer Ft |
| Éves tény: | 150 | ezer Ft |
| Teljesítés: | 0,26 | % |

A Közbeszerzési Bizottság a 40/2015 sz. határozatával az eljárást a Kbt. 76. § (1) bekezdés d) pontjára tekintettel eredménytelennek nyilvánította. Mivel a döntés ellen jogorvoslati kérelem nem született, az eljárás lezárult. Az Önkormányzat változatlanul fel kívánja használni a Támogatási Szerződésben biztosított forrást, ezért a kialakult helyzetnek megfelelően kezdeményezte a Támogatási Szerződés módosítását, amely alapján új közbeszerzési eljárást kíván indítani, valamint megteszi a szükséges lépéseket a hatósági határozat határidejének módosítására.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**A fővárosi hulladékgazdálkodási rendszer eszközparkjának fejlesztése és informatikai korszerűsítése, pályázati önrész**

|  |  |  |
| --- | --- | --- |
| Módosított előirányzat: | 236 764 | ezer Ft |
| Éves tény: | 0 | ezer Ft |
| Teljesítés: | 0,0 | % |
|  |  |  |

A projekt során összesen 64 célgép kerül beszerzésre Budapest hulladékgazdálkodási közszolgáltatásának fejlesztése céljából. A beszerzések 2015-ben valósulnak meg, mivel maga a támogatási szerződés is 2015. február 10. napján került megkötésre. A projekt keretében kettő közbeszerzési eljárás kerül lefolytatásra. A járműbeszerzésekkel kapcsolatos eljárásban az összegezés megküldése az Ajánlatadók részére 2015. március 17-én megtörtént. A kötelező kommunikációs eljárásban a hirdetmény feladásra került, az ajánlattételi határidő 2015. március 23 volt.

**Közvilágítási célú energiaracionalizálás Budapest Főváros területén, pályázati önrész**

|  |  |  |
| --- | --- | --- |
| Módosított előirányzat: | 22 400 | ezer Ft |
| Éves tény: | 0 | ezer Ft |
| Teljesítés: | 0,0 | % |

A támogatási szerződés 2015. március 27.-én került aláírásra, 2014. évben nem történt kifizetés.

**3 sz. városi főforgalmi út mentén zajvédő fal megvalósításának elkészítése**

|  |  |  |
| --- | --- | --- |
| Módosított előirányzat: | 7 620 | ezer Ft |
| Éves tény: | 0 | ezer Ft |
| Teljesítés: | 0,0 | % |

A projektre 2014. évben kifizetés nem történt

**Szociális feladatok**

|  |  |  |
| --- | --- | --- |
| **Módosított előirányzat:** | **329 951** | **ezer Ft** |
| **Éves tény:** | **156 059** | **ezer Ft** |
| **Teljesítés:** | **47,29** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Idősek Otthona (Baross u.) építés és „A” ép. rekonstrukciója**

|  |  |  |
| --- | --- | --- |
| Módosított előirányzat: | 169 611 | ezer Ft |
| Éves tény: | 57 447 | ezer Ft |
| Teljesítés: | 33,87 | % |

A II. ütem építési kivitelezési munkálatai 2013. december 13-án sikeres átadási-átvételi eljárással lezárultak. Az eszközbeszerzés II. üteme áthúzódott 2014. januárjára. 2014 év végén befejeződött az utólagosan szükségessé vált kiegészítő eszközbeszerzés is és a beruházás lezárult. Az I. ütem második éves és a II. ütem első éves garanciális bejárása lezajlott 2014 decemberében.

**Város Boltja kialakítása**

|  |  |  |
| --- | --- | --- |
| Módosított előirányzat: | 42 877 | ezer Ft |
| Éves tény: | 36 980 | ezer Ft |
| Teljesítés: | 86,25 | % |

Az üzlethelyiség kivitelezési munkái 2014. április hónapban fejeződtek be. Az üzlet működéséhez szükséges berendezési tárgyak, felszerelések, pénztárgép beszerzése megtörtént. A 2014. május 21-én kelt BP-5D/001/02319-2/2014. számú használatbavételi engedély határozat 2014. június 30. napján jogerőre emelkedett. 2014. évben tervezésre, lebonyolításra, kivitelezésre és beszerzésre 36,9 millió Ft került kifizetésre. Az informatikai feladatok egyik része a webshop kialakítása és beüzemelése megtörtént, a másik része, egy új honlap (mely segíti a Város Boltja népszerűsítését, forgalmat generálva növeli a webáruház és a Város Boltja látogatottságát) első kiírása sikertelen lett, a második eljárás alapján 2014. december hónapban a szerződéskötés megtörtént. A feladatrész megvalósítása és kifizetése 2015. I. félévre áthúzódik.

**Budapest Esély Nonprofit Kft. Őr utcai székhely épület átalakítása**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 13 792 | ezer Ft |
| Teljesítés: | 91,95 | % |

A beruházás megvalósításáról 15,0 millió Ft előirányzat biztosításával és 2014. június havi tervezett befejezési határidővel a Fővárosi Közgyűlés a 2013. szeptemberi ülésén döntött. A beruházás megvalósítója a Budapest Esély Nonprofit Kft. A kivitelezés 2014. augusztus hónapban befejeződött, a feladatra – tervezésre, lebonyolításra, kivitelezésre - összesen 13,8 millió Ft került kifizetésre. A 36 hónapos jótállás alapján a szerződés szerint a nettó vállalkozási díj 5 %-a, 0,5 millió Ft visszatartásra került, kifizetése 2017. évben esedékes.

**Idősek Otthona Gödöllő, fokozott ápolást igénylő idősek otthona kialakítása (Erdőkertes kiváltása), előkészítés**

|  |  |  |
| --- | --- | --- |
| Módosított előirányzat: | 50 000 | ezer Ft |
| Éves tény: | 230 | ezer Ft |
| Teljesítés: | 0,46 | % |

A beruházás megvalósítását különösen indokolta, hogy az erdőkertesi telephely ideiglenes működési engedéllyel rendelkezett, mely 2014. december 31.-én lejárt. Az 1993. évi III. törvény 68.§. (4) bekezdése értelmében a meglévő intézmény telephelyén egy 100 férőhelyes, különálló, fokozott ápolást igénylő, demens személyek ellátását biztosító modellértékű részleg kialakítása szükséges. 2014-ben a feladat előkészítése történt. A Fővárosi Közgyűlés 2014. április 30-i ülésén hagyta jóvá 687/b/2014.(IV.30.) Főv. Kgy. határozat számon a feladat előkészítésére szóló Célokmányt. 2014. évben nyílt közbeszerzési eljárás lefolytatása után a Beruházási Főosztály a nyertes pályázóval tervezői szerződést kötött a 100 férőhelyes intézmény engedélyezési és kiviteli terveinek elkészítésére. Az építési engedély kérelem 2014. decemberében benyújtásra került Gödöllő Város Polgármesteri Hivatalához.

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁSOK**

**B/I. CÉLJELLEGGEL TÁMOGATOTT INTÉZMÉNYI BERUHÁZÁSOK**

**210201 Főv. Önk. Idősek Otthona, Baross utca**

**Idősek Otthona Baross u., Nővérhívó cseréje**

|  |  |  |
| --- | --- | --- |
| Módosított előirányzat: | 3 163 | ezer Ft |
| Éves tény: | 3 163 | ezer Ft |
| Teljesítés: | 100,0 | % |

Az intézmény Béla utcai valamint Csokonai utcai telephelyén az elavult, hibás működésű nővérhívó rendszer helyett új nővérhívó rendszer került kiépítésre. Az új nővérhívó rendszer jelentősen javítja a lakók biztonságérzetét, és a személyzet munkáját. A feladat befejeződött, pénzügyi teljesítése megtörtént.

**210301 Főv. Önk. Idősek Otthona, Alacskai út**

**Idősek Otthona Alacskai út, Virág Benedek utca telephely felvonók alkatrészei és ajtók cseréje**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 5 000 | ezer Ft |
| Teljesítés: | 100,0 | % |

Az Intézmény 1201 Budapest, Virág Benedek utca 36. szám alatti telephely "A" épületében 2 db felvonó üzemel. A gazdasági bejárat felőli lift "átjárós" azaz korábban két oldalon lehetett ki és beszállni. A főbejárati lift belső ajtajának folyamatos működését csak a gazdasági lift egyik belső ajtajának lezárásával tudták biztosítani, mivel az ajtó alkatrészei beépítésre kerültek a főbejárati lift belső ajtajába. Az ÉMI felülvizsgálat megállapította, hogy a gazdasági lift belső ajtók mindegyikének működtetését biztosítani kell. Az előírásoknak megfelelő működéshez szükséges volt a fülkeajtók cseréje, továbbá a biztonságos használat szükségessé tette a külső ajtók biztonsági zárjainak cseréjét is. A feladat befejeződött, pénzügyi teljesítése megtörtént.

**210601 Főv. Önk. Idősek Otthona, Halom utca**

**XXI. Tapló utca telephely porta kialakítása**

|  |  |  |
| --- | --- | --- |
| Módosított előirányzat: | 6 500 | ezer Ft |
| Éves tény: | 6 500 | ezer Ft |
| Teljesítés: | 100,0 | % |

Az Idősek Otthona Halom utca intézmény XXI. ker. Tapló utca 1. szám alatti telephelyén portaszolgálat és őrzésvédelem nem volt, az ellátottak biztonsága, a testi épségük, továbbá az épület vagyonvédelme, a biztonságos üzemeltetés érdekében szükségesé vált az ellenőrzött ki és beléptetés. A telephelyen meglévő raktárépület átalakításával és bővítésével ez biztosításra került. Az engedélyezési eljárás elhúzódása miatt 2013. évben kifizetés nem történt. Az építési engedély a 2014. január 22-én kelt II/3651/2014. iktatószámú határozattal megadásra került, 2014. február 17-én jogerőre emelkedett. A kivitelezés 2014. október hónapban befejeződött, a használatbavételi engedély megadásra került. A feladat befejeződött, pénzügyi teljesítése megtörtént.

**X. Gergely utca telephely 2 db felvonó létesítése**

|  |  |  |
| --- | --- | --- |
| Módosított előirányzat: | 19 000 | ezer Ft |
| Éves tény: | 19 000 | ezer Ft |
| Teljesítés: | 100,0 | % |

A kivitelezés 2014. október hónapban befejeződött. A használatbavételi engedély megadásra került. A feladat befejeződött, pénzügyi teljesítése megtörtént.

**210701 Főv. Önk. Idősek Otthona, Kamaraerdei út**

**Idősek Otthona Kamaraerdei út, Ételszállító jármű beszerzése**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 3 156 | ezer Ft |
| Teljesítés: | 39,45 | % |

Az Intézmény a teljes előirányzatból 2 db gépkocsi beszerzését valósította meg. Az egyik "kisebb" gépkocsi beszerzése valamint pénzügyi teljesítése megtörtént 2014. decemberében. A másik „nagyobb” gépkocsi gyártása is megtörtént, mivel speciális átalakításokat kértek az ételszállítás miatt. 2014. év végén a gépkocsit megkapta az intézmény, pénzügyi teljesítése 2015. év I. félévében valósul meg.

**210801 Főv. Önk. Idősek Otthona, Kútvölgyi út**

**Idősek Otthona Kútvölgyi út Ételszállító jármű beszerzése**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 8 000 | ezer Ft |
| Teljesítés: | 100,0 | % |

A feladat keretében 1 db nagyobb (személyszállításra is alkalmas) ételszállító és 1 db kisebb, ételszállító és anyagbeszerző gépjármű beszerzésre kapott előirányzatot az Intézmény. Mindkét járművet beszerezték 2014-ben, a feladat 8,0 millió Ft előirányzata teljes egészében kifizetésre került.

**212701 Főv. Önk. Bp-i Módszertani Szociális Központ és Intézményei**

**BMSZKI Ipari mosógépek és szárítógépek beszerzése**

|  |  |  |
| --- | --- | --- |
| Módosított előirányzat: | 2 800 | ezer Ft |
| Éves tény: | 2 791 | ezer Ft |
| Teljesítés: | 99,68 | % |

A feladat keretében a mennyiségi hiányokat pótlandó és a cserére szoruló gépek helyett szükség szerinti sorrendben, és mennyiségben minden telephelyet érintően kerülnek beszerzésre: hagyományos, és automata mosógépek, centrifugák, nagy teljesítményű (6-10 kg) és a folyamatos használatot elviselő félipari (ipari) mosó- és szárítógépek. A tárgyi feltételek hiányosságait a fenntartói és kormányhivatali ellenőrzések sorozatosan megállapítják. A 2014. évi 2,8 millió Ft előirányzatból 48 db centrifuga, 25 db keverőtárcsás mosógép és 1 db ipari (6,5 kg-os kapacitású) mosógép beszerzése történt meg, melyekre 2,7 millió Ft kifizetésre került.

**Oktatási és nevelési feladatok**

|  |  |  |
| --- | --- | --- |
| **Módosított előirányzat:** | **42 000** | **ezer Ft** |
| **Éves tény:** | **42 000** | **ezer Ft** |
| **Teljesítés:** | **100,0** | **%** |

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁS**

**B/I. CÉLJELLEGGEL TÁMOGATOTT INTÉZMÉNYI BERUHÁZÁSOK**

**390101 Gimnáziumok Gazdasági Szervezete**

**Gyermek és Ifjúsági Művészeti Galéria kialakítása**

|  |  |  |
| --- | --- | --- |
| Módosított előirányzat: | 42 000 | ezer Ft |
| Éves tény: | 42 000 | ezer Ft |
| Teljesítés: | 100,0 | % |

A beruházás befejeződött, műszaki átadás megtörtént 2014. második félévben.

**Kulturális feladatok**

|  |  |  |
| --- | --- | --- |
| **Módosított előirányzat:** | **1 485 031** | **ezer Ft** |
| **Éves tény:** | **751 420** | **ezer Ft** |
| **Teljesítés:** | **50,59** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Thália Színház Nonprofit Kft. ügyelő rendszer korszerűsítése, valamint a felsőgépészeti szinkron vezérlőrendszer cseréje**

|  |  |  |
| --- | --- | --- |
| Módosított előirányzat: | 41 750 | ezer Ft |
| Éves tény: | 41 750 | ezer Ft |
| Teljesítés: | 100,0 | % |

A Fővárosi Közgyűlés a 2014. április 30-i ülésén döntött a Thália Színház Nonprofit Kft. ügyelő rendszer korszerűsítése, valamint a felsőgépészeti szinkron vezérlőrendszer cseréje beruházásról, 2014. évi megvalósítással, 41,8 millió Ft összköltséggel. A felújítás megvalósítója az intézmény volt. A feladat befejeződött, pénzügyi teljesítése megtörtént.

**Kiscelli múzeum kárelhárítás**

|  |  |  |
| --- | --- | --- |
| Módosított előirányzat: | 72 390 | ezer Ft |
| Éves tény: | 10 033 | ezer Ft |
| Teljesítés: | 13,86 | % |

A Fővárosi Önkormányzat nevében a BTM szakértői szakvéleményt készíttetett a jelenlegi állapotról. A szakértői vélemény szerint a mélypince tönkrement falszakaszait csak a pince megerősítésével lehet eltávolítani, amíg az nem történik meg fokozott balesetveszély áll fenn. A balesetveszély miatt és a felépítményben kiszámíthatatlan károsodás elkerülése miatt minél előbb szükséges a szerkezeti megerősítés. Tekintettel arra, hogy a kárelhárításra, veszélytelenítésre vonatkozó szakértői és technológiai dokumentáció 2014. december 5-én készült el, így az abban megfogalmazott feladatok megvalósítása 2015. évben történhet. Kivételezésre, műszaki ellenőrzésre és ásatási megfigyelésre a szerződések megkötése 2015. évben történik. A munkák megkezdése előtt a 1036/2014. (VI.30.) Főv. Kgy. határozatnak megfelelően a 9/2011.(II.15.) Kormányrendelet vis maior pályázat benyújtására kerül sor.

**Vígszínház Nonprofit Kft. Pesti Színház elektromos hálózat felújítása II. ütem**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 6 000 | ezer Ft |
| Teljesítés: | 100,0 | % |

A Fővárosi Közgyűlés a 2014. április 30-i ülésén döntött a Vígszínház Nonprofit Kft. Pesti Színház elektromos hálózat felújítása II. ütem beruházásról, 2014. évi megvalósítással, 6  millió Ft összköltséggel. A felújítás megvalósítója az Intézmény volt. A feladat befejeződött, pénzügyi teljesítése megtörtént.

**Vígszínház Nonprofit Kft. Pesti Színház nézőtéri szőnyegpadló cseréje**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 10 000 | ezer Ft |
| Teljesítés: | 100,0 | % |

A többször javított nézőtéri szőnyegpadló cseréje, annak balesetveszélyes volta miatt mielőbb szükséges volt. A feladat befejeződött, pénzügyi teljesítése megtörtént.

**Vígszínház Nonprofit Kft. Pesti Színház közönségforgalmi mosdók felújítása és bővítése**

|  |  |  |
| --- | --- | --- |
| Módosított előirányzat: | 19 000 | ezer Ft |
| Éves tény: | 19 000 | ezer Ft |
| Teljesítés: | 100,0 | % |

A földszinti és emeleti mosdók állapota leromlott, befogadóképességük nem felelt meg a rendeletileg előírtaknak. Átgondolt újratervezéssel 50%-os kapacitásbővítés vált lehetővé a földszinten. A felújítás a gépészeti, a szellőztetés és elektromos hálózatot is érintette. Kivitelezésre a nyári szünetben kerülhetett sor, ami a szeptemberi szezon nyitásra el is készült.

**Vígszínház ponthúzó rendszer cseréje**

|  |  |  |
| --- | --- | --- |
| Módosított előirányzat: | 13 000 | ezer Ft |
| Éves tény: | 12 954 | ezer Ft |
| Teljesítés: | 99,65 | % |

Az előszínpadi ponthúzók szabályzói folyamatosan váltak működésképtelenné, ezzel veszélyeztetve az előadások zavarmentes lebonyolítását, valamint balesetveszélyességük miatt is volt szükség a beruházásra. A kivitelezés a nyári szünetben határidőre megtörtént.

**Vígszínház Nonprofit Kft. takarófüggöny csere**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 5 984 | ezer Ft |
| Teljesítés: | 99,73 | % |

A nagyszínpadi bayreuthi függöny kárpit anyaga a 20 éves használata során jelentős mértékben elhasználódott, a rögzítési és emelési pontokon a kárpit kiszakadt. Többszöri javítás után az anyag elgyengült. A függöny nagy súlya miatt használata balesetveszélyes volt, az előadások zavartalan lebonyolítását veszélyeztette. A feladat befejeződött, pénzügyi teljesítése megtörtént.

**Örkény Színház Nonprofit Kft. bejárat és pénztár területének korszerűsítése**

|  |  |  |
| --- | --- | --- |
| Módosított előirányzat: | 38 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2014 évben a beruházás azért nem valósult meg, mert a kivitelező kiválasztására lefolytatott közbeszerzési eljárás során a legkedvezőbb árajánlat meghaladta a rendelkezésre álló anyagi fedezet nagyságát, ezáltal az eljárást eredménytelennek kellett nyilvánítani. A hiányzó összeget a Színház önerőből nem tudta kiegészíteni.

**Örkény Nonprofit Kft. teherliftek cseréje**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Fővárosi Közgyűlés a 2014. április 30-i ülésén döntött az Örkény Színház Nonprofit Kft. teherliftek cseréje beruházásról, 2014-2015. évi megvalósítással, 30,0 millió Ft összköltséggel (2014. évi előirányzata 15,0 millió Ft, 2015. évi előirányzata 15,0 millió Ft). Budapest Főváros Önkormányzata és az Örkény Színház Nonprofit Kft. között létrejövő Megvalósítási Megállapodás, valamint az engedélyokirat 2014. május 29-én aláírásra került. A 2014. évre tervezett 1 db teherlift megépítése 2014. évben II. félévében megvalósult, a feladat pénzügyi teljesítése áthúzódik 2015. évre.

**Centrál Színház Nonprofit Kft. nagyszínpadi füstelvezetés kialakítása**

|  |  |  |
| --- | --- | --- |
| Módosított előirányzat: | 10 200 | ezer Ft |
| Éves tény: | 0 | ezer Ft |
| Teljesítés: | 0,0 | % |

Megvalósítási megállapodással megvalósuló feladat.Kiépítésre kerül a nagyszínpadi füstelszívó berendezés, mely az alábbi fő egységekből áll: központi füstelszívó ventilátor, tűzvédelmi csappantyúk, légcsatorna rendszer, füstérzékelők, riasztó rendszer és a működtető automatika. A feladat pénzügyi teljesítése áthúzódik 2015. évre.

**Centrál Színház Nonprofit Kft. süllyedő és emelő berendezés cseréje**

|  |  |  |
| --- | --- | --- |
| Módosított előirányzat: | 6 500 | ezer Ft |
| Éves tény: | 6 500 | ezer Ft |
| Teljesítés: | 100,0 | % |

A Fővárosi Közgyűlés a 2014. április 30-i ülésén döntött a Centrál Színház Nonprofit Kft. színpadi süllyedő és emelő berendezés cseréje beruházásról. Az Intézmény a feladatot 2014. szeptember 18-ig megvalósította. A feladat befejeződött, pénzügyi teljesítése megtörtént.

**Állami támogatással tervezett feladatok**

**Belvárosi templom homlokzat rekonstrukció**

|  |  |  |
| --- | --- | --- |
| Módosított előirányzat: | 88 024 | ezer Ft |
| Éves tény: | 39 159 | ezer Ft |
| Teljesítés: | 44,49 | % |

A templom homlokzat rekonstrukció műszaki átadással 2013. október 16-án lezárult. A közbeszerzési eljárás eredményeképpen a homlokzat felújítása a kormányzati támogatásnál kisebb összegből volt megvalósítható, így a megmaradó forrásokból lehetőség nyílt az altemplom régészeti feltárására, bővítésére, egy látogatóközpont, kőtár kialakítására. A megvalósításhoz örökségvédelmi engedélyek beszerzésére van szükség több lépcsőben. Az altemplom 210 m2-en történő feltárása közbeszerzési eljárásához tender tervdokumentációt kellet összeállítatni. Az eljárások időigénye miatt szükségessé vált a Támogatási Megállapodás módosítása, mely aláírásra került 2014. január 30-án. A módosított Támogatási Megállapodás szerint a 200,0 millió Ft támogatási összeggel elszámolt a Fővárosi Önkormányzat 2014 decemberében. Az altemplom ásatása során olyan történelmi értékek kerültek elő, melyek megváltoztatták a tervezési koncepciót, és további területek feltárását igényelték, így összességében a templom 362 m2 felületen lesz régészeti ásatással megkutatva. A további ásatási munkák és a szükséges áttervezések időigénye miatt a templom szerkezetének állagmegóvása érdekében a feltárt területek fölötti vasbeton födém külön eljárásban kerül engedélyeztetésre. Az engedélyek beszerzése után a kivitelezés 2015. évben fog megtörténni.

**Margitszigeti Szabadtéri Színpad részleges rekonstrukciója**

|  |  |  |
| --- | --- | --- |
| Módosított előirányzat: | 194 314 | ezer Ft |
| Éves tény: | 215 611 | ezer Ft |
| Teljesítés: | 110,96 | % |

A 2014. évi kiviteli munkákhoz szükséges tervek elkészültek. Közbeszerzések keretében a kivitelezők kiválasztása, és a szerződéskötések megtörténtek. A kivitelezések és az átadások megtörténtek. A feladat megvalósítása és pénzügyi teljesítésére sor került. Az előirányzat túllépést 21 296 854,- Ft fordított áfa megfizetése okozza, melyet a Fővárosi Önkormányzat továbbszámlázás megfizetett az adóhatóság felé. A fordított áfa összegét a Szabad Tér Színpad Nonprofit Kft. 2015-ben várhatóan visszafizeti a Fővárosi Önkormányzat részére.

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁS**

**B/I. CÉLJELLEGGEL TÁMOGATOTT INTÉZMÉNYI BERUHÁZÁSOK**

**511502 Bartók Béla Emlékház**

**Bartók Béla emlékház pénztárgép cseréje**

|  |  |  |
| --- | --- | --- |
| Módosított előirányzat: | 120 | ezer Ft |
| Éves tény: | 120 | ezer Ft |
| Teljesítés: | 100,0 | % |

A törvényi előírásnak megfelelő pénztárgép beszerzése megtörtént.

**530102 Budapesti Művelődési Központ**

**Budapesti Művelődési Központ fűtési rendszerfejlesztés (hőcserélő rendszer és 33 darab fan-coil berendezés cseréje)**

|  |  |  |
| --- | --- | --- |
| Módosított előirányzat: | 2 387 | ezer Ft |
| Éves tény: | 2 387 | ezer Ft |
| Teljesítés: | 100,0 | % |

A beruházás befejeződött, műszaki átadás megtörtént 2014. évben.

**550101 Budapesti Történeti Múzeum**

**BTM, Budapest Galéria Muzsikus cigányok emlékhely kialakítása II. ütem**

|  |  |  |
| --- | --- | --- |
| Módosított előirányzat: | 2 800 | ezer Ft |
| Éves tény: | 2 794 | ezer Ft |
| Teljesítés: | 99,79 | % |

A Fővárosi Önkormányzat 2013. október 26-án adta át a Muzsikus Cigányok Parkjában felállított nyolc cigányprímás életművét megörökítő domborművet. Az emlékoszlopokon még további nyolc dombormű elhelyezésre volt lehetőség. 2014 évben két dombormű felállítására volt lehetőség, egyik Berki Béla másik pedig id. Kathy-Horváth Lajos cigányprímásnak állít emléket. A domborművek avatása 2014. október 2-án volt. A beruházás befejeződött, műszaki átadás megtörtént.

**BTM Kiscelli Múzeum revitalizációja engedélyezési szintű építészeti tervei elkészítése**

|  |  |  |
| --- | --- | --- |
| Módosított előirányzat: | 15 875 | ezer Ft |
| Éves tény: | 15 869 | ezer Ft |
| Teljesítés: | 99,96 | % |

2013 évben indított tervezéssel az épület rehabilitációja és belső átalakításával az a cél, hogy elérhető legyen a múzeum turisztikai vonzerejének növelése. Szükség volt a teljes programra vonatkozó homlokzatok rendbetételével is kiegészített engedélyezési szintű építész terv, statikai és gépész műszaki leírás, hatástanulmány és költségbecslés elkészítésére, amely megalapozza, hogy Budapest Főváros Önkormányzata eséllyel induljon műemlék együttesek revitalizációjával kapcsolatos pályázatokon. 2014. január 28-án megjelent EGT Finanszírozási Mechanizmus "Kulturális és természeti örökség megőrzése és megújítása" program keretében a "Városi épített örökség megőrzése" c. pályázati felhívás. A pályázatok benyújtásának feltétele jogerős építési engedély volt, ami 2014. május 19-én jogerőre emelkedett. A pályázat határidőre benyújtásra került, de mai napig nem történt meg az elbírálása. A tervek elkészültek, pénzügyi teljesítésük megtörtént.

**BTM Lenkei utcai raktárépület elektromos biztonsági rendszerének kiépítése**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 5 000 | ezer Ft |
| Teljesítés: | 100,0 | % |

A Fővárosi Közgyűlés a 2013. december 11-i ülésén döntött a BTM Lenkei utcai raktárépület elektromos biztonsági rendszerének kiépítéséről, 2013-2014. évi megvalósítással, 5,0 millió Ft-os összköltséggel. Az engedélyokirat 2014. január 20-án aláírásra került. A feladat műszaki és pénzügyi megvalósulása a tervezettől eltérően a 2013. évben nem valósult meg, ezért szükség volt az engedélyokirat módosítására, amelynek ügyében a Fővárosi Közgyűlés a 2014. április 30-i ülésén döntött. Az 1. sz. módosított engedélyokirat 2014. május 29-én aláírásra került. A beruházás befejeződött, pénzügyi teljesítése megtörtént.

**Budapesti Történeti Múzeum Bálna kiállítóhely működéséhez eszközök beszerzése**

|  |  |  |
| --- | --- | --- |
| Módosított előirányzat: | 13 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A 2013 május 29-én a közgyűlésen elfogadott koncepció szerint az Új Budapest Galéria kiállítóterme a fővárosi képzőművészeti élet megkerülhetetlen, kiemelkedő helyszíne lett. A megnyitott intézmény - a fővárosban élő képzőművészek munkáit és szakmai kapcsolataikat, valamint Budapest partnervárosi kötődéseit is reprezentáló korszerű tárlatok bemutató helye lett. Ahhoz, hogy korszerűség és a mai technikai hátteret igénylő médiaközpontú kiállításoknak megfeleljen szükséges olyan technika kiépítése, mely a különböző videó és hang formátumokat a lehető legváltozatosabb módon jeleníti meg. Legmegfelelőbb eszköz erre a média szerver kiépítése a legkülönbözőbb displayekkel, projektorokkal, lehetővé téve a tér legkülönbözőbb pontjain a megjelenítést egy egységes akár okos telefonon történő programválasztással. A beruházás ezen fejezetei egymással kompatibilis megjelenítést tesznek lehetővé (Média szerver és player, projektorok, kijelzők), de az alkotás lehetőségét is biztosítják meghívott művészek számára (videokamera és tartozékai). Ebben az első lépcsőben a technikai beruházás szintje már megfelelő állapotot jelenthet a galéria működéséhez, igaz még a tér méreteit lehetőségeit még nem használja ki csak alapfokon. A hang megjelenítése 2015. évben történik. 2014. decemberi eszközbeszerzések kifizetése áthúzódott 2015. évre.

**BTM Vármúzeum Királypincébe nyúló bejárat kialakítása**

|  |  |  |
| --- | --- | --- |
| Módosított előirányzat: | 15 000 | ezer Ft |
| Éves tény: | 2 743 | ezer Ft |
| Teljesítés: | 18,29 | % |

Várkertbazár 2014. évi szeptemberi megnyitásával a vízhordó lépcsőnél mozgójárdával és az ahhoz csatlakozó lift kiépítésével jelentős eddiginél több látogatóra számíthat a BTM Múzeumhoz tartozó palotakertek. A nagyobb látogató létszám fogadására rendkívül fontos volt a múzeumnak egy új bejáratot nyitni, a Királypincébe. E terem déli oldalán a meglévő szerény ajtónyílást kellett megnagyobbítani, szélfogóval ellátni, belül jegypénztári és ruhatári pultot létesíteni, valamint az új bejárathoz tartozó biztonságtechnikai eszközöket felszerelni. A program megvalósítása magába foglalta a felvezető útról nyíló Lőportár újrahasznosítását is. A kivitelezés határidőre elkészült, pénzügyi teljesítése áthúzódott 2015. évre.

**Dr. Ravoszky Iván emlékhely létrehozása**

|  |  |  |
| --- | --- | --- |
| Módosított előirányzat: | 3 500 | ezer Ft |
| Éves tény: | 3 431 | ezer Ft |
| Teljesítés: | 98,03 | % |

A feladat befejeződött, pénzügyi teljesítése megtörtént 2014. évben.

**550102 Budapesti Történeti Múzeum**

**Emléktáblák elhelyezése**

|  |  |  |
| --- | --- | --- |
| Módosított előirányzat: | 4 207 | ezer Ft |
| Éves tény: | 3 887 | ezer Ft |
| Teljesítés: | 92,39 | % |

A kiemelkedő magyar színészek emlékének megörökítését célzó táblaállítási program folytatásaként az alábbi színészek volt lakóhelyén készültek emléktáblák: Lukács Margit (VII. Vas utca 2/B.), Petress Zsuzsa (XII. Kiss János altábornagy u. 41/F), Rajz János (V. Galamb u. 2.), Szirtes Ádám (II. Árpád fejedelem útja 20.). További táblák (Tierny Clark, Katinyi mártírok) elhelyezése miatt az eredeti előirányzat megemelésre került. Valamennyi emléktábla elhelyezésre került, a pénzügyi teljesítés megtörtént, a beruházás befejeződött.

**BTM, Kiscelli Múzeum kriptalejáratának visszaépítése**

|  |  |  |
| --- | --- | --- |
| Módosított előirányzat: | 8 857 | ezer Ft |
| Éves tény: | 8 857 | ezer Ft |
| Teljesítés: | 100,0 | % |

A kripta belső lejáratának feltárása utáni visszaépítése szükséges volt a jogszabályoknak megfelelő menekülő útvonal biztosítása miatt valamint ezzel jelentősen bővíthető lett a kiállító rész is, akár egy új kiállítótér biztosítása vált lehetővé. A statikai megerősítés, a fal restaurálása és egyéb járulékos munkák elvégzésével a feladat befejeződött.

**570101 Fővárosi Állat- és Növénykert**

**FÁNK használatába kerülő, volt VP terület átalakítása**

|  |  |  |
| --- | --- | --- |
| Módosított előirányzat: | 51 240 | ezer Ft |
| Éves tény: | 51 240 | ezer Ft |
| Teljesítés: | 100,0 | % |

A beruházás befejeződött, műszaki átadás megtörtént 2014. évben.

**Állami támogatással tervezett feladatok**

**570101 Fővárosi Állat- és Növénykert**

**FÁNK terület bővítéséhez kapcsolódó beruházások előkészítése**

|  |  |  |
| --- | --- | --- |
| Módosított előirányzat: | 93 365 | ezer Ft |
| Éves tény: | 91 455 | ezer Ft |
| Teljesítés: | 97,95 | % |

A FÁNK területe a volt Vidámpark kb. 6,5 hektáros területével bővült. A feladat e terület átalakításának előkészítését foglalja magában többek között:

* Európa legnagyobb, minimum 2 hektáros fedett csarnokának létesítése
* A Pannon Ősvadon csarnokhoz kapcsolódó kb. 1-1,5 hektár szabad kifutó létesítése
* Megközelítőleg 3 hektáros területen Magyar Mesék Kertje létesítése
* Előkészítési munkák: 1. Általános előkészítési munkák 2. Mesepark előkészítési munkák 3. Fogadóépület, Pannon-tenger Akvárium tömb előkészítési munkák 4. Pannon Ősvadon biodóm és új gazdasági udvar előkészítő munkák.

**570102 Fővárosi Állat- és Növénykert**

**FÁNK, közműfejlesztés és rekonstrukció a gazdasági zónában, előkészítés**

|  |  |  |
| --- | --- | --- |
| Módosított előirányzat: | 90 852 | ezer Ft |
| Éves tény: | 69 781 | ezer Ft |
| Teljesítés: | 76,81 | % |

A feladat az alábbi részfeladatokat foglalja magában:

* Az 1920-ban épült Szolgálati épület közműcseréje: (víz, csatorna, erősáramú és gyengeáramú vezetékek cseréje), a romos homlokzat rekonstrukciója, 147 db fa nyílászáró cseréje, új kazánház kialakítása 2 db kazán beépítése, tetőtér hasznosítása.
* Életveszélyes függő folyosók megerősítése
* Műszaki épület közmű cseréje (víz, csatorna, erősáramú és gyengeáramú vezetékek cseréje), harmadik szint (irodák) kialakítása
* Széchenyi-és szivattyúházi trafó felbővítése
* Elektromos betápkábel cseréje
* A tönkrement csatornarendszer cseréje, kb 300 fm. A 90 éves ivóvíz vezeték rendszer cseréje, kb 540 fm.

A feladat megvalósítás áthúzódik 2015. évre.

**Pannon Park Projekt I. része: Mesepark megvalósítása**

|  |  |  |
| --- | --- | --- |
| Módosított előirányzat: | 500 000 | ezer Ft |
| Éves tény: | 126 865 | ezer Ft |
| Teljesítés: | 25,37 | % |

A Lakóépület két szárnyának (1498 és 973 m2) építészeti és statikai átalakítása kiállítás befogadására. A két szárny elektromos és gépészeti munkáinak elvégzése. Új (800 m2-es), üveges szárny komplett megépítése. A kiegészítő, meglévő melléképületek átalakítása kiállítás céljára. A feladat megvalósítás áthúzódik 2015. évre.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**FSZEK, VI. kerületi új tagkönyvtár kialakítása**

|  |  |  |
| --- | --- | --- |
| Módosított előirányzat: | 101 500 | ezer Ft |

A beruházás ingatlan vásárlás esetén valósult volna meg. Mivel nem sikerült VI. kerületi ingatlan vásárlása, ezért a feladat törlésre került.

**Kiscelli múzeum fejlesztése, pályázati önrész**

|  |  |  |
| --- | --- | --- |
| Módosított előirányzat: | 57 150 | ezer Ft |
|  |  |  |

2014. január 28-án megjelent EGT Finanszírozási Mechanizmus "Kulturális és természeti örökség megőrzése és megújítása" program keretében a "Városi épített örökség megőrzése" c. pályázati felhívás. A pályázatok benyújtásának feltétele jogerős építési engedély volt, amit 2014. május 19-én jogerőre emelkedett. A pályázat határidőre benyújtásra került, de mai napig nem történt meg az elbírálása.

**Sport feladatok**

|  |  |  |
| --- | --- | --- |
| **Módosított előirányzat:** | **1 215 622** | **ezer Ft** |
| **Éves tény:** | **352 274** | **ezer Ft** |
| **Teljesítés:** | **28,98** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Eu-s forrásokkal tervezett projektek**

**Rudas Gyógyfürdő és Uszoda komplex energetikai korszerűsítése**

|  |  |  |
| --- | --- | --- |
| Módosított előirányzat: | 185 930 | ezer Ft |
| Éves tény: | 146 803 | ezer Ft |
| Teljesítés: | 78,96 | % |

A Közreműködő Szervezet és Budapest Főváros Önkormányzata között Támogatási Szerződés aláírásra került. A munkaterület 2014. május 22-én átadásra került. A kivitelező a munkaterületre 2014. június 16-án felvonult. A kivitelező 2014. július 2-án benyújtotta a kiviteli tervdokumentációt, amelyet módosítani volt szükséges annak érdekében, hogy a gépészeti rendszerek összhangban legyenek a Rudas fürdő déli szárnyán folyó beruházással. A vállalkozó a módosított terveket 2014. július 21-én leszállította. A tervek elfogadásáról szóló nyilatkozat az Önkormányzat és a BGYH Zrt. részéről is kiállításra került. Az új kémény béléscsövet elhelyezték a meglévő kéménykürtőben, a régit elbontották. Befejeződött a gőzosztó gyártása és elhelyezése az új kazánházban. A járószint kibővítése (podeszt) befejeződött. A fűtési osztó és gyűjtő gyártása és elhelyezése a kibővített podeszten elhelyezésre került. A kondenztartály és a lúghűtő gyártása (elhelyezése csak az új kazán beszerelésével egy időben végezhető) megkezdődött. 2014. július 21-én leszállították az első gőzkazánt, amelynek gépészeti és elektromos bekötését megkezdték. Az új kondenztartály a végleges helyére került, amelynek bekötését és a meglévő kondenz hálózat átalakítását elkezdték. Megkezdődött a termálvíz tartályok helyszíni gyártása. Kiépítésre került a termálvizet szállító alapvezeték pár. Az új kazánház előterében elhelyezték a kazánházi elektromos elosztó szekrényt, Átalakították a meglévő gázvezetéket az engedélyezési terv szerint. Az első új gőzkazánt bekötötték az új kéménybe. Elvégezték a szükséges hideg-melegüzemi reteszvizsgálatot és üzembe helyezték az első új gőzkazánt. Leszállították és a helyükre daruzták a 2 db hőszivattyút. Elkészült a gépház mögötti és a kazánház alatti termálvíz tartály. 2014. szeptember 1-jén a kivitelezési munkák műszaki átadás-átvétele megtörtént. 2014. szeptember 15-én elkészült a déli szárny teljes fűtési rendszere a hibajavításokkal együtt (más kivitelező által végzett átalakítás), amely révén megkezdődött a hőszivattyús rendszer próbaüzeme és a beszabályozási munkák végzése. A gőzkazánok próbaüzeme alatt a gőzszolgáltatás folyamatos volt a Rudas fürdőben (szauna, gőzkabinok). A munkaterület kitakarítása befejeződött. Az üzemeltető megismerte az új hőszolgáltató rendszert. Az üzemeltetési tapasztalatok alapján a működési paraméterek beállították. 2014. szeptember 30-án a TECHNOKLIMA Kft leszállította az épületenergetikai tanúsítást és záró auditori nyilatkozatot. A próbaüzem 2014. október 30-án befejeződött, a BGYH Zrt. a projektelemeket aznap a birtokába vette.

**Városliget kapuja, Városligeti Műjégpálya rekonstrukció**

|  |  |  |
| --- | --- | --- |
| Módosított előirányzat: | 621 192 | ezer Ft |
| Éves tény: | 192 928 | ezer Ft |
| Teljesítés: | 31,06 | % |

A hűtéstechnikai rendszer működésének szakmai felülvizsgálata megtörtént, mely során a szakemberek arra a következtetésre jutottak, hogy a rendszer fejlesztése szükséges a költséghatékony és a téli szezon teljes időtartamában történő használatához. A 2013-14. évi korcsolyázó szezon alatt is tapasztalt üzemeltetési problémák miatt a jégpálya hűtéstechnikai rendszer működésének szakmai felülvizsgálata megtörtént, és megállapításra került, hogy a műjégpálya hűtéstechnikai rendszere nem működik kifogástalanul. A tervezett időjárási viszonyok mellett, nem lehet sportolásra alkalmas, jó minőségű jeget készíteni, a berendezés üzemeltetése nem biztonságos és nem gazdaságos. A probléma megszüntetésére, a szükséges kapacitásbővítés megvalósítására 580 millió Ft saját forrást biztosít a Főváros. A hűtéstechnológiai rendszer fejlesztése miatt, az annak kivitelezésére korábban lehívott 80,8 millió Ft támogatás 2014. augusztus 26-án a Támogató részére visszafizetésre került. A támogatás a hűtéstechnológiai rendszer fejlesztése tárgyú kivitelezési szerződés alapján 2015-ben ismét lehívásra kerül.

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁSOK**

**B/I. CÉLJELLEGGEL TÁMOGATOTT INTÉZMÉNYI BERUHÁZÁSOK**

**580202 Budapesti Sportszolgáltató Központ**

**A margitszigeti futókör rekonstrukciója**

|  |  |  |
| --- | --- | --- |
| Módosított előirányzat: | 380 000 | ezer Ft |
| Éves tény: | 10 314 | ezer Ft |
| Teljesítés: | 2,71 | % |

A feladat megvalósítása folyamatban van. 2014 év elején megtervezésre és engedélyeztetésre került a futókör rekonstrukciója. A kivitelezésre kiírt nyílt közbeszerzési eljárás eredménytelenül zárult. A második nyílt közbeszerzés eredményeként 2014 szeptemberében kezdődött el a kivitelezés I. üteme, melynek keretében a 1801 m pálya épült meg. Az elkészült szakasz pénzügyi teljesítése áthúzódik 2015 évre. A speciális technológia miatt, a pályaburkolat csak megfelelő időjárási körülményeknél készíthető el. A technológia betartásával a fennmaradó pályaszakaszok 2015. év I. félév végére készülnek el.

 **Budapesti Sportszolgáltató Központ fűtéskorszerűsítése**

|  |  |  |
| --- | --- | --- |
| Módosított előirányzat: | 28 500 | ezer Ft |
| Éves tény: | 2 229 | ezer Ft |
| Teljesítés: | 7,82 | % |

A beruházás üzembe helyezése után a működési költségek csökkenése várható. A kivitelezési munkák 2015. évben elkészülnek.

**Városrendezési és vagyonkezelési feladatok**

|  |  |  |
| --- | --- | --- |
| **Módosított előirányzat:** | **745 154** | **ezer Ft** |
| **Éves tény:** | **212 135** | **ezer Ft** |
| **Teljesítés:** | **28,47** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Kisajátítási és korlátozási kártalanítás, valamint a kisajátítást megelőző kártalanítási adás-vétellel**

|  |  |  |
| --- | --- | --- |
| Módosított előirányzat: | 520 148 | ezer Ft |
| Éves tény: | 0 | ezer Ft |
| Teljesítés: | 0,0 | % |

A rendelkezésre álló előirányzat a különböző közlekedési peres- és kisajátítási eljárások

lefolytatására kerülhet felhasználásra, mely a Jogi Főosztály közreműködésével valósulhat meg. Előre pontosan nem lehet meghatározni, hogy egy adott évben mekkora összeg kerül kifizetésre.

**Nemzeti gyászpark térfigyelő rendszer létesítése**

|  |  |  |
| --- | --- | --- |
| Módosított előirányzat: | 5 400 | ezer Ft |
| Éves tény: | 5 400 | ezer Ft |
| Teljesítés: | 100,0 | % |

Az Emberi Erőforrások Minisztériumával 2013. december 21-én 57202-3/2013/KULTUR iksz. számú támogatási szerződést írt alá a „Budapest, Rákoskeresztúri Újköztemető nemzeti emlékhely fenntartásai feladatainak ellátása” tárgyában, 5,4 millió Ft összegben. A támogatási összege az Önkormányzat számlájára 2 részletben átutalásra került. A megkötött támogatási szerződés a szakmai program változása miatt módosításra került. A Támogatási Szerződés módosítását követően a Budapesti Temetkezési Intézettel Megvalósítási Megállapodás került aláírásra a Térfigyelő rendszer kiépítésére a Nemzeti Gyászpark helyszínén (Budapest X. kerület Rákoskeresztúri Újköztemető 298., 300., 301. parcella). A beruházás a szerződésnek megfelelően elkészült, a beruházás aktiválásra került.

**BFVK megvalósításában tervezett feladatok**

**Közraktárak épületegyüttes (CET) projekt befejezésével, illetve a használatbavétellel kapcsolatban szükséges munkák elvégzése**

|  |  |  |
| --- | --- | --- |
| Módosított előirányzat: | 219 606 | ezer Ft |
| Éves tény: | 206 735 | ezer Ft |
| Teljesítés: | 94,14 | % |

A Közraktárak Épületegyüttes befejező műszaki munkálatait a BFVK Zrt. a 2013. március 28. napján kelt, majd többször módosított Megvalósítási Megállapodásban meghatározott feltételek, források felhasználásával végezte. A műszaki munkálatok körében az el nem végzett beruházások pótlása, a BTM – Budapest Galéria Bálna Közraktárak Épületegyüttesbe költözése, illetve a Fővárosi Önkormányzat Csarnok és Piac Igazgatósága által hasznosítandó elárusító helyek Közraktárak Épületegyüttesben történő létesítése, valamint a rendezvényközpont és a hozzá kapcsolódó létesítmények kialakítása volt BFVK Zrt. feladata.

A kiviteli tervek alapján a kivitelezési munkák elkészültek 2013. december 31-ig. Pénzügyi teljesítésére részben 2014. évben került sor. Az üzemeléshez kapcsolódó kiegészítő beruházások elkészültek 2014. I. félévben. A második félévben megkezdődtek az egyéves garanciális bejárások, és az ehhez kapcsolódó pénzügyi kifizetések. A garanciális visszatartások teljes kifizetésére és lezárására 2016. évben kerül sor.

**Informatikai feladatok**

|  |  |  |
| --- | --- | --- |
| **Módosított előirányzat:** | **1 540 363** | **ezer Ft** |
| **Éves tény:** | **1 086 797** | **ezer Ft** |
| **Teljesítés:** | **70,55** | **%** |

**A/ÖNKORMÁNYZATI BERUHÁZÁSOK, EGYÉB FELHALMOZÁSI CÉLÚ KIADÁSOK**

**A/1 ÖNKORMÁNYZATI BERUHÁZÁSOK**

**Oktatási intézmények integrált gazdálkodási rendszerének kialakítása**

|  |  |  |
| --- | --- | --- |
| Módosított előirányzat: | 4 115 | ezer Ft |
| Éves tény: | 4 115 | ezer Ft |
| Teljesítés: | 100,0 | % |

Az engedélyokirat a Gazdasági Szervezetek, valamint FOK Nonprofit Kft. szoftverének fejlesztésére biztosított fedezetet. A szoftverfejlesztés megtörtént, a fennmaradó pénzügyi keret a rendszer supportjához, jogszabálykövetéshez, egyéb fejlesztési igények teljesítéséhez került felhasználásra.

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁSOK**

**B/II. HIVATALI BERUHÁZÁSOK**

 **Licenc vásárlás 2011-2016.**

|  |  |  |
| --- | --- | --- |
| Módosított előirányzat: | 120 000 | ezer Ft |
| Éves tény: | 119 998 | ezer Ft |
| Teljesítés: | 100,0 | % |

A beruházás célja a Főpolgármesteri Hivatal által használt szoftver licencek jogtisztaságának fenntartása. 2014. évben az Enterprise Agreement keretén belül Microsoft licencek (felhasználói, szerveroldali) kerültek beszerzésre.

**Vírusvédelem és hálózati biztonsági licenszek**

|  |  |  |
| --- | --- | --- |
| Módosított előirányzat: | 39 945 | ezer Ft |
| Éves tény: | 39 802 | ezer Ft |
| Teljesítés: | 99,64 | % |

A beruházás célja a Főpolgármesteri Hivatal hálózatának biztonságos működése érdekében a hálózat, a szerverek és a munkaállomások teljes körű vírusvédelmi rendszerének biztosításához szükséges szoftverek és adatbázis frissítések beszerzése, a Főpolgármesteri Hivatal tartalomszűrő szoftvere, web- és e-mail filter rendszere éves verziókövetésének biztosítása, valamint a kapcsolódó adatbázisok előfizetése és folyamatos frissítése. Ellátási körünkbe tartozó, meghatározott felhasználói számhoz és adott szerver környezethez biztosított licencek megvételére került sor.

**VPN koncentrátor cseréje**

|  |  |  |
| --- | --- | --- |
| Módosított előirányzat: | 72 105 | ezer Ft |
| Éves tény: | 70 378 | ezer Ft |
| Teljesítés: | 97,60 | % |

A VPN koncentrátor látja el a távoli (intézményekkel, kerületekkel, stb.) biztonságos kapcsolat (Virtual Private Network) központi fogadófunkcióját, amelyet szakmai elvárásoknak megfelelően redundáns módban kell kiépíteni és üzemeltetni. A több éves beruházás célja az amortizációból eredő eszközcserék elvégzése, az informatikai biztonság legmagasabb szintű megvalósítása, illetve az informatikai infrastruktúra valamennyi meghatározó elemének azonos műszaki színvonalon való tartása. A keret közel teljes egészében felhasználásra került.

**Számítástechnikai eszközök II. 2009-2014**

|  |  |  |
| --- | --- | --- |
| Módosított előirányzat: | 164 527 | ezer Ft |
| Éves tény: | 162 684 | ezer Ft |
| Teljesítés: | 98,88 | % |

A Főpolgármesteri Hivatal esetében 2014-ben kb. 300 darab munkaállomás, 350 monitor, 90 db notebook, 30 Ipad valamint egyéb szerver és storage és hozzáférés biztonságot támogató számítástechnikai eszköz beszerzésére, amortizációs cseréjére volt szükség ahhoz, hogy a megfelelő üzembiztonság, folyamatos működés biztosítható legyen. A rendelkezésre bocsátott keret szinte teljes egészében elköltésre került. A beruházási program eredményeként az eszközpark jelentős hányadában alkalmassá vált a korszerű szoftver környezet és a szakmai elvárások által támasztott műszaki követelményeknek való megfelelésre.

**Digitális hálózati fénymásolók cseréje**

|  |  |  |
| --- | --- | --- |
| Módosított előirányzat: | 37 600 | ezer Ft |
| Éves tény: | 37 219 | ezer Ft |
| Teljesítés: | 98,99 | % |

A beruházás célja a 2005-2008 között beszerzett - több mint 70 db - digitális hálózati fénymásoló amortizációs pótlása, valamint a magasabb szintű szakmai / műszaki igényeket kielégítő berendezések biztosítása volt. Az engedélyokirat alapján 2014-ben 26 darab digitális hálózati fénymásoló, illetve a kor igényeinek megfelelő, fénymásolásra, szkennelésre, hálózati nyomtatásra is alkalmas multifunkciós berendezés (nyomtatócentrum) beszerzésére került sor.

**Vízi közművek tulajdonba vételéhez szükséges informatikai fejlesztések**

|  |  |  |
| --- | --- | --- |
| Módosított előirányzat: | 7 751 | ezer Ft |
| Éves tény: | 7 103 | ezer Ft |
| Teljesítés: | 91,64 | % |

A projekt célja a Vízművektől a Vagyongazdálkodási Főosztály által átvételre kerülő eszközök adatainak pénzügyi nyilvántartásba való vételéhez szükséges informatikai (alkalmazás) fejlesztések megvalósítása volt. A projekt lezárult, a szükséges fejlesztések elkészültek.

**Hang-adat integráció**

|  |  |  |
| --- | --- | --- |
| Módosított előirányzat: | 116 143 | ezer Ft |
| Éves tény: | 79 724 | ezer Ft |
| Teljesítés: | 68,64 | % |

A beruházás célja a XXI. sz. elvárásainak megfelelő, IP alapú, korszerű hangtechnikai, adatátviteli rendszer alapjainak és feltételének megteremetése, hálózati adat- és hangkommunikációs hardvereszközök vásárlása. A projekt első két évében ennek megfelelően megtörtént az integrációhoz szükséges alapinfrastruktúra kiépítése, azaz a szükséges aktív hálózati elemek telepítése, az üzemeltetésükhöz szükséges licencek beszerzése. A program részeként 2014. évben a 2013. évi fejlesztésekhez kapcsolódó licencek megvásárlására, hálózati aktív eszközök beszerzésére, rendszerbe illesztésére került sor.

**Nyomtatórendszer üzemeltetését optimalizáló rendszer**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 5 971 | ezer Ft |
| Teljesítés: | 99,52 | % |

A fejlesztés segítségével folyamatosan biztosíthatóvá vált a hálózatba kötött nyomtatók tonereinek státusza, segítve ezzel a szükséges kellékanyagok beszerzésének ütemezését. A hibajegy kezelő rendszerrel való összekötése, a nyomatatók központi menedzselése csökkentette a folyamatos működés biztosításához szükséges készletek nagyságrendjét, a hibaelhárításhoz, konfigurálásokhoz szükséges időt, s ezzel értelemszerűen a költségeket. Lehetővé vált a nyomtatási statisztikai adatok elérhetőségével a költségek pontosabb tervezése.

**Központi aktív eszközök cseréje**

|  |  |  |
| --- | --- | --- |
| Módosított előirányzat: | 99 807 | ezer Ft |
| Éves tény: | 99 799 | ezer Ft |
| Teljesítés: | 99,99 | % |

A több éves beruházás célja az amortizációból eredő eszközcserék elvégzése, az informatikai biztonság legmagasabb szintű megvalósítása, illetve az informatikai infrastruktúra valamennyi meghatározó elemének azonos műszaki színvonalon való tartása. A beruházás konkrét célja a szervertermi központi hálózati infrastruktúrát kiszolgáló eszközök cseréje. A 3 éves program részeként 2014 és 2015 években az eddig ellátatlan területek, valamint a géptermi belső hálózat, továbbá a külső helyszíneink technológiai fejlesztése a cél, valamint az üvegszálas technológiára való lecserélése a korábbi réz alapú technológiának.

**Pénzügyi rendszer továbbfejlesztése**

|  |  |  |
| --- | --- | --- |
| Módosított előirányzat: | 4 100 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Hivatalnál működő integrált pénzügyi rendszer supportjához a szükséges fedezet ezen engedélyokirat által biztosított keret terhére lett biztosítva, a 4,1 millió Ft terhére kifizetés 2014. évben nem történt.

 **Spam, vírus, hálózat védelem – központi és végponti, logelemzés licencek**

|  |  |  |
| --- | --- | --- |
| Módosított előirányzat: | 59 932 | ezer Ft |
| Éves tény: | 59 915 | ezer Ft |
| Teljesítés: | 99,97 | % |

Az engedélyokirat részeként beszerzésre kerülő licencek alapján tudja a Hivatal teljesíteni a 2013. évi állami és önkormányzati szervek elektronikus információbiztonságáról szóló L. törvényben (továbbiakban: ibtv.) előírtakat. A rendelkezésre álló keret teljes egészében felhasználásra került.

**Tűzfal (pl. Juniper), wifi management licenc**

|  |  |  |
| --- | --- | --- |
| Módosított előirányzat: | 9 500 | ezer Ft |
| Éves tény: | 9 486 | ezer Ft |
| Teljesítés: | 99,85 | % |

A logelemzés bevezetése a behatolás detektálása, a jogosulatlan adatkezelés kontrollja mind a Hivatal informatikai biztonságát szolgálja. Tekintettel arra, hogy ezen szoftverek fejlesztése az Internet felől érkező, egyre hatékonyabb eszközökkel történő támadások miatt folyamatosan történik, ezért ezen licencek beszerzéséről minden évben gondoskodni kell.

**Tivoli mentő kliensek**

|  |  |  |
| --- | --- | --- |
| Módosított előirányzat: | 29 838 | ezer Ft |
| Éves tény: | 29 838 | ezer Ft |
| Teljesítés: | 100,0 | % |

A mentő kliensek megakadályozzák az archiválások félbeszakadását, illetve biztosítja, hogy azok párhuzamosan futhatnak a normál folyamatokkal. A feladat 2014. évi keret terhére első fázisban egy új bővítő modul került beszerzésre. A feladat folyamatosnak tekinthető, mivel a szoftverkövetést minden évben biztosítani szükséges.

**Távoli végpont support – külföldi telephelyek felügyelete**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 4 974 | ezer Ft |
| Teljesítés: | 99,48 | % |

A fejlesztés célja a Brüsszeli Iroda, valamint budapesti intézmények informatikai rendszereinek felügyelete, működésének támogatása, elsősorban a Kommunikációs Igazgatóság, a Kulturális Sport Köznevelési Egészségügyi és Szociálpolitikai Főosztály, az Igazgatási- és Hatósági Főosztály és a Brüsszeli Iroda kérésének megfelelően. A beruházás lezárult, a szükséges eszközök beszerzése és rendszerbe illesztése megtörtént.

**Elektronikus közigazgatás (informatikai információs rendszer, belső folyamatok automatizálása)**

|  |  |  |
| --- | --- | --- |
| Módosított előirányzat: | 72 000 | ezer Ft |
| Éves tény: | 71 976 | ezer Ft |
| Teljesítés: | 99,97 | % |

A fejlesztés kiemelt célját képezte az Állami Számvevőszék 2011. évi vizsgálati jelentésében és intézkedési tervében foglaltak végrehajtása. Ennek részeként megvalósításra került a testületi döntések végrehajtásának teljes életciklusát követő informatikai rendszer kialakítása, csökkentve ezzel a papíralapú munkafolyamatok számát, egyúttal fokozva az átláthatóságot, az ellenőrzés hatékonyságát, segítve a határidők tartását. Az elkészült rendszer  2014. május 30-án átadásra került, pilot üzemű használata megkezdődött, a beruházás megvalósult.

**Helyi Adófeldolgozás Információs Rendszer jogszabályi változásokból eredő informatikai fejlesztése**

|  |  |  |
| --- | --- | --- |
| Módosított előirányzat: | 88 000 | ezer Ft |
| Éves tény: | 87 376 | ezer Ft |
| Teljesítés: | 99,29 | % |

A feladat célja az Adó Főosztály használatában lévő alkalmazással szemben támasztott új fejlesztési igények teljesítése volt. A fejlesztés 2014. évben a Főosztály terveinek megfelelően megvalósult.

**Fővárosi szintű egységes műszaki informatikai hálózat és infrastruktúra kialakítása**

|  |  |  |
| --- | --- | --- |
| Módosított előirányzat: | 110 000 | ezer Ft |
| Éves tény: | 97 954 | ezer Ft |
| Teljesítés: | 89,05 | % |

2014. évben a beruházás eredményeként a Hivatal strukturált gerinchálózata megújult, a hálózati üzembiztonsága szünetmentes tápegységek elhelyezésével megnövekedett, az információbiztonsággal kapcsolatos 2013. évi ibtv. alapján szükségessé vált folyamatos informatika audit megvalósítására szolgáló licencek beszerzésre kerültek. A fennmaradó összeg visszatervezésre került 2015. évben.

**Budapest Portál fejlesztése II. fázis**

|  |  |  |
| --- | --- | --- |
| Módosított előirányzat: | 39 000 | ezer Ft |
| Éves tény: | 38 969 | ezer Ft |
| Teljesítés: | 99,92 | % |

A program célja többek között a Portál integrált QR kód alapú, turisztikai információ szolgáltatás alapjainak megteremtése, különböző felhasználói eszközökön való egységes megjelenés megvalósítása, a különféle eszközök képességeihez való automatikus alkalmazkodás, azonnali publikációlehetőség elérhetővé tétele. 2014. évben a budapest.hu vakbarát weboldal lett, megszerezte a WCAG minősítést, megnyílt a lehetőség az azonnali publikációra, kialakításra kerültek a Portálba integrált QR kód alapú turisztikai információs lehetőségek alapjai. Mód nyílt tematikusoldalak, eseménynaptár megjelenítésére.

**Informatikai audit megvalósítása**

|  |  |  |
| --- | --- | --- |
| Módosított előirányzat: | 60 000 | ezer Ft |
| Éves tény: | 59 516 | ezer Ft |
| Teljesítés: | 99,19 | % |

A feladat célja a 2013. évi ibtv.-ben foglaltaknak való megfelelés volt. A beszerzett szoftverre támaszkodva lehetőség nyílt a jogszabályi előírások napi szinten való megfelelésre. A Hivatal teljes informatikai rendszere és szolgáltatási köre felmérésre került a 2013. L. tv. alapján. A felmért környezet kettes szintű osztálybesorolásba került, a NEIH-nek le lett jelentve, a hozzá tartozó szabályozók és audit elkészítve, a kettes szint biztosításához szükséges intézkedések és szoftveralkalmazás foganasítva lettek. A rendelkezésre álló keret felhasználásra került.

**C/ÉVKÖZI INDÍTÁSÚ FELADATOK**

**C/II. ÉVKÖZI INDÍTÁSÚ HIVATALI BERUHÁZÁSOK**

**Alkalmazói sw fejlesztése**

|  |  |  |
| --- | --- | --- |
| Módosított előirányzat: | 395 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A gazdasági vezetéssel történt egyeztetés értelmében az engedélyokirat nem került Közgyűlés elé beterjesztésre. A későbbi felhasználás felső vezetői döntés függvénye.

**Gazdasági, ellátási feladatok**

|  |  |  |
| --- | --- | --- |
| **Módosított előirányzat:** | **364 804** | **ezer Ft** |
| **Éves tény:** | **33 721** | **ezer Ft** |
| **Teljesítés:** | **9,24** | **%** |

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁSOK**

**B/II. HIVATALI BERUHÁZÁSOK**

**Városháza kazánok cseréje, korszerűsítése**

|  |  |  |
| --- | --- | --- |
| Módosított előirányzat: | 174 203 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 5 db kazánház korszerűsítését tartalmazza, melyekből a Gerlóczy utcai kazánház korszerűsítése már korábban megvalósult. A fennmaradó kazánházakra vonatkozóan 2013-ban lehetőség nyílt KEOP pályázaton való részvételre - KEOP-2012-5.5.0/A "Épületenergetikai fejlesztések és közvilágítás energiatakarékos átalakítása" című pályázat keretében. A pályázat többszöri elutasítást illetve fellebbezést követően 2014. év végén eredményesen lezárult, melynek keretében 3 db kazánház (Bárczy kazánház, Keresztszárnyi kazánház, Tetőtéri kazánház) teljes körű korszerűsítése valósítható meg önkormányzati feladatként. A tárgyévi előirányzat a fennmaradó ötödik, un. "Misi" kazánház korszerűsítését tartalmazza, melynek megvalósítása 2015. évre áttervezésre került.

**Vagyonvédelmi rendszer koncepcionális tervezése 2012.**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 5 143 | ezer Ft |
| Teljesítés: | 64,29 | % |

A feladat 2013. évben megkezdődött, a befejezése és a pénzügyi teljesítése áthúzódott 2014. évre. A kifizetéssel a feladat teljesült.

**Városháza elektromos hálózatának rekonstrukciója**

|  |  |  |
| --- | --- | --- |
| Módosított előirányzat: | 22 000 | ezer Ft |
| Éves tény: | 8 996 | ezer Ft |
| Teljesítés: | 40,89 | % |

A megnövekedett mennyiségi és minőségi informatikai energia igények miatt sürgősséggel végrehajtandó feladattá vált a központi szünetmentes tápegység redundáns szünetmentes energiaellátó rendszere kialakítása. Funkcionálisan szétválasztásra kerül a speciális igényekkel bíró informatikai technológiákat ellátó, valamint az összes egyéb más épületfunkciókat ellátó szünetmentes áramellátás. A korábban elfogadott koncepció szerint a Keresztszárnyban megépítendő egy generátorkamra, amelybe telepítésre kerül egy 520 kVA nagyságú diesel aggregát. Szintén telepítésre kerül a Városház u-i szárny pincéjébe egy 60 kVA teljesítményű szünetmentes tápegység rendszer. A "megmaradó" 80 kVA-es szünetmentes tápegység a továbbiakban épület szünetmentesítési feladatot lát majd el. A az új tápegységek kapcsolóműve és kábelezése az "alkatrész szinten redundáns" követelmény miatt duplikált módon kerül megvalósításra. A beruházás megvalósításra 2014. decemberben tervezési-kivitelezési közbeszerzési szerződés megkötésére került sor. A kivitelezés megkezdődött, a befejezési határideje 2015. június.

**Tűzjelző hálózat fejlesztése**

|  |  |  |
| --- | --- | --- |
| Módosított előirányzat: | 14 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a Városháza elektromos hálózatának rekonstrukcióhoz kapcsolódóan került volna megvalósításra, azonban a tervek elavulása és a korábbi építési engedély lejárta miatt elmaradt.

**Nyomdagépek beszerzése 2012-2019.**

|  |  |  |
| --- | --- | --- |
| Módosított előirányzat: | 41 047 | ezer Ft |
| Éves tény: | 0 | ezer Ft |
| Teljesítés: | 0,0 | % |

Tárgyévenként az aktuális és műszaki igényeknek megfelelően kerülnek meghatározásra és beszerzésre, pótlásra az elavult eszközök. A közbeszerzési eljárás eredményeképpen 2014. évben a tárgyévi előirányzat terhére szerződés kötés történt egy darab fekete-fehér másoló-, nyomtató-, szkennelő gép és egy darab automata ragasztó-kötő gép beszerzésére, amelyek szállítási határideje 120 nap. Az eszközök részbeni beszállítása, valamint a pénzügyi kifizetés áthúzódik 2015. évre. A 2014. évi előirányzat terhére tervezett egy darab asztali, kézi adagolású tűző hajtogató gép közbeszerzése eredménytelen lett, ezért annak a 2015. évben újbóli indítása szükséges.

**Városháza gyengeáramú passzív adatátviteli hálózat tervezése**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a Városháza elektromos hálózatának rekonstrukcióhoz kapcsolódóan került volna megvalósításra, azonban a tervek elavulása és a korábbi építési engedély lejárta miatt elmaradt.

**Irattári lift kiépítése**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a Keresztszárny félemeletén elhelyezkedő hivatali irattárhoz az iratok épületszintek közötti mozgatásához tervezett lift kialakítását tartalmazza. A feladat előkészítése megkezdődött, azonban, mivel a telepítési terület a feladattal párhuzamosan ismételten megkezdett Városháza hasznosítási projekt területét érintette, törlésre kerül.

**Protokoll berendezések beszerzése**

|  |  |  |
| --- | --- | --- |
| Módosított előirányzat: | 6 500 | ezer Ft |
| Éves tény: | 5 692 | ezer Ft |
| Teljesítés: | 87,57 | % |

2013. évben a beszerzés megkezdődött, a feladat befejezése és a pénzügyi teljesítés áthúzódott 2014. évre.

**Közgyűlési terem díszdrapériának beszerzése**

|  |  |  |
| --- | --- | --- |
| Módosított előirányzat: | 5 500 | ezer Ft |
| Éves tény: | 5 490 | ezer Ft |
| Teljesítés: | 99,82 | % |

2013. évben a beszerzés megkezdődött, a feladat befejezése és a pénzügyi teljesítés áthúzódott 2014. évre.

**Központi Számítógépterem klimatizálása**

|  |  |  |
| --- | --- | --- |
| Módosított előirányzat: | 5 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat előkészítése megkezdődött az ajánlatkéréshez szükséges pályázati dokumentáció készítése folyamatban volt. A feladat folytatása áthúzódott volna a 2015. évre, azonban a költségvetési tervezés során nem került jóváhagyásra.

**Közgyűlési terem épületklíma kiépítése**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat előkészítése megkezdődött az ajánlatkéréshez szükséges pályázati dokumentáció készítése folyamatban volt. A feladat folytatása áthúzódott volna a 2015. évre, azonban a költségvetési tervezés során nem került jóváhagyásra.

**Vagyonvédelmi berendezések cseréje**

|  |  |  |
| --- | --- | --- |
| Módosított előirányzat: | 3 919 | ezer Ft |
| Éves tény: | 3 919 | ezer Ft |
| Teljesítés: | 100,0 | % |

A feladat 2013. évben megkezdődött, a befejezése és a pénzügyi teljesítése áthúzódott 2014. évre. A kifizetéssel a feladat teljesült.

**Fázisjavító berendezés cseréje**

|  |  |  |
| --- | --- | --- |
| Módosított előirányzat: | 4 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a Városháza épületében a 0,4 kV-os elosztószekrényéhez kapcsolódó jelenlegi kondenzátoros fázisjavító berendezés cseréjét tartalmazza. A feladat előkészítése megtörtént a tervezésre az ajánlatkéréshez szükséges pályázati dokumentáció elkészült, a feladat folytatása áthúzódik 2015 évre.

**Központi raktár és autószerelő műhely világítási hálózat cseréje**

|  |  |  |
| --- | --- | --- |
| Módosított előirányzat: | 3 500 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat előkészítése megkezdődött az ajánlatkéréshez szükséges pályázati dokumentáció készítése folyamatban van. A feladat folytatása áthúzódik 2015 évre.

**Vagyonvédelmi rendszerek fejlesztése**

|  |  |  |
| --- | --- | --- |
| Módosított előirányzat: | 7 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a rendészeti ügyeleti helyiség felügyeleti rendszerének fejlesztését tartalmazza eszközök beszerzésével. A feladat előkészítése megtörtént, az ajánlatkéréshez szükséges pályázati dokumentáció elkészült, a pályázat lefolytatása megtörtént, a feladat megvalósítása és pénzügyi teljesítése 2015 évre áthúzódik.

**Mechanikai vagyonvédelmi eszközök cseréje**

|  |  |  |
| --- | --- | --- |
| Módosított előirányzat: | 6 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a vagyonvédelmi rendszer elavult mechanikai eszközeinek cseréjét tartalmazza. A feladat előkészítése megtörtént, az ajánlatkéréshez szükséges pályázati dokumentáció elkészült, a pályázat lefolytatása megtörtént, a feladat megvalósítása és pénzügyi teljesítése 2015 évre áthúzódik.

**Újvárosháza közgyűlési terem fűtési elektromos vezérlőszekrény, előkészítés**

|  |  |  |
| --- | --- | --- |
| Módosított előirányzat: | 698 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a közgyűlési terem fűtési rendszer elektromos vezérlő szekrényének padlástérből a közgyűlési terem szintjére történő áthelyezését és új vezérlőszekrény tervezését tartalmazza. A feladat előkészítése megtörtént az ajánlatkéréshez szükséges pályázati dokumentáció elkészült. A pályázat lefolytatása megtörtént, a feladat megvalósítása és pénzügyi teljesítése 2015. évre áthúzódik.

**Hivatali telekommunikációs hálózat részleges felújítása**

|  |  |  |
| --- | --- | --- |
| Módosított előirányzat: | 8 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

A hivatal épületének telekommunikációs hálózata 1995-ben a strukturált adatátviteli hálózattal együtt került kiépítésre. Az azóta eltelt időszakban a használat és a természetes elöregedés következtében több hálózati szakaszon és rendezőhelységben a hálózat megbízhatósága, átviteli paraméterei lecsökkentek, a jelenlegi igényeket kielégíteni nem képes. Elengedhetetlenül szükséges az elhasználódott szinti rendezők kiváltása vagy újjáépítése. A feladat tartalmazza 1 db új rendező szekrény tervezését és kiépítését, valamint 2 régi teljes mértékű átépítését is. A feladat megvalósítására vonatkozó szerződés 2014. december 15-én került megkötésre 6,2 millió Ft+Áfa értékben. A feladat befejezése és a pénzügyi teljesítés áthúzódik a 2015. évre.

**Projektorok cseréje**

|  |  |  |
| --- | --- | --- |
| Módosított előirányzat: | 1 500 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat a hivatali rendezvényeken alkalmazott, műszakilag elavult, projektorok (3 db), valamint a projektorok háttér eszközeinek cseréjét tartalmazza. A feladat előkészítése megtörtént, az ajánlatkéréshez szükséges pályázati dokumentáció elkészült, a pályázat lefolytatása megtörtént, a feladat megvalósítása és pénzügyi teljesítése 2015 évre áthúzódik.

**Klímabeszerzés**

|  |  |  |
| --- | --- | --- |
| Módosított előirányzat: | 6 250 | ezer Ft |
| Éves tény: | 4 481 | ezer Ft |
| Teljesítés: | 71,70 | % |

A feladat a Városháza épületében split rendszerű klímaberendezések beszerzését és telepítését tartalmazza. A beszerzésre a pályázat lefolytatása megtörtént, a beszerzés 2014. évben megkezdődött, a befejezés és pénzügyi teljesítés 2015. évre áthúzódik.

**BFTK Nonprofit Kft. Székhelyének kialakítása**

|  |  |  |
| --- | --- | --- |
| Módosított előirányzat: | 635 | ezer Ft |
| Éves tény: | 0 | ezer Ft |
| Teljesítés: | 0,0 | % |

A Budapesti Fesztivál- és Turisztikai Központ Nonprofit Kft. székhelye 2015. február 1-jétől a Főpolgármesteri Hivatal épülete. A Társaság a Városháza épületének III. emeletén üresen álló, összesen 491 nm2 alapterületű 4db irodaegységből álló szobacsoportba kerül elhelyezésre. A feladat az elhelyezésre kijelölt terület rendeltetésszerű használatra történő kialakítása, teljes körű korszerűsítése, és az elhelyezési igény szerinti átalakításának az előkészítési költségeit tartalmazza. A feladat szakmai előkészítése 2014 évben megkezdődött, a feladat megvalósítása 2015. évben realizálódik.

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**Épületenergetikai fejlesztések és közvilágítás energiatakarékos átalakítása (kazánok), önrész**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2014. évben nem történt kifizetés.

**Épületenergetikai fejlesztések és közvilágítás energiatakarékos átalakítása (lámpatestek), önrész**

|  |  |  |
| --- | --- | --- |
| Módosított előirányzat: | 10 000 | ezer Ft |
| Éves tény: | 0 | ezer Ft |
| Teljesítés: | 0,0 | % |

2014. évben nem történt kifizetés.

**C/II. ÉVKÖZI INDÍTÁSÚ HIVATALI BERUHÁZÁSOK**

**Újvárosháza közgyűlési terem fűtési elektromos vezérlőszekrény**

|  |  |  |
| --- | --- | --- |
| Módosított előirányzat: | 3 052 | ezer Ft |
| Éves tény: | 0 | ezer Ft |
| Teljesítés: | 0,0 | % |

A feladat 2015. évre történő átütemezése tervezett.

**Igazgatási feladatok**

|  |  |  |
| --- | --- | --- |
| **Módosított előirányzat:** | **35 600** | **ezer Ft** |
| **Éves tény:** | **33 324** | **ezer Ft** |
| **Teljesítés:** | **93,61** | **%** |

**B/ CÉLJELLEGGEL TÁMOGATOTT INTÉZMÉNYI ÉS HIVATALI BERUHÁZÁSOK**

**B/I. CÉLJELLEGGEL TÁMOGATOTT INTÉZMÉNYI BERUHÁZÁSOK**

**100101 Fővárosi Önkormányzat Rendészeti Igazgatóság eszközbeszerzései 2013.**

|  |  |  |
| --- | --- | --- |
| Módosított előirányzat: | 17 800 | ezer Ft |
| Éves tény: | 17 800 | ezer Ft |
| Teljesítés: | 100,0 | % |

A 2013. évről áthúzódó lehívások keretében egy mikrobusz, informatikai eszközök, mint számítógépek, monitorok, valamint szoftverek beszerzése valósult meg.

**Fővárosi Önkormányzat Rendészeti Igazgatóság eszközbeszerzései 2014-2016.**

|  |  |  |
| --- | --- | --- |
| Módosított előirányzat: | 17 800 | ezer Ft |
| Éves tény: | 15 524 | ezer Ft |
| Teljesítés: | 87,21 | % |

A 2014. évre engedélyezett beruházások keretében 20 darab számítógép, monitor és a kapcsolódó szoftverek, továbbá egy szerver konfiguráció és a működtető szoftverek beszerzése valósult meg. A szerverhez további szoftver kerül még megrendelésre, mellyel a feladat záró elszámolása 2015. évben fog megtörténni.

**A/2 813900 Budapesti Közlekedési Központ Zrt. összesen**

|  |  |  |
| --- | --- | --- |
| **Módosított előirányzat:** | **7 891 827** | **ezer Ft** |
| **Éves tény:** | **2 817 378** | **ezer Ft** |
| **Teljesítés:** | **35,70** | **%** |

A Fővárosi Közgyűlés a 2012. június 20-i ülésén hozott döntések eredményeképpen több, a BKK Zrt. fejlesztési-beruházási tevékenységéhez kapcsolódó, a megvalósításához szükséges források biztosítására szolgáló eddigi pénzeszköz-átadási megállapodást új szerződéses konstrukcióba ültetett át, illetve megszüntetésre kerültek a kapcsolódó tagi kölcsönszerződések. A fenti előirányzatból tárgyévben az alábbi teljesítések történtek:

**ebből:**

**1-3 villamos vonalak továbbfejl. I. üteme, a budapesti körgyűrűs, kötöttpályás hálózat fejlesztésének részeként**

|  |  |  |
| --- | --- | --- |
| Módosított előirányzat: | 1 772 241 | ezer Ft |
| Éves tény: | 769 416 | ezer Ft |
| Teljesítés: | 43,41 | % |

**1-es villamos „A” tender: az 1-es villamos vonal komplex felújítása Bécsi út és Kerepesi út között:**

**Bécsi út-Reitter Ferenc utca**: az összes vonalszakasz határidőben elkészült. A teljesítés igazolása lezárult. A Mérnök a hiánypótlási igazolást kiadta.

**Kacsóh Pongrác út-Kerepesi út**: Műszaki átadás-átvételi eljárás 2014. december 18-án sikeresen lezárult.

Hibajavítások sikeresen lezárultak, a használatbavételi engedélyek beszerzése folyamatban van.

**3-as villamos „C” tender: a 3-as villamos vonal felújítása Mexikói út és Gubacsi út között:**

A Vállalkozó jelenleg már csak befejező munkákat végez, a villamos forgalom az egész vonalon megindult. A feladat hat ütemben valósult meg (I. ütem Örs vezér tere Mázsa tér közötti szakasz, II. ütem Mázsa tér Üllői út közötti szakasz, III. ütem Erzsébet Királyné útja Mexikói út és Nagy Lajos király útja közötti szakasz, IV. ütem Nagy Lajos király útnak a Bosnyák tér és Örs Vezér tere közötti szakasz, V. ütem Üllői út és a Nagykőrösi út köztötti szakasz, VI. ütem Határ úton, Gubacsi úti végállomás).

A teljes műszaki átadása a szerződésen alapuló ütemterv szerint a III. és IV. építési szakasznak 2014. december 20-án lezárult. Az V. és VI. építési ütem műszaki átadás-átvételi eljárása 2015 januárjában lezárásra kerül, kisebb befejező munkálatok még március végéig várhatóak.

**Budapesti kerékpáros közösségi közlekedési rendszer kialakítása**

|  |  |  |
| --- | --- | --- |
| Módosított előirányzat: | 51 189 | ezer Ft |
| Éves tény: | 24 863 | ezer Ft |
| Teljesítés: | 48,57 | % |

A Bubi olyan újfajta, alternatív közösségi közlekedési szolgáltatás, amely a város nagy utazásszámot generáló területein sűrűn elhelyezett, mindenki számára könnyen hozzáférhető, alacsony díj ellenében kölcsönvehető kerékpárokat működtet. A rendszerben – hasonlóan a hagyományos közösségi közlekedéshez – biztosított az egyirányú utazás lehetősége.

A Projekt által lefedett terület Budapest legsűrűbb beépítettségű és legnagyobb utazássűrűséggel jellemezhető része, nagysága kb. 15 km2.

A terület hozzávetőleg a Margit híd és a Petőfi híd közötti területet fedi le:

1. Budapest pesti oldalán: a Nagykörút-Városliget-Újpesti rakpart,
2. Budapest budai oldalán: Déli Pályaudvar Széna tér-Margit körút-Duna-part és a Pázmány Péter sétány által határolt térséget jelenti.

A Bubi rendszert 76 db (Pesten 58 db, Budán 17 db, a Margitszigeten 1 db) gyűjtőállomás szolgálja ki, állomásonként átlagosan 20 db dokkoló állással.

A gyűjtőállomások egymástól való távolsága átlagosan 560 m. A rendszerben használt kerékpárok száma 1100 db. A kerékpárok felvétele és leadása az automata gyűjtőállomásokon önkiszolgáló módon történik, bankkártya/hitelkártya, chipkártya és/vagy mobiltelefon használatával. A visszaadás helye a hálózaton belül tetszőleges (bármely gyűjtőállomás).

Városvezetői és BKK igazgatósági döntés alapján a MOL Bubi rendszer éles üzembe állítására 2014. szeptember 8-án került sor. Az átadás-átvételi eljárás 2014. november 28-án lezárásra került. Az üzemeltetési szerződés ezzel a nappal hatályba lépett.

A kamerarendszer kiépítésére vonatkozó szerződés véghatárideje 2014. március 31-ről 2014. április 30-ra módosult, amelyet a Vállalkozó nem tudott tartani, ezért a BKK a kötbérigényét a vállalkozónak bejelentette. A vállalkozó kamerarendszer 1 hetes próbaüzemét nem tudta megkezdeni, tekintettel arra, hogy a kamera képek több állomásról – áramellátási, adatszakadási problémák miatt – nem érkeztek be. A kapcsolódó engedélyek egy részét nem mutatta be, illetve az azokban előírt feltételek teljesülését még nem igazolta. A kamerarendszer átadására a próbaüzem sikeres lezárása esetén kerülhet sor.

A kamera rendszer beszerzésére vonatkozó közbeszerzési eljárás utólagos KFF ellenőrzése során szabálytalansági eljárás indult, amelyet Nemzetgazdasági Minisztérium RFP Jogi és Felülvizsgálati Főosztálya 2014. október 10-én lezárt azzal, hogy jogsérelem és pénzügyi érdeksérelem hiányában szabálytalanság nem történt. Ezt követően, az előbbieknek ellentmondva a KFF 2014 decemberében kelt levében a szabálytalanság tényére hivatkozva fenntartotta nem támogató tartalmú tanúsítványát. A KFF-től írásban kértük a döntés felülvizsgálatát. Tekintettel arra, hogy a projekt zárására a kérdés tisztázásáig nem kerülhet sor, a Közreműködő Szervezettel egyeztetve a TSZ 2015. március 31-ig történő meghosszabbítása szükséges, amelyet kezdeményeztünk.

A kötbér terhére 21 állomás kiépítésének előkészítése megkezdődött. Az eszközök megrendelése a vállalkozó felé megtörtént. A helyszínek kapcsán a kerületekkel és a Fővárossal egyeztetések folynak és a tulajdonosi hozzájárulások megkérése folyamatban van.

**Elektronikus jegyrendszer előkészítése és kivitelezése**

|  |  |  |
| --- | --- | --- |
| Módosított előirányzat: | 660 000 | ezer Ft |
| Éves tény: | 372 777 | ezer Ft |
| Teljesítés: | 56,48 | % |

A projekt egy szerver-központú, nyílt szabványú elektronikus jegyrendszer kifejlesztését, szállítását, üzemeltetését és karbantartását célozza meg Budapest területére. A javasolt projektszerződés az alábbi áruk, teljesítések (munkák) és szolgáltatások beszerzések szükségességét vetíti elő:

* jegyérvényesítő berendezés 2100 autóbuszra, villamosra és trolibuszra
* jegyérvényesítő berendezés 64 hévállomásra
* beléptető kapuk és jegyérvényesítő berendezés 55 metró- és hévállomásra
* összességében 9000 db ISO 14443 szabványnak megfelelő smart kártyaolvasó
* 3 millió db ISO 14443 szabványnak megfelelő smart kártya szállítása
* 700 db hordozható kézi ellenőrző készülék szállítása
* jegyeladási rendszer, ügyfélszolgálati rendszer és tájékoztatási megoldásokra vonatkozó irányítási rendszer szállítása
* a fentiekre vonatkozó háttér támogatási (back-office) rendszer szállítása
* a meglévő BKK rendszerekkel való integráció (vállalatirányítási rendszer, jegykiadó automaták, stb.)
* rögzített és vezeték nélküli telekommunikációs szolgáltatások

A projekt részét képezi továbbá:

* a rendszer bevezetésének megalapozásához szükséges tervek, tanulmányok, felmérések elkészítése
* külső projektszakértők bevonása (pl. minőségbiztosítási)
* közbeszerzési/ jogi külső tanácsadás és képviselet
* a bevezetéshez és üzemeltetéshez szükséges kommunikációs feladatok ellátása

A Fővárosi Közgyűlés 554/2013 (IV.09.) számú határozata alapján 2013. szeptember 6-án aláírásra került a BKK Zrt. és az Európai Újjáépítési és Fejlesztési Bank (továbbiakban: EBRD) között az Elektronikus jegyrendszer megvalósítása érdekében megkötött Kölcsönszerződés, 54,5 millió euró értékben. Továbbá szintén 2013. szeptember 6-án aláírásra került a BKK Zrt., az EBRD, és Budapest Főváros Önkormányzata között az Önkormányzati Támogatási Megállapodás (Municipal Support Agreement), amelynek célja, hogy a fejlesztés különböző forrásainak egymáshoz való viszonyát kezelje.

A projekt előkészítési szakaszában elkészült:

* Elektronikus jegyrendszer előkészítő munkáihoz szükséges közlekedési és utazási szokásjellemzők felmérése és vizsgálata,
* Megvalósíthatósági Tanulmány,
* Elektronikus jegyrendszer bevezetéséhez szükséges költség-haszon elemzés,
* Elektronikus jegyrendszer bevezetésének utastájékoztatási feladatait előkészítő piackutatás,
* A BKV és az utazóközönség bevonásával lefolytatott metró belépőkapu teszt.

Ezt követően elindult a teljes rendszer kiépítésére vonatkozó kivitelezési beszerzési eljárás, amely lezárult, a nyertes pályázó kihirdetését követően megtörtént a szerződéskötés 2014. október 8-án. A nyertes Scheidt & Bachmann GmbH, a kivitelezés költsége 44,4 millió euró, melyet az Európai Újjáépítési és Fejlesztési Bankkal (EBRD) kötött 54,5 millió eurós kölcsönszerződés finanszíroz, míg a kivitelezés alatti és azt követően öt éves üzemeltetés költsége 46,9 millió euró.

A BKV által üzemeltetett területek érintettsége okán BKK-BKV együttműködési megállapodás köttetett a kivitelezési munkálatok elvégzéséhez.

**Budapesti villamos és trolibusz járműfejlesztéséhez kapcsolódó beruházások**

|  |  |  |
| --- | --- | --- |
| Módosított előirányzat: | 222 174 | ezer Ft |
| Éves tény: | 13 281 | ezer Ft |
| Teljesítés: | 5,98 | % |

A budapesti kötöttpályás uniós fejlesztések egyik teljesítendő feltétele az esélyegyenlőség biztosítása a felújított villamos vonalakon. Az uniós fejlesztések eredményeképpen megújuló és részben meghosszabbodó 1-es és 3-as villamosokra, valamint a Budai fonódó villamoshálózatra 47 darab új, korszerű alacsonypadlós villamos kerül beszerzésre, valamint 24 darab új, korszerű alacsonypadlós trolibusz, amely a teljes hálózaton lesz egyenletesen szétterítve. Az új villamosok tárolásához és szervizeléséhez korszerűsítésre, illetve részben bővítésre kerül három villamos kocsiszín. Ahhoz, hogy a Budai fonódó hálózaton az új villamosok közlekedése biztosított legyen, szükséges a fonódó keretében átépítésre nem kerülő villamosmegállók akadálymentesítése és sk+26 cm-re emelése, valamint a Lánchíd budai aluljáró kiszélesítése. Az engedélyezési folyamat a Hungária és a Száva kocsiszín esetében lezárult. Budafok esetében az engedélyezési folyamat még nem zárult le. A peronok tervezésére az egyesített engedélyezési és kiviteli terveket a tervező 2014 májusában leszállította, a végleges kiviteli tervek 2014. október 31-én megérkeztek. A tender kiírása és a minőségbiztosítás folyamatban van. A Mérnökkel a szerződés aláírása 2014. február 14-én megtörtént. A támogatási szerződés módosítása 2014. június 24-én aláírásra került, az új befejezési határidő 2016. június 30.

**Budapesti villamos és trolibusz járműfejlesztés I. ütem önerő biztosítása**

|  |  |  |
| --- | --- | --- |
| Módosított előirányzat: | 96 999 | ezer Ft |
| Éves tény: | 92 383 | ezer Ft |
| Teljesítés: | 95,24 | % |

A budapesti kötöttpályás uniós fejlesztések egyik teljesítendő feltétele az esélyegyenlőség biztosítása a felújított villamos vonalakon. Jelen projekt keretén belül az uniós fejlesztések eredményeképpen megújuló és részben meghosszabbodó 1-es és 3-as villamosokra, valamint a Budai fonódó villamoshálózatra 47 darab új, korszerű alacsonypadlós villamos kerül beszerzésre, valamint 24 darab új, korszerű alacsonypadlós trolibusz, amely a teljes hálózaton lesz egyenletesen szétterítve. A villamos járművek szállítására a CAF-fal 2014. március 5-én aláírásra került, júniusban az előzetes típusengedélyt hónapokkal a határidő előtt megkaptuk. A villamos járművek 10 db-os opciójára 2014. október elején beérkezett a szállítói előlegigénylő, melynek kiegyenlítése november elején történt meg. A trolibusz járművekre az összegzés elkészült, a KDB igazat adott, a szerződés 2014. november 14-én aláírásra került a Solaris-Skoda konzorciummal. A támogatási szerződés módosítása 2014. június 24-én aláírásra került, az új befejezési határidő 2016. június 30. és további 10 rövid villamos beszerzése lehetséges a megemelt forrásból.

**Teherforgalmi behajtás ellenőrzés korszerűsítése és BKK jegypénztárak kialakítása**

|  |  |  |
| --- | --- | --- |
| Módosított előirányzat: | 96 000 | ezer Ft |
| Éves tény: | 36 890 | ezer Ft |
| Teljesítés: | 38,43 | % |

A feladat tartalmazza a teherforgalmi behajtási bevételek ellenőrzését, a rendszámadatbázisból adatok lekérdezését, a behajtási hozzájárulás ellenőrzését, a behajtási korlátozások bővítését.

A fejlesztés feladatai:

* A teherforgalmi behajtási bevételek ellenőrzése, az élőerős, magas költségű ellenőrzés kiváltása eszköz és szoftverfejlesztéssel, ennek keretében ún. kamera kép (rendszámrögzítés, időbélyeg, GPS pozíció) rögzítése, továbbítása a BKK informatikai rendszerébe.
* TOBI rendszámadatbázisból adat lekérés abból a megismerési célból, hogy az ellenőrzés helyszínén és időpontjában rendelkezett-e a jármű érvényes behajtási hozzájárulással.
* A járműre vonatkoztatható behajtási korlátozás vizsgálatának fejlesztése.

A feladat célja a behajtási fegyelem növelése, a bevételek növelése a fejlesztett rendszerből származó többlet-adatok alapján elindított szabálysértési-közigazgatási eljárások révén, valamint a fejlesztés felhasználható statisztikai kimutatások készítésére, bevételi prognózisok megalapozottabbá tételére.

A kamerával felszerelt járműves ellenőrző egységek beszerzése szerződéskötése zárult 2014 márciusában. A 4 db kamerával felszerelt gépkocsi 2014. júniusi leszállítását követően a háttérműködést biztosító szerver telepítése és az autók, valamint a szerver közötti Wi-Fi összeköttetés biztosítása, a szerver adatfeltöltése is megtörtént. Az 1 hónapos tesztüzem 2014. augusztus 15-én befejeződött, a szerződés teljesítése lezárult, a teljesítésigazolás kiadásra, a számla teljes összege kifizetésre került. A FÖRI-vel történő együttes szolgálat és a szankcionálási folyamat kísérleti szakaszban működik. További kamerás autók beszerzése egybeszámítással, továbbá a fix telepítésű kamerákkal együtt valósul meg nyílt eljárásban, azt követően, ha tisztázódik a szervezetek (BKK, FÖRI, BRFK) közötti szerepelosztás.

A Teherforgalmi Online Behajtási Információs Rendszer (TOBI) Túlsúly, túlméret engedélyezési és ellenőrzési moduljainak fejlesztése folytatására zajlott tárgyalásos közbeszerzési eljárás eredményeként 2014 májusában aláírták a szerződést, megkezdődhetett a 9 hónapos határidejű fejlesztési munka. A követelményspecifikáció 2014. július 11-én átadásra került a vállalkozó részére. 2014. szeptember 15-én megérkezett a rendszerterv első része, melyet a szakterület a BKK IT-val és a vállalkozóval 2014. szeptember 18-án végleges formába öntött. Az ellenőrzési modul tesztelése és átvétele, valamint kifizetése megtörtént.

A feladat másik részfeladata a BKK jegypénztárak kialakítása, amely 2 alprojektből tevődik össze: BKK jegypénztár kialakítása és Mobil értékesítési pontok, Mobil Truck jármű beszerzése. Jegyárusító felépítménnyel rendelkező mozgó jármű, mely nagy rendezvények alkalmával használható, illetve pénztárfelújítások miatti bezárás esetén, műszaki problémák esetén átmeneti megoldásként alkalmazható. További alkalmazási lehetősége kitelepülések esetére. (Kiemelt cél, hogy a jegy- és bérletértékesítés mellett, teljes körű ügyfélpontként tudjon üzemelni az autó, amivel akár egy olyan rendezvényre is ki tud települni a cég, ahol csupán információnyújtásról van szó. A kialakításnál kiemelt szempont a fogyatékkal élők segítése, az akadálymentesítés megoldása, illetve a biztonságtechnikai elvárások (megfelelő páncélszekrény, riasztók, kamerák stb.) megvalósítása.)

A mobil ügyfélpont beszerzésének előkészítési szakaszába több közlekedési cégnél is felmérte vállalatunk, hogy milyen hasonló járműveket üzemeltetnek. Az előzetes vizsgálatok és piacfelmérés szerint a Mobil Truck az elvárások szerinti beszerzése az eredeti Megállapodásban meghatározott 10 millió forintból nem lett volna megvalósítható. Egy többfunkciós mobil ügyfélközpont kialakítása magasabb összegből valósítható meg, ezért kezdeményeztük a rendelkezésre álló forrásösszeg megemelését, Fejlesztési Megállapodás módosítása keretében, melyet a Közgyűlés elfogadott, a Megállapodás módosítása 2014. májusban aláírásra került.

Az 1 db Mobil Truck beszerzési eljárása során az árajánlatok 2014. július hónapban beérkeztek, megtörtént a bontás, illetve az ajánlatok kiértékelése. Lezajlott az áralku, amelyet követően részletes költségbontást kértünk be a cégektől, amelyek 2014. augusztus elején érkeztek be. Ezt követően megtörtént a nyertes kihirdetése, a szerződés 2014. november 17-én megkötésre került.

**Dunai hajózás fejlesztése**

|  |  |  |
| --- | --- | --- |
| Módosított előirányzat: | 30 000 | ezer Ft |
| Éves tény: | 26 440 | ezer Ft |
| Teljesítés: | 88,13 | % |

A főváros Duna-menti területeinek fejlesztése az elfogadott városfejlesztési koncepció egyik prioritása. E területsáv közlekedési igényeinek kiszolgálását célszerű részben a ma alulhasznosított vízi útra alapozni a 2012. óta közlekedő közforgalmú hajójáratok továbbfejlesztésével.

A BKK kiemelt célja a jelenlegi hajópark cseréjét, a hálózat kiterjesztését és a karbantartó létesítmények korszerűsítését magában foglaló projekt uniós társfinanszírozással megvalósuló forrásbiztosításának elérése. Ennek megalapozására a KÖZOP elvárásainak megfelelő tartalmú megvalósíthatósági tanulmányt szükséges készíteni, amely feltárja a projekt erősségeit és gyengeségeit, a benne rejlő lehetőségeket és veszélyeket.

A megvalósíthatósági tanulmányt (MT) elkészült 2014 áprilisára. Lényegi megállapítása, hogy a városi és különösen az elővárosi hajózás már akár 2020-ra értékes kiegészítője és integráns része lehet a budapesti közösségi közlekedésnek, amennyiben sor kerül a flotta korszerű (akadálymentesített, jól manőverezhető, nagyobb menetsebességre képes) járművekre történő cseréjére, védett várakozási lehetőségeket kínáló úszóművek, módváltási lehetőségek (autóbusz-megállók, P+R parkolók, kerékpártárolók) és egy korszerű járműtelep építésére. A megvalósíthatósági tanulmánnyal párhuzamosan formatervezési ötletpályázat lebonyolítására került sor a MOME hallgatóinak bevonásával, hogy a jövő budapesti hajótípusának megjelenésére nézve inspirációt nyerjünk. 2014 szeptemberében az Európai Mobilitási Héten megvalósult az a bemutató kiállítás, ahol a nyertes és díjazott pályázók hajóterveinek 3D-s nyomtatású modelljei és MT-ből készült tablók kiállításra kerültek.

A FUTÁR rendszer kiterjesztése keretében a hajók fedélzetére a berendezések beépítésre kerültek, a hajóvezetők oktatása megtörtént és a rendszer használata megkezdődött, a részprojekt ezzel lezárult.

**Közlekedésstratégiai tervezés**

|  |  |  |
| --- | --- | --- |
| Módosított előirányzat: | 118 312 | ezer Ft |
| Éves tény: | 47 428 | ezer Ft |
| Teljesítés: | 40,09 | % |

A feladat a 2014. évben az alábbi részfeladatokat foglalta magába:

* Budapest Közlekedési Rendszerének Fejlesztési Terve (BKRFT) felülvizsgálat és hozzátartozó Stratégiai Környezeti Vizsgálat;
* Budapest főváros XI. kerület (Újbuda) városközpont közlekedésfejlesztési koncepciójának kidolgozása
* X. ker. Fehér út fejlesztés engedélyezési terv, Fehér-dűlő közlekedés-fejlesztés tanulmányterv;
* Könyves Kálmán körút-Gyáli út és Könyves Kálmán körút-Üllői út csomópontrendszer fejlesztési lehetőségének vizsgálata;
* Óbudai gázgyári csomópontok fejlesztésének tervezése;
* Budapest Fenntartható Mobilitás Tervének megalapozásához szükséges stratégiai tervezési részfeladatok elvégzése, ezen belül a Budapest Fenntartható Mobilitás Tervének társadalmasítási és kommunikációs tervének elkészítése;
* Turista- és városnéző autóbuszok fővárosi közlekedési rendszerének egységes koncepciójának kidoglozása;
* Budapest Ferihegyi gyorsforgalmi út átalakításának, fejlesztésének tanulmányterve;
* Stratégiai közlekedéstervezéshez kapcsolódó feladatok (Carsharing, Citylogisztika),

A BKRFT, az Újbuda városközpont közlekedésfejlesztési koncepciójának kidolgozása, a Könyves Kálmán körút-Gyáli út és Könyves Kálmán körút-Üllői út csomópontrendszer fejlesztési lehetőségének vizsgálata, valamint a Turista- és városnéző autóbuszok fővárosi közlekedési rendszerének egységes koncepciójának kidolgozása feladatrész lezárult, a többi feladatrész lezárása 2015-ben történik meg.

**42-es villamos fejlesztés, előkészítés**

|  |  |  |
| --- | --- | --- |
| Módosított előirányzat: | 8 171 | ezer Ft |
| Éves tény: | 2 900 | ezer Ft |
| Teljesítés: | 35,49 | % |

A fővárosi 42-es villamos meghosszabbításra kerülő vonalszakaszának helybiztosításához készült keretszabályozási terv és hatástanulmány aktualizálása, a Fővárosi Szabályozási Keretterv (FSZKT), a XVIII. és XIX. Kerületet érintő Helyi Építési Szabályzat (HÉSZ) módosításának elkészítését tartalmazza a feladat. A Tervező az FSZKT módosítási hatástanulmányát határidőre leszállította, a teljesítésigazolás kiállításra került. A Tervező a két érintett kerületnek átadta a „C” és „D” szakasz legfrissebb terveit nyomtatott formátumban, továbbá telepítési tanulmánytervet készít, valamint egy összehasonlítást a „C2” szakasz oldal- és középfekvésű kialakításáról. A HÉSZ módosítások munkaközi verzióban elkészültek, elfogadásukhoz egy Tanulmányterv is készült, az érintett önkormányzatoknak megküldésre került. A XVIII. kerületi szakbizottságnak a módosított elrendezés 2014. december 18-án bemutatásra került, amely szintén támogatta az új elrendezést.

**2012. évi központi költségvetésből megvalósuló fejlesztések – Egységes utastájékoztatási rendszer fejlesztése**

|  |  |  |
| --- | --- | --- |
| Módosított előirányzat: | 87 510 | ezer Ft |
| Éves tény: | 77 942 | ezer Ft |
| Teljesítés: | 89,07 | % |

A feladat célja, hogy az utastájékoztatási rendszer egységesített kiépítése megtörténhessen, valamennyi korábbi, formailag és tartalmilag eltérő és hiányos tábla a kialakuló új utastájékoztatási standardnak megfelelő legyen. Az alábbi részfeladatok kapcsolódnak a feladathoz:

* Járművek belsejében és külsejében az egységes és esztétikus utastájékoztatási feliratok gyártatása, kihelyezése,
* A járművek belsejében kihelyezett egységes és esztétikus utastájékoztatási elemek (díjszabás, utazási feltételek, általános tájékoztatók) gyártatása, kihelyezése,
* Nagyméretű térképek nyomtatása az idei térképbeszerzés alapján a meglévő pontokra
* Kézi térkép nyomtatása a nagyméretű térképállomány alapján,
* Az aluljárók utastájékoztatási terveinek és a pilot projekteknek megfelelően, egy ütemezésben foglaltak szerint a kivitelezéshez szükséges kiviteli tervek és állományok elkészítése,
* A most használt lábonállók helyet igényes és tartós megoldás beszerzése,
* A földfelszíni megállóhelyi tájékoztatás modernizálása, vitrinek, totemek, útbaigazító oszlopok tervezése, gyártása, kihelyezése kiemelt projektekhez kapcsolódóan (pld.: Széll Kálmán tér, Deák tér, Ferenciek tere) és más befoglaló rendszerek leltárba vétele annak érdekében, hogy ezeket a következő információs anyagokkal elláthassuk: térképek, image hirdetések, stb.,
* Új design standard kialakítása (az Utastájékoztatás arculati kézikönyve),
* Tömegközlekedési járműmegállók fejlesztésének megvalósítása, modern, stabil, biztonságos, megjelenésében figyelemfelkeltő és esztétikus megállótáblák beszerzése és kihelyezése szolgáltatási területünkön,
* Kiemelt eseményekhez kapcsolódó nyomdaipari utastájékoztató kiadványok gyártása, terjesztése,
* Az utastájékoztatás és infrastruktúraüzemeltetés hatékonyságát növelő háttérszoftverek, hardverek beszerzése, beüzemelése.

Befejeződött az új vonalhálózati térképalapok elkészítése (és az alapján utastájékoztatási térképek cseréje). Az arculati elemek tervezése és arculati kézikönyv készítése lezárult. Elkészült a BKK új utastájékoztatási auditív arculata. Több részletben és formátumban elkészültek a zsebtérképek, amelyek ki lettek helyezve a forgalmas csomópontokban, ügyfélcentrumokban. Befejeződött az aluljárók útbaigazító rendszerének tervezése és kihelyezése. Megtörtént a Deák Ferenc téri aluljáróban a meglévő utastájékoztató anyagok (információs táblák) felmérése, újak tervezése, cseréje. Üzembe lett helyezve az új utastájékoztatási háttérszoftver (az utastájékoztatás napi munkájának hatékonyságát növeli az új GPS alapú útvonaltervező, optimalizáló, követő program). Befejeződött az új utastájékoztató vitrinek kihelyezése, valamint megtörtént a kültéri világító metrólogók legyártása és kihelyezése.

**BKK infrastruktúra fejlesztés**

|  |  |  |
| --- | --- | --- |
| Módosított előirányzat: | 406 854 | ezer Ft |
| Éves tény: | 386 448 | ezer Ft |
| Teljesítés: | 94,98 | % |

BKK közlekedésszervezéssel összefüggő integrált vállalatirányítási rendszerfejlesztés - ERP beszerzés, BKK közlekedésszervezéssel összefüggő IT hálózati rendszerek kiépítése, BKK közlekedésszervezéssel összefüggő ügyviteli és egyéb informatikai beruházások. BKK parkolás közszolgáltatás ellátáshoz kapcsolódó beruházások, BKK közszolgáltatás ellátáshoz szükséges információ-technológiafejlesztés, teherforgalmi behajtási díjhoz kapcsolódó beruházás. BKK közfeladat ellátásával összefüggő, a tömegközlekedési bevétel beszedéshez kapcsolódó beruházások.

**Jegyautomata rendszer (TVM automata rendszer telepítése)**

|  |  |  |
| --- | --- | --- |
| Módosított előirányzat: | 846 464 | ezer Ft |
| Éves tény: | 524 209 | ezer Ft |
| Teljesítés: | 61,93 | % |

A jelenleg működő jegykiadó automata hálózat elavult technológián alapuló, kiöregedett gépparkból áll. A BKK új jegykiadó automata hálózat kiépítésével kívánja újrapoziciónálni ezt az értékesítési csatornát. Az új automatákon (TVM-ek) minden díjtermék vásárlására lehetőségük lesz az Ügyfeleknek. A megvásárolt jegyeket vagy bérleteket az Ügyfelek valamennyi automata esetében érmével, bankjeggyel vagy bankkártyával fizethetik ki. A jegykiadó automaták informatikai hálózatba lesznek kötve, így mindig naprakész információkkal fognak szolgálni akár a megbízható üzemeltetés szempontjából kulcsfontosságú alkatrészeik állapotáról, akár az értékesített termékekkel kapcsolatos adatok vonatkozásában. A projekt megvalósulása után 300 darab új jegykiadó automata kerül Budapest legfontosabb közlekedési csomópontjaira. A nyertes vállalkozónak teljes körű gyártási, szoftverfejlesztési, továbbá telepítést előkészítő tervezési, engedélyezési és kivitelezési feladatokat kell végrehajtania. A 300 darab új jegykiadó automatát 5 fázisban kell leszállítania. Az első fázis keretén belül a vállalkozónak a teljes körű háttérrendszeri infrastruktúra megteremtése és beüzemelése is feladata.

Az 1., 2., 3. és 4. fázis díját a vállalkozó kiszámlázta, azonban az automaták csökkentett tartalommal lettek átadva, így a számlázás is a szerződés szerinti darabárnál alacsonyabb összeggel történt. A teljesítésből kimaradt funkciókat a vállalkozó későbbiekben pótolja.

A projekt Európai Uniós finanszírozása érdekében elindult a pályáztatás (KÖZOP-5.5.0 konstrukció keretében), ennek keretében benyújtásra került a Közreműködő Szervezet felé a szükséges pályázati dokumentáció, Megvalósíthatósági Tanulmány, illetve költség-haszon elemzés. A pozitív támogató döntés megjelent a Magyar Közlönyben (a támogatás mértéke 2,307 milliárd Ft), elindult a Támogatási Szerződés megkötésének folyamata.

**Ügyfélcentrum elektronikus jegyrendszerhez**

|  |  |  |
| --- | --- | --- |
| Módosított előirányzat: | 292 000 | ezer Ft |
| Éves tény: | 247 940 | ezer Ft |
| Teljesítés: | 84,91 | % |

Az elektronikus jegyrendszer projekt megvalósítása fokozatosan, több ütemben történik. Az új rendszerhez kapcsolódó ügyféligények közvetlen és személyes kiszolgálására a jelenlegi jegypénztárak nem alkalmasak. Az elektronikus kártyák megszemélyesítéséhez és a hozzá kapcsolódó ügyintézéshez (mely az e-ticketing rendszer bevezetését követő első évben várhatóan 1 milliót meghaladó ügyfél közvetlen kiszolgálását követeli meg) olyan hardver- és szoftvereszközök szükségesek, illetve olyan ügyintézési folyamat kapcsolódik, ami teljes szemléletváltást követel meg a BKK értékesítési csatornáit illetően, és egészen új értékesítési és ügyfél-kiszolgálási metódusok bevezetését teszi elkerülhetetlenné.

Ezen alapkoncepcióból kiindulva, továbbá az ügyfél-elégedettség általános növelése érdekében a BKK 2013-2015-ben a kiemelt utasforgalmú helyszíneken ügyfélközpontokat kíván kiépíteni, ahol ügyfeleinek az elektronikus jegyrendszerhez kapcsolódó ügyintézés, illetve a jegy- és bérletvásárlás mellett a BKK-hoz (továbbá egyedi esetekben a fővároshoz, a kerületekhez, illetve társszolgáltatókhoz pl.: MÁV, VOLÁN) köthető egyéb ügyek (pl. bubi, pótdíjbefizetés, általános tájékoztatás, turisztikai információk stb.) intézésére is lehetősége nyílik.

A terv szerint a projekt keretében 16 helyszínen létesül ügyfélpont/ügyfélcentrum, egységes arculattal és teljes felszereltséggel.

2014-ben átadott helyszínek:

* Liszt Ferenc Repülőtér 2/A terminál ügyfélpont
* Keleti pályaudvar (Baross tér) ügyfélcentrum
* Kelenföld vasútállomás ügyfélcentrum
* Deák Ferenc tér aluljáró II. ütem - ügyfélcentrum (végleges ügyfélpont)
* Móricz Zsigmond körtér ""Gomba"" ügyfélcentrum
* Ferenciek tere aluljáró ügyfélcentrum
* Kőbánya-Kispest (KÖKI) ügyfélcentrum

A Déli pályaudvarra, valamint Népliget aluljáróba tervezett ügyfélcentrum kiviteli terveinek elkészítésére a BKK megkötötte a szerződést, elindult a tervezés.

A 2014. július 10-én aláírt 2. sz. módosítást követően bekerült a Fejlesztési Megállapodásba a tervezett helyszínek közé a Határ úti gomba épületében létesítendő Ügyfélcentrum kivitelezése is.

**FUTÁR projekt befejezése**

|  |  |  |
| --- | --- | --- |
| Módosított előirányzat: | 268 182 | ezer Ft |
| Éves tény: | 0 | ezer Ft |
| Teljesítés: | 0,0 | % |

Az összes autóbusz fel lett szerelve a FUTÁR eszközeivel. A 98 Tátra villamos szerelése megtörtént, folyamatban az ICS, a Fogas és a TW6000 prototípusok szerelése. Közterületi kijelzőkből 263 db fogadóhely elkészült. 254 db kijelző átadásra került. Az oktatás folyamatos. 29 jármű beépítési terve elkészült. TETRA rádiós rendszer közbenső mennyiségi és minőségi átadása megtörtént.

A Core rendszer átadásaként további modulok kerültek leszállításra. A kiegészítő munkákra a szerződés 2013. december 2-án aláírásra került, a használt Volvo-k kijelző cseréje megtörtént. Megszerelésre került az összes autóbusz és trolibusz, valamint elkészültek az alapszerződés szerinti villamos szerelések.

Vállalkozó az alprojekteket és teljes rendszert készre jelentette, az átadás-átvétel 2014. november 30-i határidővel megtörtént. Vállalkozó a záró jegyzőkönyvben jelzett hibák javítását - vállalása alapján - végzi. A projektzárással kapcsolatos dokumentációs anyagok összeállítása, valamint a BKK és Vállalkozó általi aláírása megtörtént. A teljes Projekt végső teljesítése 2014. december 1-jével került igazolásra.

A kiegészítő szerződések kivitelezésének (A BKV Zrt. Siemens Combino villamosai utasterének a FUTÁR rendszer beépítésével egyidejűleg biztonsági kamerarendszerrel történő felszerelése és a rendszer integrációja) csúszása miatt, az Fejlesztési Megállapodás módosítását a Fővárosi Közgyűlés, a 2014. december 3-i ülésén elfogadta. A FUTÁR járműfedélzeti eszközök szállítását a járművek gyártási üzeméhez kellett igazítani.

A 2014. évben nem történt kifizetés.

**Dunapart fejlesztése, tervezés**

|  |  |  |
| --- | --- | --- |
| Módosított előirányzat: | 242 000 | ezer Ft |
| Éves tény: | 5 359 | ezer Ft |
| Teljesítés: | 2,21 | % |

A budapesti rakpartok komplex közterületi megújításának előkészítése céljából nyílt építészeti tervpályázat került előkészítésre az I. ütem (Fővám tér-Kossuth tér) vonatkozásában. Szintén e projekt keretében zajlik a II. és III. ütem (Kossuth tér-Rákos-patak, illetve Clark Ádám tér-Zsigmond tér) tanulmánytervi szintű előkészítése. Valamennyi ütem lényege a vízpartok köztéri és gyalogos funkcióinak erősítése, a városszövet és a Duna közötti kapcsolatok bővítése, valamint az adott szakaszon található kikötők rendezése. A projekt tehát szervesen kapcsolódik a Kossuth Lajos tér, a Bálna és a Nehru park, illetve a Várkert bazár megújításához. A tervpályázati dokumentáció részét képező légi fotó dokumentáció készült a Kossuth és Fővám terek közti, pesti partszakaszról. Elkészült az úszómű létesítések megalapozását elősegítő döntéselőkészítő tanulmány is. A tervpályázati dokumentáció részét képező alaptérkép a geodéziai felmérés nyomán szintén elkészült.

**Közlekedésszervezési bevétel beszedéséhez kapcsolódó technikai fejlesztések 2014-2015**

|  |  |  |
| --- | --- | --- |
| Módosított előirányzat: | 627 006 | ezer Ft |
| Éves tény: | 186 713 | ezer Ft |
| Teljesítés: | 29,78 | % |

A feladat az alábbi részfeladatokból áll:

* A BKK üzletmenetéhez, közlekedésszervezéssel összefüggő IT hálózati rendszerek kiépítése, BKK közlekedésszervezéssel összefüggő ügyviteli és egyéb informatikai beruházások
* BKK parkolás közszolgáltatás ellátáshoz kapcsolódó beruházások, BKK közszolgáltatás ellátáshoz szükséges információ-technológiafejlesztés, teherforgalmi behajtási díjhoz kapcsolódó beruházás
* BKK közfeladat ellátásával összefüggő, a tömegközlekedési bevétel beszedéshez kapcsolódó beruházások.

**Budai észak-déli villamos kapcsolat kiépítése**

|  |  |  |
| --- | --- | --- |
| Módosított előirányzat: | 1 706 110 | ezer Ft |
| Éves tény: | 2 079 | ezer Ft |
| Teljesítés: | 0,12 | % |

A Budai fonódó villamoshálózat Széll Kálmán téri ág feladat keretén belül a 17-es és a 61-es villamosok vonala összekötésre kerül a Margit körúton keresztül. A jelenlegi 17-es villamos a Széll Kálmán tér felé a Török utcán, északi irányba a Frankel Leó utcán át bekötésre kerül a Margit körúti villamosvágányokhoz, majd az átépített Széll Kálmán téri vágányhálózaton keresztül továbbközlekedik az Alkotás utcán át a 61-es villamos vonalán. A projekt keretén belül a 17-es villamos Margit híd és Nagyszombat utca között teljes felújításra kerül. Átépül a Széll Kálmán téri vágányhálózat, és kiépül a 60-as villamos későbbi végállomása.

A Budai fonódó villamoshálózat Bem rakparti ág projekt során összekötésre kerül a jelenlegi budai rakparti villamos a Battyhány tértől a Bem rakparton át a Margit híd alatt a 17-es villamos jelenlegi végállomásáig. Az új vágánykapcsolaton a 19-es és 41-es villamosok északi végállomása a Batthyány tértől egészen a Bécsi út/Vörösvári útig hosszabbodik meg, átszállásmentes kapcsolatot teremtve Óbuda és Kelenföld között.

Tényleges munkavégzés a közműépítési munkákkal 2014. április 14-én indult meg. A 17-es villamos helyett a Batthyány tér és a Bécsi út/Vörösvári út között pótlóbuszok közlekednek.

Az önrészt biztosító Fejlesztési Megállapodást a Fővárosi Közgyűlés 2014. április 30-án fogadta el, a Támogatási Szerződés módosítása folyamatban van. A Bem rakparti ág kivitelezési szerződés 2014. szeptember 9-én megkötésre került. A Mérnök a kiviteli terveket folyamatosan vizsgálja felül, szerződéskötés időpontjára a felülvizsgált tervek várhatóan rendelkezésre állnak.

**Az M3 metróvonal rekonstrukciója és északi meghosszabbítása – előkészítése**

|  |  |  |
| --- | --- | --- |
| Módosított előirányzat: | 360 615 | ezer Ft |
| Éves tény: | 310 | ezer Ft |
| Teljesítés: | 0,09 | % |

A feladat célja egy döntés-előkészítő dokumentum összeállítása, amelynek tartalma:

* Koncepciótervek készítése a rekonstrukció során megújuló szakági elemek rendszerszintű együttműködésének biztosítására, a tervek szakhatóságokkal történő egyeztetése a meglévő szakaszra vonatkozóan,
* Tanulmánytervek elkészítése az északi meghosszabbításra vonatkozóan,
* Részletes Megvalósíthatósági Tanulmány készítése a meglévő szakaszra, valamint az északi és déli meghosszabbításra vonatkozóan, ennek részeként,
* Járműrekonstrukció vagy járműcsere opcióinak vizsgálata (összefüggésben a járművezérlési és biztosítóberendezési kérdésekkel), és a szükséges dokumentációk előkészítése a közbeszerzési eljárás megindításához szükséges dokumentumokig bezárólag,
* Tervezői költségbecslés készítése a koncepciótervek és tanulmánytervek alapján.

Továbbá a feladat részét képezi még a meglévő szakasz rekonstrukciójára vonatkozó tervek elkészítése:

* Engedélyezési tervek készítése minden szakágra, a meglevő tervek felülvizsgálatával,
* Engedélyeztetés: a megvalósításhoz szükséges minden engedély és hozzájárulás beszerzése,
* Kivitelezésre irányuló tenderdokumentáció összeállítása (műszaki előírások, tételes költségvetési kiírás, tendertervek),
* a gördülőállomány vonatkozásában elvi előzetes típusengedély megszerzése.

A nyílt közbeszerzési eljárás eredménytelensége miatt a közbeszerzési folyamat időigénye jelentősen meghaladja az előzetesen tervezettet, emiatt a tervezési feladatok elvégzésére biztosított időtartam jelentős rövidítése vált szükségessé, mivel a projekt (a többi, előkészítési projekthez hasonlóan) a 2007-2013-as uniós finanszírozási ciklus Kohéziós Alap forrásaiból kerül finanszírozásra, 100% támogatási intenzitás mellett, az uniós ciklus zárásának határideje pedig 2015. december 31., ami a projekt szempontjából fix végdátumnak tekintendő.

A tárgyalásos eljárás során előzetesen beérkezett ajánlatokból látható volt, hogy az uniós támogatási szerződésben rögzített, rendelkezésre álló forrás nem volt elegendő, az eljárás lefolytatását követően, forrásemelés volt szükség a tervezési szerződés megkötéséhez. A forrásemelést a Nemzeti Fejlesztési Kormánybizottság nem támogatta. Annak érdekében, hogy a tervezési feladatok elvégzésére irányuló közbeszerzési eljárás eredményesen lezárható, a vállalkozási szerződés sikeresen megköthető legyen, az uniós Támogatási szerződésben rendelkezésre álló 635 millió Ft forrás fővárosi tartalékkeret terhére kerül kiegészítésre. A szükséges forrás Fejlesztési Megállapodás keretében történő rendelkezésére bocsátásáról a Fővárosi Közgyűlés 2014. június 30-i ülésén határozott. A KFF az eljárás szabályosságáról szóló tanúsítványt 2014. augusztus 5-én kiadta. A közbeszerzési szerződéskötési moratórium leteltét követően 2014. augusztus 19-én a BKK Zrt. aláírta a vállalkozási szerződést. A vállalkozó megkezdte a meglévő tervdokumentációk feldolgozását, digitalizálását.

**A/3. 845701 Budapest-Budaörs Szennyvízelvezetési Beruházó Önkormányzati Társulásnak folyósított támogatás**

|  |  |  |
| --- | --- | --- |
| Módosított előirányzat: | 115 092 | ezer Ft |
| Éves tény: | 22 224 | ezer Ft |
| Teljesítés: | 19,31 | % |

A "Budapest Komplex Integrált Szennyvízelvezetése" (BKISZ) projekt megvalósítása és az ehhez igénybe vehető KEOP támogatás elnyerése érdekében 2011. augusztus 25-én a Társulási Megállapodás aláírásával megalapításra került a Budapest-Budaörs Szennyvízelvezetési Beruházó Önkormányzati Társulás. Figyelemmel az önkormányzati társulások működésére, valamint a víziközművek tulajdonlásával és üzemeltetésével összefüggő jogszabályi változásokra, a Tárulás tagjai megvizsgálták a beruházás szervezeti kereteinek lehetséges átalakítását.

A tagönkormányzatok azt látták indokoltnak, hogy a közös szennyvízelvezetési agglomerációjukba tartozó projektet egymással - külön szerződésben rögzített feltételekkel – továbbra is együttműködve, de közvetlenül támogatottként (külön-külön kedvezményezettként) társulási beruházás helyett önkormányzati beruházásban valósítják meg. A két önkormányzat döntött (455/2014.(IV.30.) Főv. Kgy. sz. határozat és 141/2014.(V.21.) ÖKT sz. határozat) a Tárulás megszűntetéséről és Együttműködési megállapodást kötött 2014. május 30-án, ezzel egyidejűleg került aláírásra a projekt Támogatási Szerződésének 1. sz. módosítása is, amelyben a korábbi kedvezményezett Társulás helyett a Főváros és Budaörs külön kedvezményezettként jelent meg.

 A Társulás az államháztartásról szóló 2011. évi CXCV. törvény 11. § (5) bekezdése szerint szűnt meg azzal, hogy a megszüntetés időpontjában fennálló magánjogi jogait és kötelezettségeit a Társulás alapítói gyakorolják és teljesítik. Ennek alapján a Társulás által megkötött valamennyi, a Társulás megszüntetésének időpontjában hatályos szerződés módosítása vált szükségessé.

Tekintettel arra, hogy e szerződések vonatkozásában a továbbiakban Budapest Főváros Önkormányzata jár el közvetlen kedvezményezettként, így a Társulásnak a szerződésekben meghatározott jogai és kötelezettségei tekintetében a Társulás helyébe Budapest Főváros Önkormányzata lépett.

**A/4. 884601 BKK átmeneti ÁFA finanszírozási kiadásai**

|  |  |  |
| --- | --- | --- |
| Módosított előirányzat: | 3 000 000 | ezer Ft |
| Éves tény: | 1 234 595 | ezer Ft |
| Teljesítés: | 41,15 | % |

A keretösszeg rendeltetése szerint a Főváros és a BKK között megkötött fejlesztési megállapodásokhoz tartozó ÁFA tartalom került kifizetésre. Különösen fontos ez a nagy költségű projekteknél (1-es 3-as villamosközlekedés fejlesztése, Jegyautomata rendszer). A visszaigényelt ÁFA tartalmakból a keretösszeg feltöltésre került 2014. december 31-én.

**A/5. 847702 Vagyongazdálkodási keret**

|  |  |  |
| --- | --- | --- |
| Módosított előirányzat: | 745 912 | ezer Ft |
| Éves tény: | 745 912 | ezer Ft |
| Teljesítés: | 100,0 | % |

A 1026/2013 (IX.19.) GB. határozat értelmében a Budapest XIII. kerület Dagály u. 5. szám alatt lévő ingatlan Fővárosi Önkormányzat tulajdonát képező 1071/10.000.-ed tulajdoni hányada elcserélésre került a XIII. kerületi Önkormányzat tulajdonában lévő Budapest, XIII. kerület Kádár u. 4. szám alatt lévő ingatlannal. Mivel a XIII. kerületi Önkormányzat által értékesített ingatlan mentes az általános forgalmi adó alól, ezért nettó 35,3 millió Ft összegről állított ki számlát.

A Fővárosi Közgyűlés a 497-498/2014 (IV.30.) számú határozataiban döntött a Budapest XI. kerület, Kőrösy J. u. 5. szám alatti, 4275/10 hrsz.-ú – 3141 m² alapterületű, kivett szakiskola megnevezésű – 485,6 millió Ft + áfa értékű ingatlannak, a Budapest Főváros XI. kerület Újbuda Önkormányzata kizárólagos tulajdonát képező Budapest XI. kerület, Egry J. u. 3-11. (Stoczek u. 21.) szám alatti 4126/12 hrsz.-ú – 8.299 m2 nagyságú kivett általános iskola megnevezésű – ingatlan 490,8 millió Ft értékű 5100/8299 tulajdoni hányadára történő cseréjéről. Az ingatlanok között lévő értékkülönbözetet (5,2 millió Ft) a Fővárosi Önkormányzat az ingatlan csereszerződésben foglaltak szerint megfizette a kerületi önkormányzat részére.

A 422/2014.(05.27.) GB.hat.: Budapest IV. kerület Vasvári Pál u. 5. szám alatt lévő ingatlan és a Lóverseny tér 5. szám alatti ingatlan ½ tulajdoni hányada elcserélésre került. Az FPH058/431-8/2014 ikt. sz. csereszerződés 5. pontjában meghatározottak szerint a IV. kerületi Önkormányzat kijelentette, hogy a 2007. évi CXXVII. tv. (Áfa tv.) 142. § (1) bek. e) pontja alapján az ügylet a fordított adózás hatálya alá tartozik, az Áfá-t a Fővárosi Önkormányzat fizeti meg. A számla 23,7 millió Ft-ról került kiállításra.

A 2014. április 8-án aláírt Peren kívüli egyezség értelmében a Fővárosi Ásványvíz és Üdítőipari Zrt. a Fővárosi Önkormányzat tulajdonában lévő földterületen elhelyezkedő palackozó épületének (ez a FÁÜ tulajdona) tulajdonjogát átruházta az Önkormányzatra. (az egyezség szerint csak az Áfá-t kellett megfizetnie a FÁÜ-nek, a 2009. óta elmaradt nettó bérleti díj fejében (94,2 millió Ft) pedig megkapta a Fővárosi Önkormányzat az épületet).

**A/6. 847902 Rác Fürdő és Hotel Projekt rendezéséhez szükséges kiadások**

|  |  |  |
| --- | --- | --- |
| Módosított előirányzat: | 99 835 | ezer Ft |
| Éves tény: | 78 610 | ezer Ft |
| Teljesítés: | 78,74 | % |

A Budapest Gyógyfürdői és Hévizei Zrt. és a Rác Nosztalgia Kft. között 2013. augusztus 27-én „Egyezségi megállapodás ingatlan tulajdon rendezésére” elnevezésű megállapodás került megkötésre, amely keretében a BGYH a fürdőépületre 700/10000 arányú tulajdoni hányadot szerzett. A 1224/2013. (VI.12.) Főv. Kgy. határozat alapján a BGYH tulajdonába kerülő 7%-os hányadot a Fővárosi Önkormányzat részére adás-vétel jogcímén átruházta. A BGYH a 2013. december 19-én kelt szerződés alapján tulajdoni hányadát értékesítette az Önkormányzat részére. Az ingatlan vételárának kiegyenlítésére 2014. januárjában került sor.

**A/7. 880802 Főépítészi és városrendezési feladatok**

**TRSZ-hez kapcsolódó, kisajátítás útján történő ingatlanszerzés**

|  |  |  |
| --- | --- | --- |
| Módosított előirányzat: | 3 943 | ezer Ft |
| Éves tény: | 3 943 | ezer Ft |
| Teljesítés: | 100,0 | % |

2010. szeptember 16-án a Fővárosi Önkormányzat településrendezési szerződést (TRSZ)  kötött az Immochan Kft-vel (Beruházó) a Budapest XXIII. kerület M5 autópálya – 195847/54 hrsz-ú út – K-BK1 keretövezetű terület – 195859 hrsz-ú vasút által határolt, Beruházási Területre vonatkozóan. A TRSZ keretében a 195865 és 195866 hrsz. ingatlanok Főváros Önkormányzat által történő kisajátítása vált szükségessé. A kisajátítási eljárás megtörténte után 2014. augusztus 13-án a közcélra kisajátított ingatlanok birtokbavétele a Fővárosi Önkormányzat által megtörtént, ezt követően kezdeményeztük a Városüzemeltetési Főosztálynál az ingatlanok vagyonba vételét.

**Központi feladatok**

**C/ÉVKÖZI INDÍTÁSÚ FELADATOK**

**C/I. ÉVKÖZI INDÍTÁSÚ ÖNKORMÁNYZATI BERUHÁZÁSOK**

**Tervezés, előkészítés ágazati keretek**

|  |  |  |
| --- | --- | --- |
| Módosított előirányzat: | 131 871 | ezer Ft |

A biztosított előirányzat az új fejlesztések tervezési, előkészítési feladatainak fedezetéül szolgált. A feladaton tervezett előirányzatból került átcsoportosításra az év folyamán ágazati megkülönböztetés nélkül egyes új induló fejlesztési feladatok tervezési és előkészítési feladatainak fedezete.

**Fejlesztések átütemezésének tartaléka**

|  |  |  |
| --- | --- | --- |
| Módosított előirányzat: | 4 986 607 | ezer Ft |

A költségvetési rendelet módosítása során az egyes önkormányzati fejlesztési feladatok előirányzataiból átütemezéséből adódóan felszabaduló előirányzatok - az általános gyakorlat szerint -  a fejlesztések átütemezésének tartalékába kerültek átvezetésre, az átütemezési tartalék  a módosítással érintett feladatok későbbi megvalósításának fedezetét biztosítja.

**C/II. ÉVKÖZI INDÍTÁSÚ HIVATALI BERUHÁZÁSOK**

**Hivatali fejlesztések átütemezésének tartaléka**

|  |  |  |
| --- | --- | --- |
| Módosított előirányzat: | 37 465 | ezer Ft |

A költségvetési rendelet módosítása során az egyes hivatali fejlesztési feladatok előirányzataiból átütemezéséből adódóan felszabaduló előirányzatok - az általános gyakorlat szerint -  a fejlesztések átütemezésének tartalékába kerültek átvezetésre, az átütemezési tartalék  a módosítással érintett feladatok későbbi megvalósításának fedezetét biztosítja.